
Cuvânt lămuritor 


Această carte (în cea mai mare parte) am alcătuit-o cu aproa- 
pe zece ani în urmă, însă am întârziat până acum publicarea ei. 
Unul dintre motivele care m-au făcut să preget a fost teama că 
ar putea sminti. 

Din păcate, însă, azi mesajul cărții a devenit încă și mai actu- 
al decât cu zece ani în urmă — și mi-aş fi dorit să nu fi fost așa! 
Astăzi, încă și mai mult decât atunci, se luptă cu putere pentru 
o „educaţie pentru sănătate” în școli care să distrugă chiar și 
ultima urmă de moralitate din copiii noștri; drepturile minori- 
tăților sexuale tind să devină mai importante decât ale restului 
populației; lumea medicală proclamă cu glas tare că masturbarea 
este o practică benefică și o recomandă cu larghețe tuturor ado- 
lescenților;, toate perversiunile sexuale sunt considerate astăzi 
alternative normale ale vieții sexuale. 

În aceste condiții, simt că nu trebuie păstrată o tăcere care nu 
poate face decât rău. În fața acestui asalt asupra copiilor noștri, 
nu trebuie să rămânem cu mâinile încrucișate și să lăsăm să 
piară o întreagă generație, care să nu ajungă niciodată să afle 
unde este Adevărul! 

Unele voci susțin însă că singura soluție este acoperirea cu 
un văl gros și impenetrabil a oricărei posibile discuții pe aceas- 
tă temă. Este suficientă — spun ei — o viață în Biserică; trebuie 
să vorbim doar despre Sfânta Liturghie, despre Sfintele Taine, 
post, Spovedanie și Împărtășanie și nu ne mai trebuie altceva! 

Hristos este totul, deci orice altă discuție nu este doar inutilă, 
ci chiar vătămătoare. 

La prima vedere, acest argument pare bine fondat și convin- 
gător. Părerea noastră este însă că lucrurile nu sunt chiar atât de 
simple cum se înfățișează unei priviri superficiale. 

Să ne închipuim, de pildă, un adolescent care pe de o parte 
încearcă să ducă o viață în Biserică, însă pe de altă parte este 
bombardat din toate părțile de informații cu privire la sexualita- 
te pe care nimeni nu le infirmă. Colegii râd de el că își păstrează 
încă fecioria; la școală învață cum să folosească prezervativul, 
cum să se masturbeze, află că perversiunile ar fi de fapt niște 
practici firești care aduc o binevenită variație în viața sexuală, 
fiind sarea și piperul acesteia. Dacă în casă este televizorul des- 
chis, mintea lui se umple cu imagini din show-uri păcătoase, 
din scenele erotice de care astăzi se pare că aproape niciun film 
nu este lipsit. Dacă intră pe Internet să își verifice e-mail-ul pe 
Yahoo, când se deconectează și reintră în pagina principală, i se 
prezintă sfaturi cu privire la sexul oral și beneficiile sale, află 
chiar și un istoric detaliat al prostituţiei în România și multe 
alte informaţii pe aceeași temă, la distanță de doar un clic. Dacă 
stă în pauză la școală alături de colegii săi, nu poate să nu le vadă 
privirile lacome cu care își arată unul altuia un site de porno- 
grafie hardcore nou descoperit. 

Să presupunem că acest tânăr merge la spovedanie, într-un 
mare oraș, la un preot duhovnic la care vin mii de oameni să 
se mărturisească. Oricât de jertfelnic ar fi acest Părinte, tot nu 
are cum, în aceste condiţii, să stea cu fiecare persoană în parte 
mai mult de câteva minute, timp cu totul insuficient ca tânărul 
să își lămurească și să își curețe tot noroiul ce i s-a așezat pe 
sărmanul său suflet din toate obscenităţile cu care a fost bom- 
bardat. Mai mult, fiindcă i se spune că „toată lumea o face”, 
foarte ușor se poate înșela, la această vârstă fragedă, că aceasta 

ar fi normalitatea, și nici măcar nu își pune problema că ceva 
este în neregulă. Sigur, conștiința grăiește întru el, însă acest 
glas firav poate a fost înăbușit de mult de spinii mass-media, ai 
presiunii grupului și ai sexualității de care este îmbibată până la 
refuz societatea de astăzi. 

În aceste condiţii, o carte care să limpezească lucrurile în 
mintea tânărului s-ar putea dovedi salvatoare. Acesta a fost mo- 
tivul care m-a convins, în cele din urmă, că nepublicarea acestei 
cărți va fi nu doar un talant îngropat, ci și o posibilitate ratată ca 
Dumnezeu să lucreze prin Adevărul Său pentru a scoate măcar 
un suflet din prăpastia acestor răutăți. 

Aș putea fi, de asemenea, acuzat că am folosit în carte unele 
„cuvinte tari”, precum sex oral. Din păcate, aceste cuvinte sunt 
mult prea binecunoscute de copiii noștri încă din cea mai fra- 
gedă pruncie, de la binevoitorii lor colegi și profesori, încât mult 
mai grav ar fi ca acești copii să asocieze aceste cuvinte-tabu cu 
ceva pozitiv, așa cum se străduiește societatea de astăzi să îi 
determine, decât să afle din această carte întunecimea infernală 
ce se ascunde în spatele lor. 

Pentru aceasta, deși eu însumi mă rușinez să folosesc aceste 
cuvinte în viu grai, am fost oarecum obligat să le includ aici, 
tocmai pentru a risipi orice astfel de îndoială în minţile pe care 
societatea de azi încearcă să le corupă încă din primii ani de 
viață. Însă, credem noi, chiar armele cu care ei ne atacă trebuie 
să fie întoarse împotriva lor, dacă vrem ca ai noștri copii să nu 
devină niște adulți cu căsnicii eșuate, înecați în marasmul por- 
nografiei și al perversiunilor de tot felul. 

Închei aceste rânduri citând cuvintele Părintelui profesor 
Constantin Coman, care sesiza necesitatea abordării acestor 
probleme într-o prefață la cartea „Convorbiri cu tinerii despre 
sexualitate”, tradusă de doi preoți ortodocși români, profesori la 
Teologie, încă din perioada interbelică (dacă atunci era necesar 

ca aceste probleme să fie explicate tinerilor, când nu exista dez- 
măţul de azi, cu cât mai arzătoare este astăzi această nevoie!): 

„Lipsa unor studii serioase asupra problemelor pe care le 
ridică viața sexuală are consecințe negative din multe puncte de 
vedere asupra viziunii creștine a vieții, dar mai ales asupra vieții 
însăși, a felului de a trăi. Cu știință sau fără știință, acest dome- 
niu extrem de sensibil și complex a fost abandonat aproape în 
întregime în mâinile necredincioșilor, care cu multă plăcere l-au 
transformat rapid în monopol. Astfel încât orice «educație» în 
această direcție poartă pecetea unei concepții nu numai necreș- 
tine, ci de-a dreptul păgânești, sub semnul unui vulgar și scan- 
dalos pansexualism. Explozia de materiale «informative», care 
beneficiază de o publicitate fără zgârcenie pe toate canalele de 
comunicare în masă, vizează mai curând exploatarea nemiloasă 
și interesată a slăbiciunilor umane venite din direcția sexualită- 
ţii, în beneficiul unei industrii «specializate» a plăcerilor, decât 
educarea corectă și sănătoasă a tinerilor în problemele sexuale. 
Nu întâmplător, oamenii de bună-credință se rușinează a aduce 
în discuție și a arăta vreo preocupare legată de problemele se- 
xualității. Demersul diavolului a reușit aproape în întregime”. 

Lucrarea de față se dorește a fi o necesară punere în discu- 
ție a acestor probleme, oferind argumente de bună-credință pe 
calea spre vindecare, pentru a dovedi că demersul vrăjmașului 
omenirii nu a reușit în totalitate. 


Autorul 


Bucureşti, 15 iulie 2015 


1 Pr. Constantin Coman, Introducere la Prof. V.V. Zenkovski, Convorbiri 
cu tinerii despre sexualitate, Editura Bizantină, București, 1998, pp. 8-9. 


I. REVOLUȚIA SEXUALĂ 
A ADOLESCENȚILOR 


În 1991, un post de televiziune din Statele Unite ale Americii 
difuza un serial destinat copiilor pre-adolescenți și adolescenți, 
intitulat „Doogie Howser, M.D.”. Desigur că nu era singurul 
serial de acest gen, însă l-am selectat drept exemplu ce poate fi 
ușor generalizat. Acest serial avea în centru viața unui băiat de 18 
ani, proaspăt absolvent al școlii medicale, acum încadrat deja în 
practica medicală. Cele mai multe dintre episoade se ocupau cu 
problemele pe care le întâmpină un copil într-o profesie a adul- 
ților. Însă în episodul din 25 septembrie 1991 „problema” cu care 
se confrunta Doogie Howser era alta: faptul că era încă virgin. 

Publicitatea care fusese făcută în avans acestui episod a con- 
dus la nivele neanticipat de mari ale audienței. Milioane de 
părinți, de adolescenți și de copii în pijamale au stat în fața 
televizoarelor, urmărindu-i pe Doogie Howser și pe prietena sa 
Wanda ocupându-se de această „problemă”. Douăzeci de minu- 
te mai târziu, „problema” lui Doogie fusese „rezolvată”. 

Ce este în neregulă cu acest scenariu? În fiecare zi aproximativ 
7.700 de adolescenți își pierd virginitatea. În urma acestui fapt, 
multe fete rămân însărcinate, și mult mai mulți tineri (fete și bă- 
ieți) contractează o boală cu transmitere sexuală (numită și boală 
venerică). Deja 1 din 4 americani sunt infectați cu o boală cu 
transmitere sexuală, iar acest procent este în creștere de la un an la 


altul. Oare producătorii filmului „Doogie Howser, M.D.” nu erau 

conștienți de sarcinile la adolescente și de bolile cu transmitere 
sexuală, al căror număr a explodat în rândurile populației? Nu 
s-au oprit să se gândească la consecințele portretizării virginității 
ca pe o „problemă” ce trebuie rectificată? De ce părinții și cei 
care au realizat clipurile publicitare ale acestui program nu s-au 
preocupat de mesajul pe care acesta îl transmitea? 

Probabil că răspunsul este în acel refren acum deja învechit: 
„Toată lumea o face”. Fiecare post de televiziune și aproape fiecare 
program TV sunt inundate de senzualitate. Mai devreme sau mai 
târziu, falsele valori propovăduite de mai toate programele trebuiau 
să apară și în programele TV adresate copiilor pre-adolescenți și 
adolescenți. În multe moduri, mass-media nu face decât să reflecte 
o cultură pe care o putem numi o cultură a morții, şi care a fost 
în profunzime transformată prin infuzarea în cadrul ei a falselor 
valori propovăduite de revoluția sexuală. Elitele cu concepții sexu- 
ale libertine ne-au furat cultura, preluând controlul pe două arene 
principale. Prima dintre acestea este mass-media divertismentului 
(televiziunea, filmele, muzica rock, MTV-ul etc.). Cea de-a doua o 
constituie domeniul educaţiei sexuale (orele de educație sexuală și 
clinicile școlare). Aceste două forțe au transformat în profunzime 
peisajul social din întreaga lume și au făcut din promiscuitate o 
virtute și din virginitate o „problemă ce trebuie rezolvată.? 


Criza sexualităţii adolescenților 


De mai mulţi ani ne confruntăm, în majoritatea țărilor mai 
mult sau mai puțin dezvoltate ale lumii, cu o criză a sexualității 


2 Prel. după Kerby Anderson, The Teen Sexual Revolution, Probe Minis- 
tries, 1995, http://www.leaderu.com/orgs/probe/docs/sexrevol.html. 

adolescenților. În continuare vă vom prezenta rezultatele alar- 
mante ale statisticilor efectuate în America despre „copiii care 
au copii”. 

Într-un articol din revista New York Times găsim că „studiile 
indică faptul că trei sferturi dintre toate fetele au avut relații 
sexuale în decursul anilor de adolescență, iar 15% au avut patru 
sau mai mulți parteneri”. O statistică comandată de organizația 
Planned Parenthood a descoperit că 46% dintre adolescenții de 
16 ani și 57% dintre cei de 17 ani au întreținut relații sexuale. 

Fostul secretar al educaţiei din S.U.A., William Bennett, 
într-un discurs ținut în fața National School Board Association, 
a avertizat că „statisticile prin care măsurăm activitatea sexuală 
a băieților și a fetelor noastre sunt tulburătoare”. El a citat sta- 
tistici care arătau că mai bine de jumătate dintre adolescenții 
americani au avut relații sexuale înainte de vârsta de 17 ani și, 
de asemenea, că în fiecare an peste un milion de adolescente din 
Statele Unite rămân însărcinate. „Aceste cifre”, conchide Ben- 
nett, „constituie o acuză irefutabilă a eficienței educației sexuale 
în reducerea activității sexuale și a sarcinilor la adolescenți”. 

Un institut de statistică din New York a pus întrebări unui 
număr de 1.300 de elevi și studenți din zonele suburbane; re- 
zultatele statisticii au fost următoarele: 

e 57% dintre ei și-au pierdut virginitatea în liceu; 

e 79% dintre ei și-au pierdut virginitatea până la sfârșitul 
facultății; 

° 16,9 ani era vârsta medie pentru primul contact sexual; 

e 33% dintre liceeni și 52% dintre studenți întrețineau relații 
sexuale de la o dată pe lună până la o dată pe săptămână. 

Copiii au primele relaţii sexuale la vârste mai fragede ca nici- 
odată. Mai mult de o treime dintre băieții de 15 ani au avut deja 
relații sexuale, lucru valabil și pentru 27% dintre fetele de 15 

ani. Dintre adolescentele active sexual, 61% au avut mai mulți 
parteneri. 

Există mai multe cauze pentru aceste experiențe sexuale la 
vârste fragede. Una dintre cauze este biologică: adolescenții se 
maturizează sexual mai repede ca urmare a sănătății mai bune, 
dar și a nutriției — mai bune din punct de vedere cantitativ, însă 
mai proastă dacă avem în vedere excitanții alimentari conținuți 
în cele mai multe dintre alimentele pe care le iubesc copiii. Ca 
exemplu care să ilustreze maturizarea sexuală a copiilor la vârste 
tot mai fragede, s-a observat că, de la începutul secolului XX, 
data apariției primei menstruaţii la fete a scăzut cu câte trei luni 
la fiecare deceniu. În consecință, dorințele care se trezeau de 
obicei pe la jumătatea adolescenței apar acum la vârsta pre-ado- 
lescentă. În același timp, vârsta tipică pentru prima căsătorie a 
crescut cu mai mult de patru ani din 1950 și până acum. 

O altă cauză o constituie societatea saturată de sexualitate. 
Sexul e folosit pentru a vinde orice, de la mașini până la pastă 
de dinți. Aluziile sexuale umplu aproape fiecare program TV 
și film, iar nuditatea și sexualitatea explicită rezervate filmelor 
pentru adulți au pătruns acum în fiecare casă prin televiziunea 
prin cablu și prin satelit. Oamenii de știință care cercetează 
mass-media au calculat că adolescenţii se uită la televizor în 
medie cinci ore pe zi. Aceasta înseamnă că ei văd în fiecare an 
14.000 de acte sexuale numai la televizor. 

Lipsa supravegherii și dirijării parentale este o a treia cauză. 
Părinţii care lucrează și reducerea activităților extraşcolare i-au 
lăsat pe adolescenți sub mai puțină supraveghere și cu o viață 
extrașcolară mai liberă. Chiar și atunci când adolescenţii vor să 
rămână în afara revoluţiei sexuale, adesea primesc foarte puțin 
ajutor din partea părinților, prea jenați sau intimidați ca să dis- 
cute cu copiii lor. De fapt, adesea părinții se află în urma copiilor 

lor în privința informațiilor sexuale. La un workshop de educație 
sexuală al Girls Inc., aproape jumătate dintre mamele prezente 
nu văzuseră până atunci un prezervativ. Alte mame nu voiau să 
vorbească despre sex fiindcă fuseseră molestar= în copilărie și le 
era teamă să vorbească cu fetele lor despre sexualitate.’ 


Rezultatele educației sexuale 


De mai mult de treizeci de ani (în America), susținătorii edu- 
cației sexuale ne spun că furnizarea de informaţii sexuale copiilor 
și adolescenților va conduce la reducerea numărului de sarcini ne- 
planificate și a numărului de boli cu transmitere sexuală. În acest 
efort au fost cheltuiţi peste 3 miliarde de dolari pentru serviciile 
federale de planificare familială 7i7/e X, însă, cu toate acestea, 
sarcinile și avorturile la adolescente sunt în creștere. 

Probabil una dintre cele mai devastatoare critici ale educației 
sexuale din America a venit din partea Barbarei Defoe White- 
head. În articolul său intitulat „Eșecul educaţiei sexuale”, publi- 
cat în numărul din octombrie 1994 al revistei Atlantic Monthly, 
ea demonstra că educaţia sexuală nici nu a redus numărul sar- 
cinilor la adolescente, nici nu a încetinit răspândirea bolilor cu 
transmitere sexuală. 

Educaţia sexuală completă se face în cel puțin 17 state din 
cadrul S.U.A., astfel că Whitehead a ales unul dintre ele și și-a 
focalizat analiza pe experimentul educației sexuale în New Jersey. 

Programa obiectului de studiu „Educație Sexuală” din New 
Jersey — afirmă Whitehead — se bazează pe anumite presupuneri 
îndoielnice: 


3 Idem. 

Prima afirmaţie este: „Copilul are instinct sexual încă de la 
naștere”. Educatorii sexuali resping noțiunea clasică a perioadei 
de latență de până la vârsta de aproximativ 12 ani. Ei susțin 
că „dai dovadă de comportament sexual atunci când îţi arunci 
brațele în jurul gâtului bunicului și îl îmbrățișezi”. 

În al doilea rând, educatorii sexuali afirmă că copiii au parte 
în familie de o educaţie sexuală greșită. În viziunea lor, părinţii 
pur și simplu nu își fac datoria, astfel că este nevoie de „profe- 
sioniști” care să facă lucrurile așa cum trebuie. Părinții — afirmă 
ei — au tendința de a-și proteja copiii, evită să îi ajute să își 
afirme sexualitatea, ba chiar discută despre sexualitate într-un 
context moralizator. 

În al treilea rând, dacă problema este educația greșită, atunci 
soluția este educația sexuală în școli. Părinții — spun educatorii 
sexuali — eșuează lamentabil în această privință, așa că „a venit 
timpul ca această îndatorire să o preia școlile. Școlile ocupă un 
loc intermediar, ce conferă siguranță, între mama și MTV”. 

Programa de educaţie sexuală folosită în New Jersey este 
intitulată „Învăţături despre viața de familie”. În timp ce discută 
despre lucruri precum dorința sexuală, SIDA, divorțul, prezer- 
vativele sau masturbarea, programa ignoră aproape total alte 
lucruri precum abstinența, căsătoria, autocontrolul sau virgi- 
nitatea. Una dintre tehnicile promovate de educatorii sexuali 
în rândul adolescenților pentru a preveni sarcina și bolile cu 
transmitere sexuală este „sexul noncoital”, adică jocurile sexuale 
în care nu se ajunge până la actul sexual propriu-zis. Însă există 
suficiente dovezi că, atunci când adolescenților li se sugerea- 
ză de către educatorii sexuali să își exploreze sexualitatea prin 
tehnici noncoitale, acestea vor duce în cele din urmă și la actul 
sexual propriu-zis. 

Whitehead conchide că educația sexuală a eșuat. Spre exem- 
plu, procentul de nașteri ale adolescentelor raportat la numărul 
total de nașteri ale mamelor necăsătorite era de 67% în 1980 și 
a crescut la 84% în 1991. Ca înlocuitor pentru această programă 
care s-a dovedit un eșec, Whitefield descrie o programă mai 
bună. Ea a descoperit că „educaţia sexuală funcționează cel mai 
bine atunci când combină mesaje clare legate de comportament 
cu un suport moral și logistic puternic pentru comportamentul 
urmărit”. Un exemplu pe care îl citează îl constituie programul 
„Amânarea implicării sexuale” de la Spitalul Memorial Grady 
din Atlanta, Georgia, care oferă mai mult decât mesajul „Spune 
doar Nu”. Mesajul capătă mai multă forță cu ajutorul adoles- 
cenţilor de vârste mai mari care practică acel comportament de 
abstinență urmărit și care îi învață pe cei mai mici cum să re- 
ziste tentațiilor sexuale. De asemenea, Whitehead a observat că 
„adolescenții credincioși” au o mai mică probabilitate de a avea 
experienţe sexuale, furnizând astfel o oportunitate programelor 
legate de biserică pentru a stăvili fenomenul sarcinilor la adoles- 
cente. Rezultatele obținute de Whitefield sunt clare: abstinenta 
este cea mai bună formă de educație sexuală.“ 


Este oare „sexul protejat” 
cu adevărat protejat? 


La Congresul Mondial al Sexologilor din anul 1987, Theresa 
Crenshaw a întrebat audiența: „Dacă aţi avea partenerul/parte- 
nera ideal(ă) din visurile voastre și dacă ați ști că acea persoa- 
nă este infectată cu virusul HIV, câți dintre voi ați avea relații 


4 Idem. 

sexuale folosind un prezervativ pentru protejare?”. Când li s-a 
cerut să răspundă prin ridicare de mână, niciunul dintre cei 
800 de membri ai audienței nu a indicat că ar avea încredere în 
prezervativ. Dacă prezervativele nu elimină teama sexologilor 
și a educatorilor sexuali de infectare cu virusul HIV, de ce să-i 
încurajăm pe copiii noștri să joace la ruleta rusească a bolilor cu 
transmitere sexuală? 

Sunt oare prezervativele un mijloc sigur și eficient de a re- 
duce sarcinile și bolile cu transmitere sexuală? Dacă i-ai asculta 
pe educatorii sexuali, răspunsul ar fi „Da”. În fiecare zi, la orele 
de educație sexuală din întreaga lume sunt promovate prezer- 
vativele ca mijloc de a face „sex protejat” (sau măcar „sex mai 
protejat”). Însă cercetările ştiinţifice despre prezervative nu fur- 
nizează astfel de garanții. 

Spre exemplu, cercetătoarea științifică texană Susan Weller, în 
numărul din 1993 al revistei Social Science Medicine, evalua întrea- 
ga cercetare științifică publicată până în iulie 1990 despre efica- 
citatea prezervativului. Aceste rezultate arătau că prezervativele 
sunt eficiente doar în 87% dintre cazuri în prevenirea sarcinii și 
doar în 69% dintre cazuri în reducerea riscului infectării cu HIV. 
Aceasta se traduce într-o rată de 31% a eșecului în prevenirea 
transmisiei SIDA. Iar în conformitate cu un studiu din 1992 
efectuat de Family Planning Perspectives, 15% dintre cuplurile 
căsătorite care folosesc prezervative pentru controlul nașterilor 
dobândesc o sarcină neplanificată în decursul primului an. 

Atunci de ce distribuirea prezervativelor a devenit preocupa- 
rea de căpetenie a politicii S.U.A. privind SIDA și aspectul cel 
mai frecvent promovat al educaţiei sexuale? Timp de mulți ani, 
răspunsul la această întrebare a fost un angajament a priori pen- 
tru prezervative și un mesaj al sexului protejat în detrimentul 
mesajului abstinenței. Mai târziu, educatorii sexuali și oficialii 

din domeniul sănătății publice citau un studiu care părea să 
justifice politica prezervativului. Studiul a fost prezentat la cea 
de-a noua conferință internațională despre SIDA ţinută la Ber- 
lin pe 9 iunie 1993. Studiul a fost realizat pe 304 cupluri în care 
unul dintre parteneri era infectat cu HIV. Dintre cele 123 de 
cupluri care au folosit prezervativul la fiecare act sexual, niciu- 
nul dintre partenerii sănătoși nu se infectase cu HIV. Astfel că 
promotorii distribuirii prezervativului s-au gândit că acum au 
și o justificare științifică a opiniilor lor. 

Însă aceasta nu este întreaga poveste. Prezervativele par a fi 
eficiente în stoparea răspândirii SIDA numai atunci când sunt 
utilizate „corect și corespunzător” (și de aici provine și aparenta 
contradicție între rezultatul acelui studiu prezentat la Berlin și pro- 
centul de 31% al ineficacității prezervativului în prevenirea SIDA, 
obținut ca valoare medie din toate studiile publicate până în iulie 
1990, după cum s-a arătat mai sus). Cei mai mulți însă nu le folo- 
sesc „corect și corespunzător”. Ce se întâmplă cu ei? Se pare că acea 
parte a studiului de la Berlin a beneficiat de cea mai puțină atenție. 
Dintre 122 de cupluri care nu au reușit să învețe utilizarea corectă 
a prezervativului, 12 au fost infectate cu HIV. Evident, în decursul 
timpului, chiar mai mulți dintre ei vor contacta SIDA. 

Cât de bine se aplică acest studiu raportat la populația gene- 
rală? Se poate argumenta că acele cupluri din grupul de studiu 
erau destul de diferite de populaţia generală. Spre exemplu, ei 
cunoșteau faptul că partenerul/partenera lor avea SIDA și astfiel 
căpătaseră un interes sporit de a se proteja. Ei erau parteneri 
responsabili și angajați într-o relație monogamă de căsătorie. 
În esență, acțiunile și atitudinile lor diferă dramatic de cele ale 
adolescenților și ale adulților necăsătoriți care nu cunosc dacă 
partenerul/partenera lor este sau nu infectat(ă) cu HIV, și sunt 
adesea nechibzuiți și indiferenți, și au mai mulți parteneri sexuali. 

In contradicție cu opinia populară, prezervativele nu sunt 
atât de sigure pe cât ar vrea să ne convingă promotorii lor. Sin- 
gura formă de sex protejat rămâne abstinența.s 


Singurele programe de educație sexuală 
care funcționează cu adevărat 
sunt cele centrate pe abstinență 


Cu două decenii în urmă, un program de educație sexuală 
bazat pe abstinență era o raritate în școlile publice din America. 
Astăzi însă se pot găsi astfel de programe în mai multe districte, 
în timp ce în alte districte se luptă pentru includerea sau înlătu- 
rarea lor. Sunt disponibile peste zece astfel de programe școlare, 
cele mai mari fiind Sex Respect (în Bradley, Illinois) și Teen-Aid 
(în Spokane, Washington). 

Apariţia programelor bazate pe abstinență ca alternativă la 
programele de educaţie sexuală s-a datorat atât populației SUA, 
cât și politicienilor. Părinţii ce erau îngrijoraţi de ineficiența 
mesajului de sex protejat au îmbrățișat cu bucurie mesajul absti- 
nenței. Sprijinul politic, prin alocarea de fonduri, a ajutat la răs- 
pândirea mesajului și la legitimizarea valorii sale educaționale. 
The Adolescent Family Life Act, legiferat în anul 1981 de Admi- 
nistrația Reagan, a creat 7i//e XX și a pus deoparte 2 milioane 
de dolari anual pentru realizarea și implementarea programelor 
bazate pe abstinență. Deși mai târziu Administrația Clinton a 
oprit finanțarea programelor de abstinență, fondurile din anii 
'80 au ajutat grupuri ca Sex Respect sau Teen-Aid să lanseze în 
școli programe de abstinență. 


5 Idem. 

Părinții și copiii au îmbrățișat în număr mare mesajul ab- 
stinenței. Conform unei statistici naționale realizate de Uni- 
versitatea din Chicago, 68% dintre adulții intervievaţi au spus 
că sexul premarital între adolescenți este „întotdeauna un lucru 
rău”. În 1994, în cadrul unei statistici pentru USA Weekend, pes- 
te 1.200 de adolescenți și de adulți au fost întrebaţi ce părere au 
despre „mai mulți atleți de performanță care au afirmat public 
că se abțin de la sex înainte de căsătorie și îi sfătuiesc pe adoles- 
cenți să procedeze la fel”. 72% dintre adolescenți și 78% dintre 
adulți au afirmat că sunt de acord cu mesajul pro-abstinență. 

Entuziasmul lor pentru educația sexuală bazată pe abstinență 
este bine fondat. Deși mesajul abstinenței a fost criticat de unii 
ca fiind naiv și inadecvat, există motive serioase pentru promo- 
varea abstinenței în școli și în societate: 

1. Adolescenţii vor să învețe despre abstinență. Contrar a 
ceea ce se vehiculează de obicei, nu „toată lumea o face”. Un 
studiu din 1992 efectuat de Centrele pentru Controlul Bolilor 
a descoperit că 43% dintre adolescenți (cu vârste cuprinse între 
14 şi 17 ani) s-au angajat în relații sexuale cel puţin o dată — cu 
alte cuvinte, statisticile sugerează că majoritatea adolescenților, 
adică restul de 57%, „nu o fac”. 

2. Abstinenţa previne sarcina. Susținătorii programelor ba- 
zate pe abstinență argumentează că acestea vor reduce sem- 
nificativ rata sarcinilor la adolescente și citează în acest sens 
numeroase studii și statistici. Spre exemplu, școala San Marcos 
Junior High din San Marcos, California, a adoptat un program 
bazat pe abstinență realizat de Teen-Aid. Programa aceasta a 
condus la scăderea ratei sarcinilor la elevele școlii de la 147 la 20 
într-o perioadă de numai doi ani. În urma unui program bazat 
pe abstinență pentru fete, implementat în Washington D.C., 
doar una din 400 de fete a rămas însărcinată. 

3. Abstinența previne bolile cu transmitere sexuală. După 
mai mult de patru decenii, revoluţia sexuală a făcut o mulțime 
de victime. Înainte de 1960 existau doar două boli cu trans- 
mitere sexuală care îi îngrijorau pe doctori: sifilisul și gono- 
reea (blenoragia). Astăzi există mai mult de douăzeci de boli 
cu transmitere sexuală semnificative, variind de la cele relativ 
inofensive până la cele fatale. 12 milioane de americani se infec- 
tează în fiecare an, iar 63% dintre aceste noi infecții se produc 
la persoane de vârste sub 25 de ani. 80% dintre cei infectați cu 
o astfel de boală venerică nu au încă absolut niciun simptom, 
deci până la apariția simptomelor și manifestarea bolii o vor fi 
transmis la nenumărate alte victime... 

Concluzia este simplă: abstinența este singura formă de sex 
protejat. 


6 Idem. 

II. KINSEY SAU FRAUDELE 
„OMULUI DE ȘTIINȚĂ” 
CARE A DECLANȘAT 
REVOLUȚIA SEXUALĂ 


În prima variantă a cărții, mă gândisem să las acest capitol 
la sfârșit, ca un fel de anexă. La această nouă redactare a cărţii, 
m-am decis să o includ aici, din două motive. 

Un prim motiv: este mult mai logic din punct de vedere al 
ordonării conținutului ca, după un prim capitol despre revoluția 
sexuală a adolescenților, să dezvăluim îndată resorturile ascunse 
care au declanșat-o și cine a fost omul care avut probabil cea 
mai însemnată contribuţie la dezvoltarea unei societăți hiper- 
sexualizate și imorale precum cea de acum. 

Cel de-al doilea motiv a fost că paginile ce urmează, pe cât 
sunt de reale (incredibil de reale!), pe atât sunt de triste — este 
deprimant să citești despre molestarea copiilor în numele unei 
așa-zise științe, precum și să conștientizezi cât de receptivă s-a 
arătat întreaga lume în a primi aceste pretinse rezultate științifi- 
ce, obținute într-un mod incalificabil de josnic, și cum realitatea 
deformată a lor ne-a deformat propria noastră percepție asupra 
adevăratei realități, la fel precum cioburile oglinzii demonice 
din basmul lui Andersen, Crăiasa zăpezii, intrând în ochii oa- 
menilor, le deformau tuturor percepția asupra celor din jur, vă- 
zând în ceilalți și în lume doar urâtul și răul... 

Nu am vrut să închei cartea pe un ton pesimist, care nici nu 
mă caracterizează, nici nu cred că generaţiile actuale sunt pier- 
dute cu desăvârșire în marasmul deviațiilor sexuale. De aceea, 
am modificat puțin structura cărții, lăsând la sfârșit vestile bune 
și capitolul despre puritatea sexuală. 

De asemenea, inițial inclusesem aici integral un studiu des- 
pre activitatea lui Kinsey, alcătuit de Dr. Judith Reisman”, fără 
niciun comentariu. Deși lucrurile sunt foarte clare, am preferat 
acum să introduc măcar minime comentarii personale care să 
sublinieze o idee, să evidenţieze poate mai bine înțelesul alteia, 
și să facă poate o tranziție mai lină către importantele capitole 
următoare, despre motivele pentru care relațiile trupești înainte 
de căsătorie sunt atât de dăunătoare, precum și despre toate 
devierile de comportament sexual, încheind cu o mare plagă a 
societății noastre, avortul. 

Mai întâi însă, să vedem de unde au început toate... 

Se spune adesea că șfiinza e o vacă sacră. Precum indienii 
consideră că vacile sunt sacre și nimeni nu are voie să conteste 
acest lucru, tot astfel și noi luăm de bun orice spune un om de 
știință sau altul, fără să bănuim că nu toți sunt bine-intenționați 
și onești, și că ușor datele ştiinţifice pot fi măsluite astfel încât 
să dovedească un mare neadevăr. 

Chiar acest lucru s-a întâmplat cu Kinsey, care — parafrazând 
și întorcând cu 180 de grade înțelesul unei cunoscute expresii — 
a fost omul nepotrivit la locul nepotrivit, cel care a declanșat 
efectul de avalanșă al sexualizării unei întregi planete. 

7 Dr. Judith Reisman, Kinsey și revoluția homosexuală, http://www.ho- 
mosexualitate.ro/frauda.html; articolul original este (și poate fi citit online 


la): Dr. Judith Reisman, Kinsey and the Homosexual Revolution, http://www. 
sweetliberty.org/issues/bless/kinsey.htm+. Vauh Yfmqgko. 

Tara în sânul căreia s-a născut Kinsey, America, oferă un buget 
impresionant cercetării științifice, pornind în principal de la două 
supoziții și speranțe: prima este aceea că „oamenii de știință vor 
aduce contribuţii importante societății”, iar a doua — că „oame- 
nii de știință, oameni responsabili și de încredere, vor avea un 
comportament etic, în special atunci când lucrează cu subiecți 
umani”. Dr. Reisman comenta: „În timp ce prima supoziție a fost 
adeverită de-a lungul timpului, încrederea în oamenii de știință 
ca persoane oneste, care merită să se bucure de o încredere neli- 
mitată, nu este susținută de istoria științei americane”.$ 

Unul dintre cele mai potrivite exemple care să ilustreze cele de 
mai sus este cel al cercetătorului Alfred C. Kinsey, iar afirmația sa, 
potrivit căreia un procent între 10% și 47% dintre americani ar fi 
homosexuali, este doar unul dintre „rezultatele” cercetărilor sale. 
Pornind de la acest procent, părintele mișcării pentru drepturile 
civile ale homosexualilor din America, Harry Hay, a întemeiat 
Societatea Mattachine și a cerut ca homosexualitatea să nu mai 
fie considerată un act de sodomie, ci ca o minoritate de 10% a 
societății. În ziua de astăzi, mulți dintre activiștii homosexuali îl 
consideră pe Kinsey ca fiind părintele mișcării homosexualilor.” 

Cum au fost însă obținute aceste rezultate? De unde a cunos- 
cut Kinsey ce procent din populație este formată din homosexuali 
și lesbiene, ce procent se masturbează și, mai ales, viața sexuală — 
numărul de orgasme și timpul necesar obținerii lor — a băieților 
pre-adolescenţi, cu vârste începând de la 5 luni (!) până la 14 ani? 

Dr. Reisman ridică următoarele întrebări legitime: „Ce se 
întâmplă însă dacă întreaga activitate a lui Kinsey este o fraudă, 


8 Dr. Judith Reisman, art. cit. 

? Cf. Long Road to Freedom: The Advocate History of the Gay and Lesbi- 
an Movement, ed. Mark Thompson, Stonewall Inn Edition, New York: St. 
Martin's Press, 1994, pag. 22, 59-60, 102, 164. 

sau mai rău? Cum stau lucrurile dacă această activitate a fost 
realizată de cercetători lipsiți de orice etică, ce au săvârșit acte 
infracționale? De pildă, este posibil ca acești cercetători să fi 
desfășurat experimente sexuale pe copii? Sau să fi permis sau 
încurajat niște pedofili să desfășoare asemenea «experimente»? 

Posibilitatea ca asemenea lucruri să fi avut loc — iar rezultatele 
acestor experimente au jucat un rol major în legislația și în poli- 
tica publică a S.U.A. — a făcut ca în Congresul Statelor Unite să 
se formuleze o lege care să conducă la cercetarea faptelor. Legea 
se referă la activitatea și la publicațiile doctorului Alfred Kinsey 
și ale colegilor săi («Institutul Kinsey»), realizate la Indiana Uni- 
versity din orașul Bloomington, de la sfârșitul anilor 1930 și până 
la începutul anilor 1950. Legea este cunoscută sub numele H.R. 


2749, «Legea Protecţiei Copilului și a Eticii în Educaţie»”.! 


Frauda „știinţifică” în epoca modernă 


Dr. Reisman arată în continuarea studiului său că experi- 
mentele făcute de Kinsey nu sunt ceva izolat. Astfel, cercetări 
științifice care să încalce flagrant nu numai etica, ci și integrita- 
tea subiecților, ajungând chiar să le amenințe viața, mai fuseseră 
efectuate și înainte (chiar dacă nu în domeniul sexologiei) de 
cercetători aserviți naziștilor sau comuniștilor: 

„Japonia imperială, Germania nazistă și Rusia comunistă 
sunt exemple moderne de regimuri totalitare cu cercetători 
bine pregătiți care și-au slujit liderii fără a pune întrebări — cu 


rezultate înspăimântătoare și dezastruoase.”!! 


1 Dr. Judith Reisman, art.cit. 
1 Dr. Judith Reisman, artcit. 

Este binecunoscut cazul doctorului nazist Joseph Mengele și 
al altor „brute ale științei”. Activitatea lor ne-etică și imorală era 
cunoscută încă din vremea în care au activat. Cu toate acestea, 
foarte rar erau emise proteste; mai mult, „colegii de breaslă se 
plecau reverențios și chiar își doreau să lucreze împreună cu 
acești barbari ai științei”.12 

Mai grav este că nu doar guvernările totalitare au născut și 
crescut oameni de știință imorali, ci și țările cu pretenții demo- 
cratice, inclusiv S.U.A. 

„Această încredere în cercetători ca o clasă morală «specială» 
îi face pe americani să aprobe experimente pe fetuși umani și 
experiențe cu ADN, precum și alte jocuri de-a Dumnezeu”! — 
observa Dr. Reisman, oferind ca exemplu scandalul de la școala 
Willowbrook: 

„Pappworth a publicat Human Guinea Pigs (Cobaii umani), o 
relatare detaliată a experimentelor descrise în publicații de pre- 
stigiu, în care subiecții erau supuși la o multitudine de proceduri 
riscante care nu serveau binelui lor. Capitol după capitol, auto- 
rul descrie introducerea de catetere și ace de biopsie în organe 
importante (vezică, rinichi, inimă, ficat), precum și afecțiunile 
rezultate — meningită, spasm, afecțiuni hepatice și crize cardi- 
ace. Subiecţii acestor proceduri erau nou-născuți, copii mici și 
copii (atât sănătoși, cât și bolnavi), femei însărcinate, deținuți, 
pacienţi pe masa de operaţie, handicapați mintali, persoane în 
vârstă sau în fază critică și pe moarte... fără nici cea mai mică 
considerație din partea cercetătorilor pentru subiecții lor... ex- 


12 Dr. Judith Reisman, art.cit. 
13 Dr. Judith Reisman, art.cit. 

perimente care au implicat injectarea virusului hepatitei la copiii 
retardați mintal de la școala Willowbrook din New York”.!4 

Dr. Reisman comenta: 

„O parte a problemei este faptul că presa oficială este ciudat 
de tăcută în fața unor asemenea barbarii științifice. Scandalul 
de la școala Willowbrook și alte abuzuri științifice similare re- 
prezintă o mică parte din infracțiunile științifice nepedepsite 
care ajung la urechile publicului. De exemplu, iată câteva pasaje 
din cartea Harry S. Truman and the War Scare (Harry S. Truman 
şi groaza războiului) din 1948, scrisă de Frank Kofsky (1995): 

«Incepând de la sfârșitul anilor 1940, conform unor progra- 
me autorizate de Truman, guvernul S.U.A. a răspândit în mod 
deliberat material radioactiv din avioane sau l-a împrăștiat pe 
sol într-o serie de experimente desfășurate după război... Opt 
dintre aceste teste au avut loc în statele Tennessee și Utah, în 
încercarea de a crea o armă de iradiere la sol. În alte patru teste, 
radiaţiile au fost degajate în aer în New Mexico... În cel puţin 
patru dintre cele 12 experimente, radiațiile au depășit limitele 
planificate inițial...»”.15 

„Toate testele au avut loc între 1948 și 1952. Implicațiile 
sunt evidente: aceste experimente erau atât de incredibile, încât 
administrația Fisenhower a decis întreruperea lor... Nouăspre- 
zece băieți retardați mintal, care credeau că participă la un club 
de știință în perioada 1940-1950, au fost hrăniți de fapt cu lapte 
radioactiv, servit de cercetătorii care doreau să afle mai multe 
despre sistemul digestiv, relatează ziarul Boston Sunday. Cerce- 


14 The Lancet (aprilie 1971), preluat din raportul Departamentului de 
Sănătate și Servicii pentru Populaţie „Protecția subiecților umani”, FR 
52880, 23 noiembrie 1982. 

'5 Frank Kofsky, Harry S. Truman and the War Scare of 1948, New York: 
St. Martin's Press (1995), p. xvii. 

tătorii în cauză erau afiliați unor instituții de prestigiu, cum ar 
fi Harvard University şi Massachusetts Institute of Technology, 
naivii lor subiecți proveneau de la școala de stat din Fernald... 
[Legat de iradierea femeilor însărcinate, pentru a se vedea 
eventualele rezultate:] Cifrele din articolele din Boston Globe 
s-au dovedit totuși a fi departe de adevăr, pentru că numărul 
femeilor însărcinate, iradiate cu materiale radioactive în timpul 
acestor experimente, se pare că a fost de ordinul miilor... Câțiva 
dintre copiii expuși la fier radioactiv în timpul sarcinii au mu- 
rit... Purtătorii de cuvânt ai armatei au recunoscut faptul că 239 
de zone populate din Statele Unite au fost acoperite cu bacte- 
rii, între 1949 și 1969. Testele au implicat acoperirea zonelor 
Alaska și Hawaii, precum și orașele San Francisco, Washington, 
Key West și Panama City din Florida. Unele teste au fost mai 
restrânse, de pildă cele în care bacteriile au fost pulverizate dea- 
supra Pennsylvania Turnpike sau în metroul din New York City. 
«Cercetători de prestigiu», scrie Leonard A. Cole, «au declarat 
la audieri că testele erau necorespunzătoare și periculoase... inci- 
dența bolilor a crescut brusc în zonele învecinate acestor teste».1 
A doua parte a problemei constă în faptul că, în lipsa unui 
public informat care să-și conducă propriile afaceri comunitare, 
știința a slujit întotdeauna intereselor finanțatorilor ei. Patronii 
științei tind să constituie o elită puţin numeroasă, puternică, ca- 
racterizată printr-o atitudine subversivă de tip stat în stat. Dacă 
experimentele medicale menționate aici sunt greu de acceptat 
de către public, aceste experimente aberante respectă cel puțin 
forma științifică și pot fi refăcute, validate sau respinse. [...] 
Experimentele asupra comportamentului uman, fără limitele 
impuse printr-un protocol științific, sunt ușor de manipulat și 


16 Ibid., pag. xix. 

au fost deseori exploatate de cei aflați în funcții de încredere 
pentru a schimba stilul de viață al americanilor din a doua ju- 
mătate a secolului douăzeci. 

Cine nu a auzit până acum de experimentele cu sifilis de la 
Tuskeegee? Dacă niște cercetători americani lasă în mod voit 
niște oameni să moară lent de sifilis, dacă alții infectează femei 
însărcinate, punând în pericol viața copiilor nenăscuți, dacă alți 
cercetători lipsiți de morală injectează cu hepatită copii retar- 
daţi, atunci de ce nu ar putea niște cercetători americani să-i 
învețe pe niște pederaști și pe niște pedofili anumite «tehnici» 
pentru abuzarea sexuală a unor copii, în numele «științei»? Pri- 
vind la rece faptele criminalilor științifici ai Americii și compli- 
citatea comunității științifice, prin tăcere sau sprijin, nu ar putea 
oare acei cercetători care de obicei nu se simt restricționați de 
standarde religioase sau de teamă să înșele publicul în ceea ce 
privește numărul bărbaților care au aventuri amoroase sau nu- 
mărul homosexualilor? Ar putea cercetătorii, alături de colegii 
lor filantropi, pedagogi și juriști, de care îi leagă un cuget comun 
și aceleași porniri sexuale, să țeasă strategii pentru a-și folosi 
considerabila influență din a doua jumătate a secolului 20 pen- 
tru a schimba atitudinea americanilor și legislația în favoarea 


propriilor interese?”." 


Contextul istoric al anilor în care Kinsey 
și-a efectuat și publicat experimentele 


În studiul său, Dr. Reisman pune în paralel bomba atomică și 
„bomba Kinsey”, lansate aproximativ în aceeași perioadă. Dacă 


17 Dr. Judith Reisman, art. cit. 

efectul celei dintâi a fost uciderea a mii de vieţi, efectul celei 
de-a doua, pe lângă încercarea de a deturna atenţia opiniei pu- 
blice americane de la discuţiile cu privire la moralitatea lansării 
unei bombe atomice, a fost unul mult mai grav: 

„Bomba Kinsey a curmat viețile a milioane de oameni și a 
contribuit major la dezintegrarea instituției școlare, a universi- 
tăților și a controlului public în toată America”. 

În cele ce urmează, cercetătoarea americană prezintă pe larg 
contextul lansării bombelor din 1945 și 1948 (bomba atomică, 


respectiv „bomba Kinsey”). 


Bomba atomică din 1945: Acesta a fost anul încheierii celui 
de-al Doilea Război Mondial, când America a lansat asupra Ja- 
poniei bombele atomice de la Hiroshima și Nagasaki, concepute 
de cercetători în frunte cu renumitul Robert Oppenheimer, un 
adevărat Prometheu modern. 

Efectul asupra americanilor a fost unul dublu: „Dintr-odată, 
toată America a fost cuprinsă atât de bucurie, cât și de vină. 
E moţiile au ajuns la paroxism pentru că, alături de imensa ușu- 
rare că «a mers» și că sângerosul război era încheiat acum, venea 
și realizarea faptului că, dacă Dumnezeu a creat pământul, acum 
știința îl poate distruge”. 

Cu alte cuvinte, pe de o parte americanii au fost uimiți de 
progresul științei și de capacitatea cercetătorilor precum Op- 
penheimer să pună capăt unui război de asemenea anvergură; 
pe de altă parte însă, sentimentul lor de integritate morală a fost 
puternic clătinat la aflarea efectelor produse de bomba atomică, 
la veștile despre toți acei copii japonezi arși, precum și de teama 
de declanșarea unui nou război, de această dată nuclear. 


18 Dr. Judith Reisman, art. cit. 
19 Dr. Judith Reisman, art. cit. 

Americanii, care se erijaseră în salvatori ai lumii, acum își 
zdruncinaseră credinţa în ei înșiși. După informațiile din do- 
cumentele vremii, observa Dr. Reisman, „ajutați de o armată 
care acum distribuia prezervative, «mântuitorii» în uniformă 
ai Europei și Asiei încălcau promisiunile țării lor puritane. În 
1946, soldaţii americani reveneau acasă, la neveste și iubite, plini 
de boli venerice, cu o incidență mai mare decât la epidemia din 
Primul Război Mondial. 

Cu toate acestea, epidemia de boli venerice care făcea ravagii 
peste mări și țări a fost stinsă în Statele Unite, băieții în călduri, 
mustind de penicilină, fiind dornici acum de patul conjugal ală- 
turi de iubitele lor antebelice”.2 


„Bomba atomică din 1948: Trei ani mai târziu, după zeci de 
ani de pregătiri clandestine și o campanie publicitară neobosi- 
tă, Dr. Kinsey lansa ceea ce s-a numit atunci «Bomba Kinsey» 
asupra deja fragilului sentiment de virtute morală al Americii. 

Învelite în etichetă științifică, statisticile măsluite ale lui Kin- 
sey păreau să dovedească că America este o națiune de ipocriți 
sexuali, de mincinoși, lași și devianți”.?! 

Se părea că, în urma războiului, lumea era într-atât de în- 
toarsă cu susul în jos, încât se pare că prea puțini s-au sesizat 
asupra faptului că datele lui Kinsey erau contrazise de informa- 
țiile publice privind sănătatea populaţiei. 

Astfel, deși armata constatase rate extrem de ridicate ale bo- 
ilor venerice în rândul soldaților americani aflați peste graniță, 
acasă în America situația era cu totul diferită, statisticile arătând 
procente incomparabil reduse pentru avort, violuri sau pentru 
alte infracțiuni de natură sexuală. Nici soldații care se dedaseră 


% Dr. Judith Reisman, art. cit. 
2 Dr. Judith Reisman, art.cit. 

unor astfel de fapte în afara războiului, odată întorși la soțiile 
și familiile lor, își reluaseră comportamentul normal (cel puțin, 
marea lor majoritate). 

„În ciuda incidenței reduse a bolilor venerice și a sexului 
extramarital, în ciuda faptului că toți aveau prieteni și familii 
credincioase și morale, America a fost puternic zguduită de da- 
tele lui Kinsey. 

Presa l-a acuzat pe Kinsey că ar fi pus la cale o diversiune 
pentru abaterea atenției publice de la avertizările lui Truman 
privind războiul rece”. 

Care erau însă principalele cifre oferite de Kinsey, care au 
șocat populația și sunt considerate, încă și astăzi, valabile de o 
bună parte din lumea medicală? 

„Kinsey afirma că 98% dintre bărbaţi și aproximativ 50% 
dintre femei aveau relații sexuale premaritale, că 95% dintre 
americani erau potenţiali infractori sexuali și că cel puțin 10% 
dintre bărbați erau homosexuali. 

Și, deși nimeni nu observase că 317 bebeluși și copii fusese- 
ră «testați» de către Kinsey pentru obținerea datelor sexuale la 
copii, educatorii preluau concluziile acestuia — anume că copiii 
au un instinct sexual încă de la naștere, deci educaţia sexuală în 
școli (în stilul lui Kinsey) ar trebui să fie obligatorie. 

Întrebarea pe care ar trebui să ne-o punem este: Cum a ob- 
ținut Kinsey statisticile privind sexualitatea infantilă, date care 
aveau să transforme școlile, instanțele, presa și dormitorul? Mai 
pe scurt, echipa lui Kinsey a participat la abuzarea sexuală a 
celor 317 bebeluși și copii? 

Redăm mai jos «Tabelul 34. Exemple de orgasm multiplu la bă- 


ieții pre-adolescenți. Unele cazuri de frecvențe mai mari» (din cartea 


2 Dr. Judith Reisman, art. cit. 

lui Kinsey Comportamentul sexual al bărbaților, apărută în 1948). Se 
pune întrebarea legitimă: Cum au fost obținute aceste cifre?”.2 


4 ani DIR IESE 
8 ani NEC. EEE 
9 ani 


3 min /2h 


Cercetările lui Kinsey 
asupra orgasmului la copii 


„Cercetările doctorului Alfred Kinsey cu privire la orgasmul 
la copii sunt descrise în Capitolul 5 din cartea sa Comporta- 
mentul sexual al bărbaților (1948).2 Unele dintre concluzii sunt 

% Dr. Judith Reisman, art. cit. 


Paginile principale din volumul din 1948 al lui Kinsey — Male, pag. 
157-192, „Early Sexual Growth and Activity”. 

prezentate în tabelele 30-34. Numărul copiilor din cele cinci 
tabele sunt 214, 317, 188, 182 și respectiv 28. Vârstele minime 
sunt un an, două luni, cinci luni (vârstele copiilor nu apar la 
tabelul 33) și respectiv cinci luni. Tabelele specifică și experi- 
mentele sexuale; de exemplu, Tabelul 32 vorbește despre «viteza 
orgasmului la pre-adolescenți; durata stimulării, observaţii cro- 
nometrate cu un ceas». 

Cum a făcut Kinsey, a instigat sau încurajat asemenea prac- 
tici? A folosit niște pedofili pentru a obține datele din Tabe- 
lele 30-34? În cartea sa, din postura de reporter la fața locului, 
Kinsey nu descrie prea clar ce rol a avut el. Oricum, colegul lui 
Kinsey, C. A. Tripp, a făcut o declaraţie edificatoare în timpul 
unui interviu televizat din 1991: 

«[Reisman] afirmă că datele proveneau de la pedofili, că el 
[Kinsey] lucra cu pedofili care fuseseră instruiți să folosească 
cronometre, să înregistreze date, să desfășoare analize... Aceștia 
erau observatori instrui ți». 

Se pun două întrebări: Ce fel de instruire (pregătire) primiseră 
acești «observatori instruiți»? Și cine i-a «instruit»? Probabil Dr. 
Tripp sau alții pot răspunde la aceste întrebări. Într-o analiză 
apărută în 1991 în revista medicală britanică The Lancet se afirmă: 

«Din punct de vedere științific, există dubii serioase legate 
de eșantioanele lui Kinsey și de observaţiile imorale, posibil in- 
fracționale, legate de copii... Kinsey le-a lăsat foștilor săi colegi 
datoria de a da niște explicații».2 

Tripp nu este singurul coleg al lui Kinsey care recunoaște 
că de fapt Kinsey a folosit niște pedofili pentru studiile pri- 
vind sexualitatea la copii. Un interviu cu Dr. Paul Gebhard, fost 


% „The Donahue Show”, înregistrare, 5 decembrie 1990. 
% The Lancet, 2 martie 1991, pag. 547. 

președinte al Institutului Kinsey și co-autor alături de Kinsey, 
confirmă această realitate: 

«Întrebare: Deci acolo erau niște pedofili cu cronometre? 

Dr. Gebhard: Da, făceau ce le spuneam noi! 

Întrebare: Şi, în mod evident, orgasmul a cel puțin 188 copii 
a fost măsurat cu un cronometru, conform... 

Dr. Gebhard: Da, cu un cronometru. Așa e, îmi amintesc. Nu 
realizasem că erau atât de mulți. 

Întrebare: Aceste experimente ale pedofililor asupra copiilor 
erau teoretic ilegale. 


Dr. Gebhard: A, da.»” .”?8 


Molestarea copiilor în numele științei 


În Comportamentul sexual al bărbaților, Dr. Kinsey afirma că 
datele despre cei 317 copii proveneau de la „9 dintre subiecții 
noștri adulți”. Totuși, Dr. John Bancroft, actualul director al In- 
stitutului Kinsey, infirmă acest lucru. După ce a examinat datele, 


2 Dr. Judith Reisman, art. cit. 

% Volumul Male, pag. 177: Cei nouă bărbați „au observat asemenea orgasm. 
Unii dintre acești adulți sunt persoane instruite, care au ținut jurnale sau alte 
evidențe pe care ni le-au pus ulterior la dispoziție; și de la ei avem informați- 
ile despre cei 317 pre-adolescenți care au practicat fie masturbare, fie au fost 
urmăriți în contact cu alți băieți sau adulți”. The Washington Post (8 decembrie 
1995, pag. F1, F4) îl citează pe Dr. Bancroft: „Kinsey dă impresia că datele au 
provenit de la trei sau patru bărbați, dar era doar unul”. El speculează că Kinsey 
„a acționat așa pentru că se temea de reacția publicului la aflarea veștii că datele 
cu care lucra el proveneau de la un infractor sexual”. În alt loc Bancroft este citat 
afirmând: „Am studiat datele pe care se bazează aceste tabele și sunt aproape 
sigur că datele pentru toți cei 317 copii provin de la un singur adult...” (19 sep- 
tembrie 1995, Indianapolis Star, A1, A4) etc. 

% The Indianapolis Star, 19 septembrie 1995, pag. 4, col. 1, „un cercetător 


=» 


mai în vârstă”. 

Dr. Bancroft a indicat că datele din Tabelul 31 au provenit de la 
un singur subiect adult.” 

Există și alte cazuri în care concluziile lui Kinsey legate de 
date numerice — concluzii cu implicații importante, în cazul în 
care sunt adevărate — sunt considerate astăzi ca fiind manipulate 
sau false.31:32% O analiză a datelor originale și a concluziilor lui 
Kinsey este așteptată de mult timp.*%% 

„Observatorii instruiți” ai lui Kinsey îi testau pe bebelușii 


de 5 luni pentru orgasme repetate, prin „... proceduri statistice 


% Practici cum ar fi „forțarea” unor răspunsuri corecte din partea subiecților 
și sugerarea ideii că investigatorii ar putea găsi un mijloc pentru a trata datele în 
caz că sunt nemulțumiți de răspunsuri nu au nimic de-a face cu știința adevăra- 
tă, volumul Male, op. cit., pag. 55. 

31 Ibid., pag. 58. 

3 Pomeroy, Wardell, Dr. Kinsey and The Institute For Sex Research. Harper 
& Row, New York (1972), pp. 208-209. „Până în 1946, el, Gebhard și cu mine 
intervievasem cam 1.400 de i ținuți (infractori sexuali) din mai multe închisori 
din vreo zece state”. (La această pagină Pomeroy remarcă explicația lui Kinsey 
că toți bărbaţii americani sunt niște infractori sexuali virtuali, prin lege, și de aici 
nevoia de a abroga legislația referitoare la infracțiunile sexuale). Datele lui Kin- 
sey includeau devianți sexuali și deținuți, prezentați ca reprezentând americanul 
de rând. Fosta directoare a Institutului Kinsey, Dr. June Reinisch scrie că Kinsey 
„nu a folosit niciodată date de la eșantioane speciale obținute de la populații cum 
ar fi comunitatea homosexualilor sau deținuți, pentru a generaliza la publicul 
larg”, iar Dr. Gebhard i-a răspuns: „Mi-e teamă că ultimul paragraf de pe pa- 

ina 1 ar putea să vă pună într-o postură dificilă dacă ar fi văzut de Reisman... 
asy chiar a inclus deținuți în eșantionul folosit deel pentru Sexual Behavior 
in the Human Male”. 

3 Vezi Maslow și Sakoda, „Volunteer Error in the Kinsey Study”, Journal of 
Abnormal and Social Psychology, 47, 1952 (pag. 259- 262). 

34 În cartea Our Sexuality, (ediția a 2-a), Ed. The Benjamin/Cummings 
Publishing Co., Menlo Park, California, autorii — cercetătorii Crooks și 
Baur — oferă o perspectivă asupra termenului „observare directă” din punctul 
de vedere al sexologiei: „O a treia metodă pentru studierea comportamentului 
sexual este observarea directă. [subl. în orig.] Acest tip de cercetare variază ca 
formă și detalii, mergând de la studii de laborator care observă și înregistrea- 
ză răspunsurile sexuale la observarea participantului în timpul unor activități 
sexuale ale acestuia alături de cercetător” (pag. 64). 

3 Kinsey, volumul Male, pag. 181. 

și de studiu empirice... care au condus la... observaţii privind 
activități sexuale specifice cum ar fi erecţie, încordare pelviană 
și alte câteva caracteristici ale unui orgasm adevărat, pentru lista 
celor 317 băieți pre-adolescenți, care include băieți de la 5 luni 
până la vârsta adolescenţei”. 

Orgasmul era definit astfel: „Încordare extremă cu convul- 
sii violente: ...ridicare bruscă și zvâcnire a corpului... gâfâieli... 
încleștare a mâinilor, grimasă, uneori cu limba afară; spasm al 
întregului corp sau al unor porțiuni... mișcare violentă a peni- 
sului... gemete, icnete sau plâns violent, uneori cu multe lacrimi 
(în special la copiii mai mici)... râset isteric, vorbit, reacții sadice 
sau masochiste... tremur extrem, amețeală, pierderea culorii și 
uneori leșin... unii resimt o durere mare și uneori ţipă... dacă pe- 
nisul este numai atins... unii, înainte de producerea orgasmului, 
tind să se îndepărteze de partener și fac eforturi să evite paro- 
xismul, deși obțin o anumită plăcere din respectiva situație”. 

Lester Caplan, de la Consiliul American de Pediatrie, a ana- 
lizat capitolul 5 din cartea lui Kinsey și a remarcat: „Un om nu 
poate face aceasta cu atât de mulți copii. Acești copii trebuie 
tinuți sau legați, altfel nu vor răspunde voluntar”*, în special 
dacă totul se înregistrează video.*? 

Experimentele cu copii au fost neobișnuit de lungi. Kinsey 
afirmă că după două ore „[adultul] obosește, iar calitatea înre- 

% Ibid., pag. 160-161. 

37 Scrisoare către Judith Reisman de la Lester Caplan (Baltimore, Mary- 
land), diplomat, Comitetul American de Pediatrie, privind datele despre copii. 

38 Vezi proba E, scrisoarea lui Pomeroy către Reisman, par. 2: „Unele dintre 
aceste surse s-au adăugat la înregistrările lor scrise, verbale și, în unele cazuri, vi- 
deo”. Institutul Kinsey este vizat pentru că deține o selecție de filme și fotografii 
cu pornografie infantilă. 

3 Kinsey, volumul Male, pag. 181. 

gistrărilor scade”.“ Totuși, Kinsey vorbește despre „interviuri” 
orgasmice de 24 de ore la copii de 4, 10 și 13 ani“; de 10 ore la 
un băiat de patru ani, de opt ore la unul de nouă și unul de 13 
și așa mai departe.“ Interviul cu Dr. Gebhard oferă mai multe 
detalii despre aceste tehnici.* 

Dr. Kinsey a declarat chiar că unii observatori „au provocat 
erecţii [la copii]... pe perioade de luni sau ani”*, dar că echi- 
pa lui Kinsey nu i-a intervievat „pe cei psihotici, care aveau o 
memorie slabă, care aveau halucinații sau fantezii capabile să 
afecteze rezultatele”.%5 

Ce fel de oameni erau cei din echipa lui Kinsey? Se pune 
întrebarea: Cine a făcut aceste experimente? Așa cum am arătat, 
echipa lui Kinsey a inclus și o serie de „observatori instruiți”. 
Iată cuvintele lui Kinsey: 

„Am obţinut date mai bune de la bărbați adulți care avu- 
seseră contacte sexuale cu băieți mai mici și care, pe baza ex- 
perienței lor de adult, puteau recunoaște și interpreta reacțiile 
băieților. Din nefericire... [numai] 9 dintre subiecţii noștri adulți 


“ Ibid., pag. 180. 

%1 „A fost Kinsey un impostor și un pervers?”, The Village Voice, 11 de- 
cembrie 1990, p. 41. 

“2 Op cit. fn #9. 

% Kinsey, volumul Male, pag. 177. Mai mult, așa cum arată Lewis Terman 
în materialul său despre Kinsey: „Autorul prezintă (pag. 39) «câteva sute» de 
persoane care reprezentau grupuri infracționale: cocote masculine, prostitu- 
ate, contrabandiști, pești, deținuți, hoşi și spărgători. La rândul lor, aceștia au 
adus cu ei pentru studiu alții de teapa lor, dar nu ni se spune cât de mulți”. Ter- 
man remarcă și că subiecții de studiu proveneau printre altele de la „o școală 
de stat pentru handicapați mintal, două cămine de copii și două case pentru 
mamele singure...” plus „peste 1.200 de indivizi condamnați pentru agresiuni 
sexuale” (Lewis Terman, Sexual Behavior in American Society: An Appraisal of 
the First Two Kinsey Reports, NYC: W.W. Norton & Co., 1955, pag. 447). 

“ Ibid., pag. 37. 

% Ibid., pG. 177. Sublinerea autoarei. 

au observat un orgasm. Unii dintre acești adulți sunt persoane 
instruite, care au ținut jurnale sau alte evidențe pe care ni le-au 
pus la dispoziţie... cu referire la 317 pre-adolescenți care au 
fost fie observați masturbându-se sau... fiind cu alți băieți sau 
adulți”.% 

Există câteva întrebări grave la care ar trebui să răspundă di- 
rectorii de la Institutul Kinsey — pentru că modelul lui Kinsey se 
pare că este cel mai influent model pentru educatia sexuală predată as- 
tăzi în școlile americane. Din acest motiv este importantă ancheta 
propusă de Congresul S.U.A. Cum a știut echipa lui Kinsey că un 
băiețel de 11 luni a avut 10 orgasme într-o oră? (Vezi Tabelul din 
acest articol.) Cum au verificat aceste date? Unde erau părinții 
copiilor? S-a încercat identificarea copiilor? Cine au fost subiecții 
din Tabelul 34?” Cu siguranță, aceștia nu erau copiii prezentați 
în fotografiile distribuite presei, cum ar fi fetița de aproximativ 
patru ani care se joacă inocent cu „unchiul Prock”. 

Mai mult, Dr. Gebhard a afirmat într-o scrisoare adresată 
mie că ei nu au urmărit evoluția ulterioară a acestor copii pen- 
tru că era „imposibil sau prea costisitor”.* Ulterior Gebhard a 


“ După ce am pus aceste întrebări în 1981, Institutul Kinsey a lansat o 
campanie de 12 ani pentru a-mi boicota cercetările. Au trimis peste tot un 
material de 87 de pagini cu titlul „confidențial”. 

“7 Dincolo de Kinsey, Sex and Fraud (1990), recentul documentar The 
Children of Table 34 (Copiii din Tabelul 34) narat de Ephrem Zimbalist Jr. 
este un instrument foarte important pentru a înțelege felul în care au fost 
folosite datele lui Kinsey pentru a-i minți pe americani. Filmul prezintă 
istoria fraudei lui Kinsey și îl indică pe Kinsey ca părinte al activismului 
homosexual și al educației sexuale din școlile de astăzi. 

48 Scrisoare lui Gebhard către Judith Reisman, 11 martie 1981. 

“ În volumul Male, Kinsey descrie traumele copiilor (pe care le interpre- 
ta ca fiind orgasme), pretinzând că ar avea date și despre „un procent redus 
de băieți mai mari și adulți care au aceste reacții și ulterior, de-a lungul 
vieții”, pag. 161. Gebhard spune și că ei au nume, op cit. fn 49. 

spus că Kinsey a avut dreptate, unii copii au fost monitorizați 
și „avem câteva nume” ale copiilor.” Totuși, nu avem răspunsul 
la întrebarea „Unde sunt copiii din Tabelul 347. Este acum la 
latitudinea Congresului SUA să afle ce s-a petrecut de fapt la 
Institutul Kinsey. 

H.R. 2749 — Legea Protecţiei Copilului și a Eticii în Edu- 
caţie din 1995 — este o lege menită să stabilească dacă cele două 
cărți principale ale lui Kinsey referitoare la comportamentul se- 
xual „sunt rezultatul unei fraude sau al unei infracțiuni penale”. 
Evident, ar fi util să se strângă toate datele despre activitatea 
lui Kinsey și a colegilor săi, ca apoi acestea să fie făcute publice 


5 În majoritatea comunicatelor de presă recente, Indiana University nea- 
gă că ar fi primit fonduri federale care au fost folosite pentru subvenţionarea 
lui Kinsey. Totuși, pe lângă alte subvenții, în 1937 Institutul Naţional pentru 
Sănătate Mintală a acordat aproximativ 50.000 de dolari pe an timp de trei 
ani Institutului Kinsey, câțiva ani înainte de finalizarea studiului acestuia des- 
pre sexualitate. În plus, mai multe milioane de dolari provenind de la instituții 
scutite de impozite au fost direcționate către cercetările lui Kinsey, în timp 
ce alte milioane de fonduri statale și federale continuă să fie îndreptate către 
Institutul Kinsey. 

„În 1957, sub conducerea lui Gebhard, s-au identificat noi surse de fi- 
nanțare federală și privată... În anii 1970, cu finanțarea de la Institutul Na- 
țional de Sănătate Mintală, Institutul Kinsey și-a putut crea un serviciu de 
informaţii”, Raportul SIECUS, Septembrie 1985, 6-7. 

În broşura oficială, Institute for Sex Research, Indiana University (1970) 
se afirmă: „Veștile despre eforturile lui Kinsey au ajuns la Comitetul Naţi- 
onal pentru Cercetarea Sexualității atunci când el a solicitat o finanțare... la 
sfârșitul anilor 1940 [și a primit] 1.600 de dolari, fonduri furnizate de Divi- 
zia Medicală a Fundaţiei Rockefeller... a crescut la 7.500 dolari... în 1946 a 
ajuns la 35.000 dolari... Institutul Naţional pentru Sănătate Mintală a acordat 
Institutului primul dintr-o serie de granturi destinate să continue în timp 
și să constituie un sprijin financiar major pentru cercetările Institutului. Un 
tribunal districtual a decis că Institutul poate să importe în scopuri științifice 
orice fel de materiale erotice și a permis ca aceste materiale să fie trimise prin 
poștă... un moment de răscruce pentru relaţiile dintre ştiinţă și lege”, pag. 3, 6. 

într-o manieră responsabilă. Există niște întrebări legate direct 
sau indirect de H.R. 2749: 

e Au acţionat Kinsey și colegii lui într-o manieră etică atunci 
când au colectat și publicat date despre subiecți umani, în spe- 
cial copii? 

e Separat de consideraţiile etice, și-au analizat și publicat 
datele corect din punct de vedere științific? 

e Au fost solicitate, folosite și raportate corect fonduri 
federale? 

e Cele trei răspunsuri de mai sus indică o încălcare a legilor 
federale ale S.U.A.? 

Dacă informaţiile strânse și publicate de Kinsey se dovedesc 
a fi eronate sau că au implicat acțiuni penale, care sunt atunci 
implicațiile asupra utilizării acestor informații în știință, educa- 
ție, legislație și politica publică? În mod specific, în ce măsură ar 
trebui guvernul federal”! să finanțeze sau să oprească publicarea 
și folosirea acestor informații?”?? 


Cifrele lui Kinsey privind homosexualitatea 


„Având în vedere cele de mai sus, este șocant că, aproape peste 
noapte, după lansarea cărții lui Kinsey (și după o succesiune de 
întâlniri publice organizate anterior la Institutul Kinsey pentru 
reporterii favorabili), au răsărit o suită de cărți, articole, filme, 
știri, desene animate, emisiuni radio și TV ca parte a unei campa- 
nii publicitare menite să instituționalizeze afirmațiile lui Kinsey. 
Americanii îl credeau pe «cel mai faimos om din ultimii zece 


51 Dr. Judith Reisman, art.cit. 
5 Wardell Pomeroy, Dr. Kinsey and the Institute for Sex Research, New 
York: Harper and Row (1972), pag. 208. 

ani» când afirma că societățile primitive și permisive din punct 
de vedere sexual erau mai fericite decât domnul și doamna Jones. 

A crede orice lansează pe piață acești oameni și discipolii lor 
înseamnă a avea încredere în cei care folosesc un limbaj științific 
pentru a-și urmări interesele personale, criminale și/sau sexuale. 
Astfel, indiferent de cifrele lansate de Kinsey cu privire la pro- 
centul homosexualilor în societate, toate acestea devin automat 
la fel de false ca și datele despre sexualitatea infantilă. 

Kinsey a fost nu numai părintele revoluţiei sexuale, după 
cum s-a exprimat Hugh Hefner (fondatorul revistei Playboy), ci 
și al revoluţiei homosexuale. Harry Hay i-a conferit acest merit 
atunci când a citit în 1948 că Kinsey a descoperit că 10% dintre 
bărbaţi ar fi homosexuali. Urmând aceeași rețetă de succes a 
mișcării pentru drepturile negrilor, Hay, un comunist cu state 
vechi în activismul social, a declarat că 10% constituie o forță 
politică — o «minoritate sexuală» capabilă să pretindă «drepturi». 
Având acum în mână datele lui Kinsey, Hay a fondat Societatea 
Mattachine. 

Dar 26% (1.400) dintre subiecții adulți ai lui Kinsey erau 
deja «infractori sexuali».5% Pe baza datelor disponibile, alți 25% 
erau deținuți; alții erau «pești», «spărgători» și «hoți»; aproxima- 
tiv 4% erau cocote masculine și borfași; câteva sute erau activiști 
homosexuali din diferite baruri pentru homosexuali din întrea- 
ga țară.5* Acest grup de scursuri și devianți sociali a devenit 
reprezentativ pentru echipa lui Kinsey. «Ajutată» de o presă 
adecvată, lumea a ajuns să creadă ceea ce i se spunea de către 


55 Ibid. Vezi și biografia de la BBC a lui Kinsey din 7 august 1996. 

54 Judith Reisman, Kinsey, Sex and Fraud (Lafayette, Louisiana: Huntin- 
gton House, 1990). Revista medicală britanică The Lancer afirmă: „În Kinsey 
Sex and Fraud, Dr. Judith Reisman și colegii ei dărâmă fundația celor două 
rapoarte [Kinsey]”. 

cercetătorii noștri de marcă — anume că perversiunile sexuale 
sunt la ele acasă în America și că educația sexuală și legile tre- 
buie schimbate pentru a reflecta «realitatea» lui Kinsey”. 

După lansarea cărții Kinsey, Sex and Fraud”, directorul de 
atunci al Institutului Kinsey, Dr. June Reinisch, a inițiat o acțiune 
„confidenţială” prin care răspândea în masă un material de 87 de 
pagini conținând critici la adresa autoarei Judith Reisman. Una 
dintre acuzaţiile pe care Reinisch voia să le repudieze era aceea că 
procentul lui Kinsey — 10-47% dintre bărbați sunt homosexuali — 
fusese în mod fraudulos generalizat la „publicul larg”. (Cifrele lui 
Kinsey despre homosexualitate fuseseră dovedite complet false în 
1948 de către Albert Hobbs et al., precum și de alți câțiva cerce- 
tători de atunci încoace.) În scrisoarea ei către fostul director al 
Institutului și co-autor alături de Kinsey, Dr. Paul Gebhard, Rei- 
nisch nega culpabilitatea echipei lui Kinsey în cazul abuzurilor 
sexuale asupra copiilor și declara că echipa nu realizase nicioda- 
tă acele experimente. Reinisch i-a solicitat ajutorul lui Gebhard 
pentru a o discredita pe Reisman. Ea a scris: 

„Mai departe, cu privire la eșantioane și la generalizarea con- 
cluziilor la ansamblul populaţiei, în cele două volume Kinsey 
arată foarte clar la care date și la care grup se referă pentru a-și 
formula concluziile. El nu a folosit niciodată date de la eșantioa- 
ne speciale, obținute de la populații cum ar fi homosexualii sau 
deținuții, pentru a face generalizări la publicul larg”.5€ 

Din nefericire pentru June Reinisch, Dr. Gebhard i-a răspuns 
pe 6 decembrie 1990 că se înșela și că Kinsey chiar se folosise de 
«comunitatea homosexualilor», a pedofililor și de deținuți pentru 
a generaliza la populația Americii. Gebhard scrie: 


55 Scrisoare către Paul Gebhard, 3 decembrie 1990. 
5€ Scrisoare către Paul Gebhard, 6 decembrie 1990. Ambele scrisori sunt 
probe oficiale în instanță. 

„În scrisoarea dvs. din 3 decembrie, pe care ați trimis-o mai 
multor persoane, printre care și mie, respingeți afirmaţiile lui 
Judith Reisman referitoare la Kinsey și la Institut. Totuși, mi-e 
teamă că ultimul paragraf de pe pagina 1 ar putea să vă pună 
într-o postură dificilă dacă ar fi văzut de Reisman. Astfel, doresc 
să vă informez pentru a vă lua precauțiile necesare. Paragraful 
se încheie cu afirmația: «El nu a folosit niciodată date de la 
eșantioane speciale, obținute de la populații cum ar fi comuni- 
tatea homosexualilor sau deținuți pentru a generaliza la publicul 
larg». Această afirmaţie este incorectă. Kinsey chiar a inclus 
deținuți în eșantionul folosit de el pentru Sexual Behavior in 
the Human Male... 

Cât despre generalizarea la întreaga populație, în primul 
său volum Kinsey a făcut o generalizare la întreaga populație 
a SUA. Vedeţi, de pildă, tabelele de la pagina 188 și 220 unde 
face extrapolări evidente la Statele Unite... 

Îmi pare rău, dar nici dvs. și nici personalul dvs. nu păreți fa- 
miliarizați cu prima carte a lui Kinsey și nici cu The Kinsey Data, 
dat fiind că faceți această afirmaţie eronată în scrisoarea dvs.” 58 


Concluzie 


În încheierea studiului său, Dr. Reisman rezumă implicaţiile 
pe care așa-zisele studii științifice ale lui Alfred Kinsey le-au 
avut și încă le au (astăzi și mai pregnant decât în trecut) asu- 
pra sexualizării copiilor noștri, începând de la orele de educa- 
ție sexuală de la școală, mass-media, Internet, asupra disoluției 


57 Dr. Judith Reisman, art. cit. 
5 Dr. Judith Reisman, art. cit. 

familiei tradiționale și a relațiilor normale, curate, între bărbat 
şi femeie: 

„Kinsey este un exemplu elocvent în care orientarea perso- 
nală a influențat știința și morala în societate. Ce motive ar fi 
putut conduce la fraudarea datelor și la a afirma că jumătate 
dintre bărbații americani ar fi homosexuali? Probabil propriile 
dorințe ale lui Kinsey, pe care el le-a cuantificat pentru a plăs- 
mui o «realitate» după propriile lui vise. A fost oare Kinsey un 
homosexual sau un pedofil ascuns? 

În trecut, frauda științifică era justificată prin motive econo- 
mice și politice, însă la Kinsey nu cumva «știința» sa era un pro- 
dus al moralității și al înclinațiilor sale sexuale? Dacă așa stau 
lucrurile, cu siguranță nu a fost el ultimul. În ultimii ani, lumea 
a văzut și alți «oameni de știință» (Hamer, Le Vay, Pillard și alții) 
ale căror realizări nu prezintă nici urmă de obiectivitate și care 
par mai degrabă să-și justifice comportamentul prin «studiile» 
lansate pe piață. Dacă acești cercetători ar fi lansat concluzii 
despre libelule, despre faună sau despre asteroizi, atunci nu ar fi 
fost nici un motiv de îngrijorare; totuși, frauda stă în faptul că, 
într-o societate în care știința este religia preferată (o religie în 
care nu există păcat) iar oamenii de știință sunt preoți — cuvin- 
tele acestor oameni sunt o adevărată «evanghelie» (indiferent 
de ce bază au, dacă au) în domenii atât de importante cum este 
sexualitatea. Din nefericire, lumea științifică și Occidentul în 
general au înghițit gălușca lui Kinsey. 

Indiferent de orientarea sexuală a lui Kinsey, cercetătorii și 
profanii trebuie să știe că el a realizat un studiu de neconceput 
referitor la sexualitatea copiilor. Datele Institutului Kinsey re- 
feritoare la orgasmul la copii sunt, în cel mai bun caz, o invenție 
sau, în cel mai rău caz, rezultatul molestării unor copii. În am- 
bele cazuri, Institutul Kinsey se face vinovat de activitate penală, 

iar concluziile lor sunt suspecte și înșelătoare. De asemenea, lu- 
crurile trebuie reevaluate, pentru că Kinsey a deturnat un întreg 
domeniu științific pentru aproape jumătate de secol, lăsând în 
urmă un prejudiciu de nedescris pentru familii, relațiile umane 
și sufletul omului. 

Controlul informaţiilor despre sexualitate s-a aflat prea mult 
timp în mâna celor precum Kinsey — cercetători imorali, oameni 
fără conștiință sau onoare, care au născut un bastard de revoluție 
sexuală. În aceste condiţii, nu ar trebui să fie nici o surpriză pen- 
tru cei din campusurile universitare și din sălile de tribunal că 
poporul american l-a urmat pe Kinsey și pe discipolii acestuia, 
devenind cu toții rigizi la ideea de conștiință și onoare. Este 
evident că agresiunile sexuale și hedonismul au cale mai liberă 
în societatea noastră de după Kinsey decât înainte. 

Indiferent de înclinațiile și motivațiile sexuale ale lui Kinsey, 
după al Doilea Război Mondial Kinsey a început să acționeze 
la unison cu o serie întreagă de educatori, juriști și specialiști 
revizioniști, care au stabilit împreună cu sponsorii lor care tre- 
buie să fie calea de urmat de către America, prin intermediul 
sistemului educațional (viitorul) și al celui juridic (standardul 
de judecată). Anterior rapoartelor Kinsey, legislația americană 
incrimina sodomia, adulterul, desfrâul și faptele similare, iar cei 
care le săvârșeau erau declarați indezirabili. După Kinsey, fapte 
care erau înainte infracțiuni au început să devină acceptabile, 
alături de cei ce le înfăptuiau. Noul sistem legislativ l-a folosit 
pe Kinsey ca autoritate științifică supremă și astfel a îndreptat 
America într-o direcție descendentă, astăzi fiind promovată o 
întreagă panoplie de deviații sexuale specifice trecutului primitiv 
al omenirii. 

În transformările care au urmat războiului, Kinsey a remode- 
lat felul în care lumea privea sexualitatea și a separat sexualitatea 


45 


de funcția ei procreațională, formulând o nouă sexualitate liberă, 
egocentrică și recreazională. 

Kinsey trăiește și domnește astăzi în sălile de clasă din aproa- 
pe întreaga lume. Cele Zece Porunci au fost date afară din școli 
pentru a se face loc proiectului «unu din zece» al lui Kinsey, iar 
«prima nocte» — obiceiul medieval prin care un stăpânitor local 
corupea inocenţa, decența și virtutea unei tinere (obicei redat în 
filmul Braveheart) este astăzi o practică larg acceptată în micul 
nostru sat planetar. 

Se poate spune că Kinsey și-a vândut sufletul pentru a-și 
câștiga un loc în istorie, însă a venit vremea ca sufletul Ameri- 
cii să fie luat înapoi de la cei care, prin intermediul unei științe 
frauduloase și criminale, l-au condus în minciună. S-au împlinit 
cincizeci de ani de când Kinsey și-a împrăștiat otrava asupra 
întregii lumi. Să dăm perdeaua la o parte și să evaluăm cum 


trebuie întreaga activitate a lui Kinsey”.5 


5 Dr. Judith Reisman, art. cit. 

III. „DE CE SĂ AȘTEPT 
PÂNĂ LA CĂSĂTORIE?” — 
o critică a argumentelor contemporane pentru 
sexul premarital 


Ne amintim din capitolul precedent că, potrivit statisticilor 
lui Kinsey, doar 2% dintre bărbaţi și aproximativ 50% dintre fe- 
mei intră în căsătorie fără să fi întreținut anterior relații sexuale. 

Este șocant să constatăm cum niște statistici măsluite, efec- 
tuate cu mai mult de 50 de ani în urmă, au ajuns să fie atât de 
abil inculcate în cugetul populației, încât să reflecte trista și 
tragica realitate a vremii de acum... 

Pe de altă parte însă, oricât de întunecați ar fi norii ce ame- 
nință comportamentul sexual normal al tânărului de astăzi, este 
de remarcat că mai există încă tineri care se luptă și reușesc să 
își păstreze fecioria până la căsătorie (multe astfel de mărturii 
pot fi citite în cartea: Mii de tineri îşi păstrează astăzi fecioria 
până la căsătorie, apărută la Editura Filos — Ortodoxia Tinerilor 
în anul 2013). 

Unii susțin că Biserica ar fi singura care ar interzice relațiile 
sexuale înainte de căsătorie, iar astăzi ar trebui să depășim aceas- 
tă mentalitate învechită și să ne adaptăm spiritului vremurilor... 

În cele ce urmează nu ne propunem să criticăm argumen- 
tele contemporane ce susțin sexul premarital folosindu-ne de 
învățăturile Bisericii (care, pentru cei credincioși, sunt clare și 

nu necesită alte explicații, iar pentru cei ce nu cred în ele orice 
discuții de acest fel nu au rost). Vom încerca să arătăm că bene- 
ficiul păstrării fecioriei până la căsătorie este un adevăr ce ține 
de un firesc al omului, aducând mulţumire și împlinire oricărei 
persoane ce dorește să depună un oarecare efort în acest sens. 
(Și vom arăta în acest capitol și în cel următor de ce îi îndem- 
năm pe tineri să ducă o astfel de viață.) 

Înainte de a analiza diversele perspective contemporane cu 
privire la sexul premarital, este nevoie să privim relația dintre 
actul fizic al relațiilor sexuale și aspectele mai puţin evidente ale 
unei relații împlinite dintre două ființe umane. 


Dragoste sau sex? 


„A face sex” înseamnă oare cu adevărat „a iubi”? Toate stu- 
diile de caz ale psihologiei moderne, la fel ca și învățăturile 
Bisericii, sugerează că răspunsul este negativ. Psihanalistul Erich 
Fromm afirmă că „a iubi cu adevărat o persoană înseamnă să 
ai grijă de ea și să te simţi responsabil pentru viața ei, nu doar 
pentru puterile sale fizice, ci pentru creșterea și dezvoltarea tu- 
turor puterilor sale umane”. 

Dacă sexul ar fi numai un act fizic, atunci și masturbarea sau 
alte forme de autoerotism ar trebui să furnizeze satisfacție se- 
xuală reală și completă. Însă nu este cazul. Alternativele la actul 
sexual normal pot aduce satisfacție fizică, nu însă și emoțională. 
Activitatea sexuală ce împlinește persoana umană implică uni- 
rea fizică a unui bărbat și a unei femei într-o relație de iubire și 
intimitate mutuală. 

Fiecare persoană normală are dorința fizică de activitate sexuală 
însoțită de dorința de-a cunoaște și de-a fi cunoscut, de-a iubi și 

de-a fi iubit. Ambele dorinţe alcătuiesc adevărata căutare a intimi- 
tății într-o relație; actul sexual nu reprezintă decât unul dintre in- 
gredientele care ne permit să experimentăm o adevărată intimitate. 

O relaţie sexuală de calitate maximă există acolo unde s-au 
format comunicarea, înțelegerea, afecțiunea și încrederea re- 
ciprocă, iar două persoane și-au luat angajamentul pentru o 
relație pentru totdeauna. Cu cât sunt prezente mai multe dintre 
aceste calități, cu atât este intimitatea mai profundă și relația 
mai împlinită. Ea devine tot mai valoroasă odată cu trecerea 
timpului, deoarece este unică. Împrăștierea în jur a intimității 
printr-o varietate de legături sexuale distruge valoarea acumu- 
lată a relaţiei (relaţiilor) precedente și le diluează pe cele pe care 
o persoană le are de oferit.s0 


Argumentele contemporane 
pentru sexul premarital 


Vom analiza argumentele prezentate pentru a justifica ac- 
tivitatea sexuală înaintea sau în afara căsătoriei. Vom analiza 
argumentele pe scurt și vom explora implicațiile generale ale 
fiecăruia, astfel încât oricine să poată decide singur: care dintre 
ele oferă cea mai bună cale de urmat în viitor. 


a. Argumentul biologic 


Probabil cel mai răspândit motiv invocat pentru a justifica 
activitatea sexuală premaritală este acela că instinctul sexual este 


© Prel. după James F. Williams, Jerry Solomon, Why Wait Till Marriage, 
Probe Ministries, 1994, http://wrwrw.leaderu.com/orgs/probe/docs/whywa- 
it.html 

un instinct biologic fundamental, la fel ca foamea și setea, de 
pildă. Mulţi folosesc argumentul biologic pentru a-și justifica 
imoralitatea, însă analogia cu apetitul sexual este înșelătoare. 
Oamenii nu pot trăi fără mâncare, fără aer sau fără apă. Însă 
putem trăi fără sex. Promiscuitatea sexuală este ceva străin firii 
noastre, fapt pe care îl face cât se poate de clar problema tot 
mai mare reprezentată de bolile cu transmitere sexuală. Cuplu- 
rile care au relaţii sexuale numai cu partenerul de căsătorie nu 
sunt expuse vreunui pericol din partea acestor boli. Mai departe, 
putem conchide cu siguranță că abstinența nu are niciun efect 
negativ asupra sănătății. Sociologul Robert Bell afirmă cu iro- 
nie: „Nu s-a înregistrat niciun caz de bărbat spitalizat din cauză 
că fetele au refuzat să-i satisfacă avansurile sexuale”. 


b. Argumentul statistic 


Un al doilea argument popular spune că „toată lumea o face”. 
Mai întâi, trebuie să accentuăm categoric că aceasta este o afir- 
maţie falsă. Un studiu din 1991 efectuat la studenții din primul 
an arată că „aproximativ două treimi dintre bărbaţi (66,3%) și 
puţin mai mult de o treime dintre femei (37,9%) sprijină ideea 
de sex între persoane care s-au cunoscut doar de puțină vreme”. 
Pe cât de îngrijorătoare sunt aceste statistici, ele arată totuși în 
mod evident că nu toată lumea este activă sexual. 

Mai mult, nu statisticile stabilesc valorile morale. Putem 
afirma oare că un anumit lucru este bun doar pentru că se pro- 
duce frecvent și pentru că majoritatea oamenilor cred că este 
bun? Un trib primitiv poate avea un consens de 100% pentru 
afirmaţia „canibalismul este bun”. Aceasta înseamnă că este 
într-adevăr un lucru bun? Majoritatea se poate înșela. Dacă 
o societate stabilește standardele, atunci acele standarde vor fi 

supuse schimbării în conformitate cu dorințele sau capriciile 
majorităţii. În cadrul unei generații sclavia putea fi considerată 
bună și avortul rău, precum în America secolului al XIX-lea; 
însă în altă generaţie avortul este considerat bun și sclavia rea, 
precum se întâmplă astăzi. 

În orice școală sau comunitate există destui tineri care pre- 
feră să aștepte până la căsătorie. Fiecare persoană trebuie să ia 
decizia dacă vrea doar să se încadreze într-o cifră majoritară a 
unei analize statistice despre comportamentul sexual de astăzi. 


c. „Dovadă a iubirii” 


Un al treilea argument sugerează că relația sexuală supune la 
un test sau probează iubirea. Se presupune că ar simboliza cât 
de mult ține la tine celălalt. De aceea adesea se exercită o pre- 
siune asupra partenerului care ezită să cedeze, cerându-i-se să 
demonstreze astfel cât de mult ține la celălalt. Partenerii ezitanți 
care cedează sub această presiune o fac deseori în speranța că 
acest lucru va cimenta cumva relația și-l va descuraja pe celălalt 
să caute în altă parte un partener mai puţin ezitant. 

Orice persoană care insistă să facă sex ca dovadă finală a unei 
relații adevărate de fapt nu spune: „Îmi place de tine, te iubesc”, 
ci mai degrabă: „Îmi place să fac sex” (nu spune „I love yow”, ci 
„I love i£”). Adevărata iubire se preocupă de binele celeilalte 
persoane și nu ar interpreta ezitarea sexuală într-un mod atât 
de egoist. 

Monahul Paulin scrie: „Îţi voi aduce cel puţin un argument 
în susținerea celor zise de mine, conform cărora viața sexuală 
înainte de căsătorie este egoism dus la maximum, și în niciun 
caz o sinceră, curată și veșnică iubire. 

Să presupunem că actul sexual ar provoca durere. O imensă 
durere. Ca o rană profundă. Ca durerea provocată de o măsea ca- 
riată până în profunzime. Şi te întreb: câți tineri s-ar grăbi să «iu- 
bească» persoana pe care, cel puţin, cred că o au în inima lor?.S! 

Mai mult, persoana care adoptă o astfel de practică se obiș- 
nuiește cu tiparul demonstrării iubirii numai prin răspuns se- 
xual. În cele din urmă, o astfel de persoană intră în căsătorie 
cu o viziune distorsionată despre ceea ce înseamnă adevărata 
intimitate, asta ca să nu spunem nimic de faptul că trebuie să 
se lupte cu amintirile fostelor „iubiri”. Unele comportamente 
sunt ireversibile, iar acest proces este ca și cum ai încerca să re- 
transformi un ou prăjit într-un ou proaspăt. Odată ce s-a făcut, 
s-a făcut. 


d. Argumentul psibologic 


Argumentul psihologic este de asemenea unul popular și în 
strânsă legătură cu argumentul psihologic discutat anterior. lată 
care este întrebarea: Îţi face rău abstinența sexuală? 

Sublimarea dorințelor sexuale nu este nesănătoasă. Prin sub- 
limare, energiile sexuale și cele agresive sunt transformate și 
redirecționate către scopuri nonsexuale și nondistructive. 

În societatea noastră hedonistă, unele persoane nu au nevoie 
de alte justificări pentru sex în afara faptului că e un mijloc de 
a te distra. „Dacă te face să te simţi bine, fă-o!”, spun reclamele. 
Însă sindromul distracției ne face să sacrificăm permanentul pe 
altarul imediatului. 

Actul sexual în sine nu oferă o garanţie a distracției. La 
început, experiențele sexuale înainte de căsătorie sau în afara 


* Monahul Paulin, Iubire, spovedanie şi libertate, Editura Egumenița, 
2008, p. 32. 

căsătoriei sunt adeseori dezamăgitoare, din cauza nivelelor ridi- 
cate de anxietate și de vinovăţie. Frica de a fi descoperit, graba și 
lipsa unui angajament și a comunicării, toate acestea se combină 
pentru a strica distracţia. Mai mult, nu există nicio cale de a 
evita exploatarea celuilalt într-o relație, dacă aceasta este doar 
pentru distracție. Uneori plăcerea unei persoane este durerea 
alteia. Nimănui nu-i place să fie sau să se simtă folosit. Marylin 
Monroe era considerată de milioane de oameni un sex-simbol. 
Fa a spus: „Oamenii iau de bune multe lucruri; uneori pot fi 
prietenoși, însă pot deveni excesiv de prietenoși și să aștepte 
extrem de mult în schimb pentru foarte puțin”. Ea se simțea 
folosită. A murit goală și singură, cu o sticlă golită de somni- 
fere lângă un telefon tăcut. Au meritat oare gloria și distracţia? 
Evident, ea a considerat că nu. 


e. Argu mentul experientei 


Această perspectivă pune accentul pe dorința unei persoane 
de a nu părea un novice lipsit de experiență sexuală în noaptea 
nunții. Se argumentează că dacă ai suficientă experiență sexuală 
înainte de căsătorie, atunci vii cu cunoștințe practice, nu doar 
teoretice, la primul act sexual din căsătorie. 

Nu se poate afirma, într-adevăr, că abilitățile sexuale nu se 
pot dobândi prin experiență. Însă se poate afirma că orice abi- 
litate dobândită de oameni trebuie să aibă un punct de început. 
Dacă imaginea a doi virgini în noaptea nunții ne amuză în loc 
să ne stârnească admirație, acesta e de fapt un comentariu trist 
despre cât de departe, cât de jos am decăzut ca indivizi și din 
punct de vedere al culturii. 

Trebuie accentuat din nou că potrivirea sexuală sănătoasă 
depinde mult mai mult de comunicare decât de tehnică. Tera- 
peuții sexologi renumiți în întreaga lume, Masters și Johnson, 

afirmă că „nimic bun nu se va întâmpla în pat între soț și soție 
dacă nu s-au întâmplat lucruri bune între ei înainte să ajungă în 
pat. O tehnică sexuală, oricât de bună ar fi ea, nu poate remedia 
o relație emoțională proastă”. 

Cu alte cuvinte, un cuplu cu angajament puternic și profund, 
însă fără nicio experiență sexuală este, în ceea ce privește viitorul 
succes sexual al mariajului, mult în fața unui cuplu cu experiență 
sexuală bogată, însă cu un angajament superficial. 


f; Argumentul compatibilităţii 


Un corolar al argumentului experienței este cel al compatibi- 
lităţii. Ideea este următoarea: „Cum voi putea ști dacă pantoful 
mi se potrivește dacă nu-l probez mai întâi?”. Însă, în vreme ce 
piciorul rămâne la aproximativ aceeași mărime, organele sexuale 
umane sunt minunat de extensibile și adaptabile. Vaginul femeii 
se poate lărgi pentru a găzdui nașterea unui bebeluș sau pentru 
a se adapta la un organ masculin de orice dimensiune. Compa- 
tibilitatea fizică este garantată în proporție de 99%, iar restul de 
1% poate fi remediat prin intervenția medicului. 

De o mai mare importanță este testarea compatibilității între 
persoane. Disfuncţiile sexuale la persoanele tinere sunt de obicei 
bazate pe cauze de natură psihologică. Edificarea de „punți de 
iubire” în aspectele non-fizice ale relației constituie un drum 
sigur către o lună de miere de o întreagă viață. 


g- Argumentul contraceptiv 


Argumentul contraceptiv scoate din activitatea sexuală tea- 
ma de sarcină și oferă omului modern cale liberă. Adevărul este 
însă — după cum s-a văzut mai sus — că apariția sarcinii (precum 

și a bolilor cu transmitere sexuală) rămâne o probabilitate deloc 
neglijabilă, oricât de protejat ar fi „sexul protejat”. 

Dincolo de problema folosirii pilulelor de contracepție (care 
nu sunt doar contraceptive, ci și abortive — vezi anexa despre 
avort) se află întreaga gamă de copii nedoriți. Nu există alter- 
native bune pentru „copiii din flori”. Avem oare dreptul de a-i 
priva pe copii de viață sau de siguranța unei familii cu părinți 
iubitori, care să le îndeplinească nevoile fundamentale? Ironia 
este că și copiii maltratați de părinții lor aleg să rămână cu ei în 
fața altor alternative. 

Actul sexual trebuie să se facă responsabil, ţinând cont de 
consecințele ce pot să apară. Vremea potrivită pentru o decizie 
morală în chestiuni sexuale apare înainte de a lua cineva decizia 
să facă sex, nu mai târziu, după ce circumstanțele neprevăzute 
au deviat deja lucrurile în direcția greșită. 


h. Argumentul marital 


Unul dintre cele mai proeminente argumente pentru sexul 
premarital între cei ce doresc să se căsătorească este cel care 
afirmă: „Ne iubim și plănuim să ne căsătorim în curând. De ce 
să mai aşteptăm ?”. 

Dr. Howard Hendricks, o autoritate în consilierea famili- 
ală, comentează că cea mai bună modalitate de a-ți „scoate la 
amanet” căsătoria este de a te „juca la ușa” acesteia. Pot apărea 
lipsa respectului reciproc și o scădere a intensității sentimen- 
telor, precum și vinovăţie și nemulțumire. Abstinența pentru o 
vreme face să se adauge pasiune în relație și transformă luna de 
miere în ceva foarte special, și nu doar într-o continuare a unor 
tipare deja stabilite. 

Studiile contemporane indică faptul că argumentul marital 
este lipsit de temeinicie. Dintre 100 de cupluri care coabitează, 

40 se despart înainte de a se căsători. Dintre cele 60 rămase care 
se căsătoresc, 45 divorțează — rămânând doar 15 din 100 cu o 
căsnicie de durată. Astfel, concubinajul are două efecte negative: 
reduce puternic numărul celor care se căsătoresc și crește dra- 
matic rata divorțului între cei care totuși se căsătoresc." 


Concluzii 


Am examinat cele mai importante argumente utilizate pen- 
tru a justifica sexul premarital. Dacă acestea constituie cele mai 
puternice argumente ale apărării sexului din afara căsătoriei, 
atunci pledoaria este jalnică. Scurta noastră călătorie prin jun- 
gla ideilor contemporane despre sex ne-a condus în numeroase 
fundături. 

Există așadar motive serioase pentru a ne lua angajamentul 
de a amâna experienţele noastre sexuale pentru perioada în care 
actul sexual să fie întărit de un context de iubire și grijă perma- 
nentă. Din această perspectivă, virginitatea nu este privită ca 
un lucru ce trebuie eliminat cât mai curând, ci ca pe un dar ce 
trebuie prețuit și păstrat pentru o persoană specială și unică.* 


€ Prel. după James F. Williams, Jerry Solomon, Why Wait Till Marriage, Pro- 
be Ministries, 1994, http://www.leaderu.com/orgs/probe/docs/whywait.html 
6% Idem. 

IV. 10 MOTIVE PENTRU CARE 
SĂ AȘTEPȚI PÂNĂ LA CĂSĂTORIE 


de un autor anonim 


Vreau să vă împărtășesc câteva lucruri pe care le-am învățat — pe 
calea cea grea — privitoare la fete, sex, iubire și relații. În particular, 
am urmărit zece motive pentru care acum aștept până la căsătorie 
în ceea ce privește sexul. 


Motivul 1: Știu acum că sexul nu este ce se pretinde a fi. 


Când eram în facultate, îmi amintesc că am avut o experiență pe 
care am numit-o „mahmureala de după dragoste”. După ce făceam 
dragoste cu o fată, în dimineața următoare simțeam întotdeauna 
un gol în suflet, chiar un regret. Acesta e un lucru pe care n-o să-l 
vezi la televizor sau în filme, însă se întâmplă foarte des. 

»Mahmureala de după dragoste” a fost pentru mine o experiență 
ciudată. În special din motivul că, atunci când eram în facultate, 
sexul era „idolul” meu, era „dumnezeul” meu. Ca bărbat, era singu- 
rul lucru la care mă gândeam dimineaţa, la prânz și seara. Așa că 
ar fi fost de așteptat ca actul sexual să mă facă să mă simt complet 
împlinit — realizarea care încorona adorarea „dumnezeului” meu. Și, 
totuși, după aceea simțeam întotdeauna o neîmplinire. 

Ai avut și tu această experiență? Ai simțit vreodată „mahmu- 
reala de după dragoste”? Dacă da, ar trebui să te oprești și să te 
gândești: „De ce se întâmplă asta? De ce sexul, dacă este atât de 
important pentru mine, mă lasă cu un gol în suflet?” 

Îmi amintesc că eram confuz din cauza acestui gol în suflet. 
Atunci conchideam: „E clar că am nevoie de mai mult sex, asta-i 
tot”. (Deseori gândim așa despre lucruri care sperăm că ne vor 
împlini, dar care nu o fac. Spre exemplu, obținem mașina pe care 
ne-am dorit-o dintotdeauna, însă după o vreme mașina ajunge să 
ni se pară doar „acceptabilă”. În loc să ne dăm seama că o mașină nu 
ne poate satisface cu adevărat, de obicei facem greșeala să gândim: 
„Ei bine, presupun că nu era mașina potrivită. O altă mașină îmi 
va da împlinirea de durată”). 

Însă senzaţia de gol în suflet persista. Astfel că, în final, am ajuns 
la concluzia că sexul premarital nu este deloc ceea ce se pretinde 
că este. Nu-i deloc așa cum ni se spune în filme. Dacă ar fi, atunci 
ne-ar face complet împliniți. N-ar mai lăsa niciun „gol în suflet”. 


Motivul 2: Acum vreau să tratez femeile 
cu mai mult respect. 


Am descoperit că deseori fetele nu înțeleg în întregime ce se 
întâmplă atunci când se ajunge la sex. Adică perspectiva lor despre 
asta este foarte diferită de cea a unui băiat. Deseori o fată va justifi- 
ca sexul spunând: „Dar îl iubesc”, chiar dacă nu vrea cu adevărat să 
treacă prin asta. De ce se întâmplă acest lucru? S-a spus că „fetele 
folosesc sexul pentru a primi iubire; băieții folosesc iubirea pentru 
a primi sex”. 

lată cum se desfășoară lucrurile: o fată își închipuie că se va 
mărita într-o bună zi cu acel tip; tipul își imaginează tot ce vrea să 
facă cu fata înainte să se întoarcă să le povestească despre asta prie- 
tenilor. Și, deși ceva în sufletul lui îi spune că nu e bine, el continuă. 
De ce? Pentru plăcerea fizică, fără îndoială, dar eu cred că și pentru 
alt motiv: îl face să se simtă bărbat. Însă aici este o mare ironie, căci 
ce lucru bărbătesc este să înșeli o femeie? 

Un lucru pe care l-am descoperit este că atunci când respecţi 
o femeie te respecţi pe tine însuți. De ce? Pentru că într-o bună zi 

vei regreta, iar regretul va dura mai multă vreme decât plăcerea. În 
filmul Rob Roy, personajul central spune: „Respectul este un dar pe 
care un bărbat și-l face sie însuși”. Atunci când respecţi o femeie 
purtându-te după cum simți în inima ta că e bine (adică făcând 
ceea ce este bine pentru ea), te respecţi pe tine însuți și te asiguri că 
nu va trebui să trăiești cu regrete de durată. 


Motivul 3: Aceasta este soția altcuiva. 


Ce vreau să spun? Majoritatea fetelor cu care am fost sunt acum 
căsătorite cu alți bărbați. Atunci când mă pun în pielea acelor băr- 
baţi, mi-aş dori să nu fi făcut ceea ce am făcut cu ele. De fapt, chiar 
îmi vine să-mi dau pumni pentru asta. 

Şi este evident că, atunci când voi fi căsătorit, nu-mi va plăcea 
ideea ca altcineva să fi umblat cu soția mea. Dar tu? Îţi place ideea 
ca altcineva să fi fost cu soția ta? Dacă ai acum o prietenă și simți 
asta, gândește-te că acestsentimentva fi mult mai puternic atunci 
când vei avea o soție. 

Poţi chiar să faci un pas mai departe. Acea fată este fiica cuiva. 
Dar dacă ar fi fost fiica mea? Sau dacă era sora mea? Aș vrea oare 
ca un tip oarecare — ca mine — să profite de ea? Acum privesc fetele 
dintr-o altă perspectivă. Le văd ca pe viitoarea soție a altcuiva, ca 
pe fiica sau sora altcuiva etc. 


Motivul 4: Sexul mi-a distrus cele mai bune relatii. 


Spre exemplu, am avut o prietenă în liceu, fata visurilor mele. 
Alături de ea nu exista niciodată vreo clipă de plictiseală. Ne po- 
triveam perfect. Am așteptat o vreme, apoi, din inițiativa mea, am 
început să facem sex. 

Sexul a devenit curând punctul central al relației noastre. Am 
încetat să mai doresc să o cunosc mai bine pe orice alt plan. Și așa, 
în loc ca asta să ne apropie, de fapt ne-a distanțat unul de altul. 
Asta am vrut să spun prin „sexul mi-a distrus cele mai bune relații”. 

Oamenii pot avea relații pe multe planuri diferite — emoțional, 
mintal, fizic, spiritual. Însă atunci când prietena mea și cu mine 
am început să relaționăm cel mai mult pe plan fizic, acest lucru a 
scurtcircuitat celelalte părți ale relației noastre. Ca rezultat, relația 
noastră văzută ca un tot a intrat în declin. Astăzi am mai putea fi 
încă împreună, dacă am fi așteptat. 

Am văzut asta întâmplându-se în nenumărate relații, nu doar în 
ale mele, ci în cele ale multor altora. Și cred că există o explicație, 
pe care o voi arăta în continuare. 


Motivul 5: Sexul înainte de căsătorie distruge celelalte 
aspecte ale relației. 


Pentru mine, se întâmplau două lucruri o dată ce făceam sex 
cu o fată: 1. Îmi pierdeam respectul pentru acea fată (deși nu-mi 
doream asta); și 2. ea începea să nu mai aibă încredere în mine (deși 
nu-și dorea asta). Privind în trecut, pot spune că asta se întâmpla 
absolut de fiecare dată, deși pe atunci nu conștientizam. 

Nu știu de ce se întâmpla asta. Știu doar că se întâmpla. Însă 
un lucru e sigur: nu sunt singurul căruia i s-a întâmplat. Am văzut 
asta de nenumărate ori. Cunosc mulți oameni care au probleme 
maritale din cauză că avuseseră relații sexuale înainte de căsătorie. 
Ei pornesc în căsătorie cu lipsa respectului pentru celălalt și cu 
lipsa încrederii în celălalt — cele două ingrediente absolut necesare 
pentru sănătatea oricărui mariaj. 

Cunosc un cuplu proaspăt căsătorit, în care cei doi au relații 
sexuale mai rar decât o dată pe lună din această cauză — el nu o 
respectă, ea știe asta, și nu are încredere în el, astfel că nu vrea să i 
se dăruiască. Este un lucru foarte trist, și se întâmplă mult mai des 
decât ai crede. Însă nimeni nu vorbește despre asta în public. Și nici 
televiziunea și filmele care portretizează cupluri care fac sex înainte 
de căsătorie nu scot o vorbă despre asta. Este ca și cum nimeni nu 
ar vrea să recunoască faptul că așa ceva se întâmplă, deși se întâmplă. 

Motivul 6: Dacă amân actul sexual până la căsătorie, 

voi avea parte de o viaţă sexuală 

mai împlinită în căsnicie. 

De ce? Pentru că vom intra în căsătorie astfel: eu având mai 
mult respect pentru ea, iar ea având mai multă încredere în mine. 
Un lucru pe care l-am învăţat este că dacă o fată nu are încredere 
într-un tip, ea nu i se dăruiește complet. În adâncul sufletului, nu 
se bucură cu adevărat că este cu el. 

Iată cum se desfășoară lucrurile. Deoarece „fetele folosesc sexul 
pentru a primi iubire, iar băieții folosesc iubirea pentru a primi 
sex”, un cuplu va face sex înainte de căsătorie. Fata face asta ca să 
întărească relația. Băiatul face asta deoarece vrea sex chiar mai mult 
decât vrea relația însăși. Apoi, după căsătorie, femeia a obținut ceea 
ce a vrut: un angajament din partea bărbatului. Așa că nu mai are 
nevoie să folosească sexul pentru a-l ține alături de ea. Și, deoarece 
poate avea resentimente din cauză că el a făcut sex cu ea înainte ca 
ei să se fi căsătorit, ea nu mai este interesată de sex. lar bărbatul — 
care nu a ajuns să își prețuiască soția în urma sexului înainte de 
căsătorie — încă mai vrea sex, însă nu ca pe o experiență totală, de 
legătură mai profundă cu soția. Nu, ci doar sex, iar ea își dă seama 
de asta. De aceea viața sexuală din acea căsătorie are mult de suferit. 

Nu am inventat toate astea. Acum că am terminat facultatea și 
mulți cunoscuți de-ai mei se căsătoresc, văd asta întâmplându-se 
mereu. Antidotul: așteptarea până la căsătorie pentru sex va face 
ca bărbatul să-și respecte mai mult soția, iar soția să-și respecte 
mai mult soțul. În consecință, viața lor sexuală va fi mai împlinită 
deoarece se respectă mai mult și se iubesc mai profund. 


Motivul 7: Dacă nu fac sex cu alte femei, voi avea o viaţă 

sexuală mai împlinită în căsnicie. 

Actul sexual este un lucru misterios ce creează o legătu- 
ră puternică între două persoane, chiar și atunci când îl numim 

„întâmplător” sau „accidental”. Problema este următoarea: cu cât 
îmi creez legături mai puternice cu alte fete, cu atât mai puțin voi 
fi capabil să am o legătură trainică cu soția mea. E la fel ca și cu 
o bandă adezivă — cu cât o foloseşti de mai multe ori pe diverse 
suprafețe, cu atât mai puțin se va mai lipi de lucruri. După o vreme, 
nu se va mai lipi de nimic. 

Este amuzant (dar și tragic totodată) cum cultura noastră con- 
damnă adulterul, însă susține sexul premarital, chiar și cu mai mulți 
parteneri. Este o contradicție. Pentru că, dacă scoţi din ecuație ele- 
mentul zimp, sexul premarital esze adulter. Ne putem imagina mo- 
dul în care adulterul va aduce vătămări grave relației de căsătorie, 
dar poate că, de fapt, și sexul premarital are aproape același rezultat. 
El deteriorează legătura potenţială dintre un bărbat și o femeie. 


otivul 8: Nu e nevoie să mă culc cu o femeie ca să aflu dacă 
Motivul 8: N; // da 
suntem „compatibili sexual”. 


Actul sexual este destinat să completeze o relație, nu să consti- 
tuie cel mai important aspect al ei. Actul sexual este, într-un fel, ca 
„Cireaşa de pe tort”, atunci când toate celelalte aspecte ale relației 
tale funcționează bine. Am ajuns la înțelegerea faptului că actul 
sexual va merge bine dacă și restul aspectelor relației merg bine. De 
aceea știu că nu e nevoie să mă culc cu viitoarea mea soție înainte 
de căsătorie pentru a afla dacă suntem „compatibili” din punct de 
vedere sexual. Dacă ne înțelegem bine în toate celelalte aspecte, 
atunci și actul sexual va merge bine. 


Motivul 9: Am descoperit că există ceva care te satisface mai 
mult decât sexul. 


Știu că îți vei zice: „Mdea, sigur m-ai convins”. Însă este 
adevărat. ar acel ceva nu este de fapt ceva, ci este Cineva. Este 
Dumnezeu. 

Mai urmărește-mă doar un pic, știu că sună un pic artificial și 
forțat, dar toată chestia are un sens. Dumnezeu ne-a creat astfel 
încât să nu putem fi satisfăcuți complet de nimic în afară de El. El 
a lăsat asta în fiecare om. 

De aceea îi vedem pe oameni schimbându-și carierele, partene- 
rii, modele și multe altele — deoarece în căutarea a acelui lucru care 
să ne satisfacă total, devenim frustrați de lucrurile (și persoanele) 
care nu ne-au putut aduce această împlinire. Așa că îi dăm la o 
parte și căutăm altceva (sau pe altcineva), în speranţa că acolo vom 
găsi acel gen de satisfacție adevărată pe care o tot căutăm. Însă 
problema este că nu o găsim niciodată, cu excepția cazului în care 
o căutăm de la Dumnezeu, fiindcă numai El ne-o poate oferi. 


Motivul 10: Dumnezeu mă ajută să aştept. 


Au trecut deja mai mulți ani fără să mai fac sex. Mi-aș dori să 
fi putut spune că am așteptat tot timpul până la căsătorie, însă n-o 
pot spune. Am regrete (și, după cum am spus mai sus, ele durează 
mult mai mult decât orice plăceri de moment). Am regrete față 
de modul în care m-am purtat cu fetele. Îmi fac griji cu privire la 
stabilitatea căsătoriei mele (dacă sau când mă voi căsători). Însă 
Dumnezeu mă ajută să mă schimb în bine și deja m-a ajutat ex- 
trem de mult. 

De asemenea, cu ajutorul lui Dumnezeu îmi doresc să amân 
de acum încolo actul sexual până la căsătorie. Desigur, în unele 
momente am de dus o luptă grea cu mine însumi, dar am nădejdea 
că Dumnezeu îmi va ajuta. Și cu fiecare zi, săptămână sau an care 
trece, am credința că voi avea cândva o căsnicie mai bună și mai 
puternică, pentru că am așteptat.* 


* Anonymous, Romances with Wolves, Every Student, 1997, http://www. 
leaderu.com/everystudent/sex/articles/wolves.html. 

V. DUPĂ CĂSĂTORIE NU SE DĂ 
UNDĂ VERDE LA PERVERSIUNI 
ÎNTRE SOȚ ȘI SOŢIE! 


O capcană în care se poate cădea este cea de a considera că, 
odată practicată abstinența sexuală până la căsătorie, noaptea nunții 
va fi un punct de cotitură — începând de acum, orice ar fi permis 
între cei doi soți, atâta timp cât amândoi sunt satisfăcuți. Astfel, 
mulți ajung să justifice orice perversiune, sub pretextul că dacă îi 
face plăcere celuilalt, nu poate fi ceva păcătos. Nimic mai greșit! 

Este cu totul fals să considerăm căsătoria ca o „undă verde 
pentru toate perversiunile. Pentru cei încă nelămuriți cu privire 


dă 


la acest aspect, considerăm acest capitol extrem de necesar. 

Vom folosi pentru aceasta o scriere oarecum atipică, și încă 
cu totul necunoscută la noi în ţară. În a doua jumătate a secolu- 
lui al XIX-lea, un medic francez, pe nume Bergeret, a avut cura- 
jul de a semna o carte pe care a intitulat-o „Onania conjugală”, 
în care și-a propus să dezvăluie, fără falsă pudoare, perversiunile 
care chiar și pe atunci nu erau atât de rare încât să nu fie nevoie 
să se tragă un semnal de alarmă. 

Cu atât mai mult este astăzi necesară o astfel de abordare, 
atunci când majoritatea medicilor, precum și profesorii ce le 
fac copiilor noștri așa-zisa „educație pentru sănătate”, numesc 
practici firești ceea ce omenirea de-a lungul timpului nu a numit 
altfel decât perversiuni (în mediul laic) sau păcate împotriva firii 
(în mediul religios). 

În paginile ce urmează am realizat o selecție cu traduceri 
personale ale unor fragmente din această carte, alături de alte 
pasaje din alți autori, pe aceeași temă. 

Dr. Bergeret își începea cartea cu o serie de cugetări care ne 
uimesc prin actualitatea lor: 

„Unul dintre cele mai puternice instincte aflate în mod natu- 
ral în inima omului este cel care are drept scop perpetuarea rasei 
umane. Însă acest instinct, această înclinație atât de activă, care 
atrage cele două sexe unul spre celălalt, este expus la posibilita- 
tea de a fi pervertit, deviat de la calea sa firească. De aici rezultă 
mai multe aberaţii fatale care exercită o influență deplorabilă 
asupra persoanei, asupra familiei și asupra societății. Am obser- 
vat astfel de exemple dureroase în acest sens, am fost șocat de 
consecințele dezastruoase rezultate din această cauză, încât nu 
pot să rezist dorinței de a face publice observațiile mele. 

Auzim adesea de căsătorii care sunt mai puțin fertile, și că 
raportul de creștere a populaţiei se află în scădere. Eu cred că 
acest fapt se datorează în primul rând mijloacelor prin care se 
încearcă împiedicarea nașterii copiilor. [...] 

Două cauze principale contribuie la acest rezultat. 

Prima dintre ele constă din diminuarea influenței preceptelor 
religioase care condamnă sever aceste practici. [...] 

Cea de-a doua este creșterea prosperității generale, [...] care 
îi face pe mecanici, fermieri, micii proprietari mai puţin doritori 
să dea naștere unor braţe care să poată lucra pentru ei când vor 
ajunge la senectute. Ei preferă să se bucure în mod egoist de 
prezent, lipsiți de grija responsabilității unei familii numeroase”.$5 

Urmând acestor considerații de ordin general, Dr. Bergeret 
citează mai multe mijloace frauduloase pe care soții le folosesc în 


6 Dr. L. F. E. Bergeret, The Preventive Obstacle, or Conjugal Onanism, 
trad. de P. de Marmon după ediția a treia în limba franceză, Ed. Turner & 
Mignard, New York, 1870, pp. 3-5. 

căsnicie pentru a evita nașterea de copii, precum și efectele extrem 
de dăunătoare pe care acestea le au asupra celor ce le săvârșesc: 

„Numeroși autori au indicat relele născute din acea deviere 
de la instinctul reproducerii, constituită de masturbația indi- 
viduală, sau poluția manuală (manus stuprum), de care unele 
persoane devin dependente, obținând o satisfacere indirectă și 
nefirească a dorințelor sexuale. 

Încă și mai dăunătoare sunt însă rafinamentele desfrâului; 
feluritele manevre produse de patimile dezordonate la care se 
dedau persoane de sex opus, care se silesc să ocolească conse- 
cința firească a unirii sexelor — fecundarea femeii. 

Cu mult mai mare este suprastimularea sistemului nervos ce 
rezultă în urma contactului dintre două persoane care se excită 
una pe alta. Este oare de mirare că din acest motiv rezultă atât 
de adesea consecințe grave? [...] 

Precauţia adoptată de Onan este doar una dintre nenumăra- 
tele înșelăciuni practicate în scopul evitării rezultatului natural 
al relaţiilor sexuale. [Păcatul lui Onan] este adeseori abandonat 
pentru practici mult mai odioase și mai rușinoase, ca de pildă 
cea a pederastiei”.65 


Pericole și consecinţe ale perversiunilor 
asupra femeii și asupra bărbatului — cazuri din practica 
medicală a Dr. Bergeret și de la alți autori 


„Și Dumnezeu l-a omorât pe acesta” — citim în Sfânta Scrip- 
tură despre moartea lui Onan, ca pedeapsă pentru faptul că 
refuzase să aibă copii cu soția sa, vărsându-și pe jos sămânța 
înainte de consumarea actului trupesc. 


* Dr. L. F. E. Bergeret, The Preventive Obstacle..., pp. 5-7. 

În cartea sa, Dr. Bergeret confirmă cele scrise în Sfânta 
Scriptură din experiența sa medicală, citând nu mai puțin de 
128 de cazuri de pacienți de-ai lui care, în urma acestor practici 
de „onanie conjugală”, au suferit diverse probleme neuropsihice 
și fizice, mergând adeseori (în cazul celor ce le repetau frecvent) 
chiar până la moarte în suferințe greu imaginabile. 

Medicul francez arăta că efectele sunt mai devastatoare asu- 
pra femeii decât asupra bărbatului, și comenta astfel: „Acest fapt 
nu este surprinzător. Partea care îi revine bărbatului este foarte 
simplă, și de foarte scurtă durată în marele act al procreării. 
Dimpotrivă, partea femeii este mult mai complexă; organele ei 
trebuie să funcționeze pe o perioadă îndelungată; în consecin- 
tă, ea a fost înzestrată cu o vitalitate specială și cu o aptitudine 
unică. Dacă această vitalitate și aptitudine sunt perturbate prin 
practici imprudente, este oare de mirare că rezultă cele mai gra- 
ve afecțiuni?”.$7 

Dr. Bergeret împărțea, în cartea sa, mijloacele frauduloase 
folosite împotriva zămislirii copiilor în două mari categorii: di- 
recte și indirecte. 

În rândul celor directe le includea pe „cele pe care Cartea 
Facerii le condamnă în mod explicit, și care constau în emisia 
fluidului seminal în afara organelor genitale ale femeii încă ti- 
nere, capabile de a zămisli în urma unei copulații mai mult sau 
mai puţin complete”.68 

În rândul celor indirecte le includea pe „cele practicate cu 
precădere în două moduri: 

Fie actul conjugal este complet și normal, însă are loc în 
anumite circumstanțe, cum ar fi la menopauză, în cazul unei 
sterilități iremediabile etc., când zămislirea este imposibilă; 

$ Dr. L. F. E. Bergeret, The Preventive Obstacle..., p. 11. 

8 Dr. L. F. E. Bergeret, The Preventive Obstacle..., p. 104. 

Sau actul conjugal se produce prin mijlocirea gurii sau a 
anusului [- sunt exact perversiunile pe care le făceau locuitorii 
Sodomei și ai Gomorei; de aceea, în scrierile religioase, primul 
dintre aceste păcate poartă numele de gomorie, iar cel de-al doi- 
lea sodomie, n.n.], ori prin intermediul poluţiei manuale reci- 
proce, manus stuprum |- numită în îndreptarele de spovedanie 
dublă malabie, n.n)”. 


Relaţiile trupesti după menopauză 


„Relaţia trupească cu o femeie care a ajuns la menopauză 
trebuie privită”, considera Dr. Bergeret, „ca frauduloasă, fiind o 
utilizare nefirească a organelor genitale. 

Firea le prescrie acestora încetarea funcțiilor sexuale prin 
încetarea menstruaţiei”.70 

J. H. Kellogg arăta, în privința aceluiași subiect: 

„La fel ca și copilăria, vârsta senectuții este o perioadă în care 
funcţiile reproductive sunt în stare pasivă, cu excepția cazului în 
care sunt stimulate în mod nenatural. 

Viaţa sexuală [...] se încheie la femeie la vârsta aproximativă 
de 45 de ani, perioadă cunoscută sub numele de menopauză. În 
această perioadă, în acord cu cele mai clare indicații ale firii, ori- 
ce activitate sexuală trebuie să înceteze. Dacă această lege este 
ignorată, rezultatul va consta cu siguranță în boli, îmbătrânire 
prematură, posibile afecțiuni locale. Firea nu poate fi abuzată 
fără repercusiuni. 

Puterea reproducătoare la bărbat se menţine pe o perioadă 
mai îndelungată decât la femeie și poate fi stimulată să dureze 
până la o vârstă destul de înaintată, însă numai cu prețul scur- 
tării vieții și cu riscul morții subite. [...] Unii medici plasează 

8 Dr. L. F. E. Bergeret, The Preventive Obstacle..., pp. 104-105. 

” Dr. L. F. E. Bergeret, The Preventive Obstacle..., p. 105. 

vârsta potrivită pentru încetarea relațiilor sexuale la bărbat la 


50 de ani”.”! 


Relaţiile trupesti cu femei sterile 


„Atunci când femeile sunt afectate de sterilitate, indiferent 
din ce pricină, un exces al raporturilor sexuale poate conduce la 
afecțiuni mai mult sau mai puțin grave”.72 


Relaţiile trupesti în timpul ciclului menstrual 


„Nimic nu este mai obișnuit decât să vezi, ca urmare a rela- 
țiilor sexuale în astfel de condiţii, afecțiuni precum uretrita la 
bărbat, respectiv vaginita la femeie”. 

„E oprită [de la relații trupești] și vremea necurăției [ciclul 
lunar]”, scria și Părintele Arsenie Boca. „În lege (Legea Veche, 
Vechiul Testament), cei ce călcau rânduiala aceasta erau omo- 
râți cu pietre, pentru că pruncul ce se zămislea în necurățenie, 
la evrei, avea înclinări spre lepră, fiind o țară caldă, iar la noi va 
avea orice altă înclinare spre putrezirea de viu”."4 

Dr. Mayer avertiza de asemenea asupra consecințelor negati- 
ve implicate de relațiile trupești în perioada ciclului menstrual: 

„Atât raţiunea, cât și experiența ne arată că relațiile sexuale în 
perioada menstruației sunt foarte periculoase și pentru bărbat, 
și pentru femeie, și probabil și pentru copil, în cazul în care se 


va întâmpla să se zămislească unul”.75 


7 J. H. Kellogg, M.D., Plain Facts for Old and Young, Tipografia Segner 
& Condit., Burlington, Iowa, S.U.A., 1881, pp. 41-42. 

7? Dr. L. F. E. Bergeret, The Preventive Obstacle..., p. 113. 

3 Dr. L. F. E. Bergeret, The Preventive Obstacle..., p.117. 

74 Părintele Arsenie Boca, Ridicarea căsătoriei la înăltimea de Taină, Edi- 
tura Agaton, Făgăraş, 2002, p. 25. 

75 Dr. Mayer, în: J. H. Kellogg, M.D., op. cit., p. 79. 


69 


Relaţiile trupesti în timpul sarcinii 
și al alăptării 


„Atunci când femeia este însărcinată, scopul relațiilor tru- 
pești a fost atins, și atunci acestea devin inutile. Sarcina, precum 
și consecința sa — alăptarea — ar trebui să aducă o odihnă saluta- 
ră poftei de împreunare. [...] Omul ar trebui să ia exemplu de la 
animalele inferioare, care nu se ating niciodată de femelele lor 
în timpul gestaţiei. Animalele se împreunează doar în perioada 
de rut. Însă, dovedind mai puţină rațiune în această privință 
decât ele, mulți bărbați nu țin seama de sarcina soțiilor lor; 
dimpotrivă, cei care până acum se feriseră ca să evite zămislirea 
unui copil, acum comit abuzuri fără limită. Uterul suferind din 
pricina unor astfel de excese, este foarte predispus să fie împie- 
dicat în lucrarea sa de gestație; sângele curge înspre el în prea 
mare abundență și poate cauza dureri, hemoragii și, în cele din 
urmă, chiar avort spontan. [...] 

Cazul 108 — femeie cu vârsta de 26 de ani. 

Am fost chemat să o consult — notează Dr. Bergeret —, am 
găsit-o însărcinată în patru sau cinci luni. 

Are încă doi copii. 

Hemoragie profundă; dureri; avort spontan în timpul nopții. 

Examinată cu privire la cauzele acestui accident, ea susține că 
nimic ieșit din comun nu i s-a întâmplat; că nu cunoaște cărei 
cauze să atribuie accidentul său. Însă unul dintre vecinii ei, care 
auzise răspunsul ei, m-a luat deoparte și mi-a spus că este foarte 
posibil ca avortul spontan să fi fost cauzat de faptul că pacienta 


era foarte pătimașă și umbla tot timpul după soțul ei”.76 


7% Dr. L. F. E. Bergeret, The Preventive Obstacie..., pp. 118-120. 

Dr. Kellogg menţiona de asemenea, într-una dintre cărțile 
sale, efectele asupra copiilor născuţi din părinți care nu se în- 
frânează pe perioada sarcinii: 

„Relaţiile trupești în timpul sarcinii au cele mai rele urmări 
dintre toate formele de excese maritale. [...] 

Mai ales consecinţele asupra copiilor sunt dezastruoase. [...] 
Creierul delicat, care este în curs de modelare, alături de cele- 
lalte organe ale corpului, are de suferit de pe urma senzațiilor 
mintale și nervoase și a faptelor mamei, care sunt dintre cele 
mai intense. 

Unul dintre cele mai sigure efecte ale neînfrânării sexuale 
în această perioadă a sarcinii este dezvoltarea anormală a in- 
stinctului sexual în copil. Aici se află cheia originii unei bune 
părți din precocitatea sexuală și depravarea care sunt un blestem 
pentru omenire. [...] 

Nici nu ar mai fi nevoie să spunem că toate mărturiile me- 
dicinei concură în a interzice relațiile trupești în perioada ges- 
tației. Aceleași motive o interzic și pe perioada alăptării. Faptul 
că fecundarea ar fi imposibilă în timpul sarcinii, precum și cel 
că în această perioadă femeia, în mod normal, nu are pofte de 
natură sexuală, constituie alte argumente puternice în favoarea 
unei totale abstinențe în această perioadă”.7 

Dr. J. R. Black afirma în acest sens: 

„Împreunarea pe perioada sarcinii este unul dintre modurile 
prin care se pun bazele predispoziției pentru acea teribilă boală 
ce îi poate afecta pe acești copii, epilepsia. Excitarea nefirească a 
sistemului nervos la mamă [...] produce vătămări făpturii fragile 
ce se dezvoltă în uterul său”.7£ 


7” J. H. Kellogg, M.D., op. cit., p. 80. 
78 J. H. Kellogg, M.D., op. cit., p. 80. 

Dr. Kellogg combătea de asemenea justificarea egoistă din 
partea bărbatului căsătorit, și anume că relațiile trupești consituie 
pentru el o necesitate. Medicul american replica afirmând că și 
animalele și sălbaticii arată o mai mare considerație decât așa-zi- 
sul om civilizat, care nu este în stare să își înfrâneze instinctele: 

„Singurul care se plânge de restricțiile impuse asupra sa de 
legile naturii este omul încreștinat, civilizat. Sălbaticul analfabet, 
ba chiar și unii din cei mai retardaţi dintre cei ce poartă înfăți- 
șare de om, precum și aproape toate clasele variate de animale 
inferioare, se abțin de la relații sexuale în perioada sarcinii. 

Băștinașii de pe Coasta de Aur și multe alte triburi africane 
consideră ca pe o ofensă rușinoasă faptul de a se împreuna în 
perioada gestaţiei. În cazul animalelor inferioare, femeia opune 
cea mai viguroasă rezistență oricărei încercări de acest fel. 

Oare nu sunt acestea exemple sănătoase pentru acea parte 
a umanității care se pretinde reprezentanta înțelepciunii, a in- 
teligenței și a rafinamentului lumii? Cei ce au nevoie de mus- 
trări în această privință ar putea reflecta la faptul că, dacă vor 
continua această practică rea, se vor plasa pe ei înșiși la un nivel 


inferior negrului needucat care hălăduiește prin junglele din 
sudul Africii”. 


Relaţiile trupesti în exces 


Chiar și atunci când relaţiile trupești au loc în cadrul bine- 
cuvântat al căsătoriei, și chiar ferite de orice perversiuni sau 
devieri, există o situație în care acestea îi pot vătăma foarte mult 
pe ambii soți (care adesea nu au nici cea mai vagă idee că ar 
putea face un rău). Este vorba de cazul în care relaţiile trupești 
sunt mult prea dese, ajungând să fie practicate noapte de noapte, 
sau — încă mai rău — chiar de mai multe ori pe noapte. 


” J. H. Kellogg, M.D., op. cit., p. 81. 

J. H. Kellogg observa: 

„Se pare că cei mai mulți privesc căsătoria ca pe o înlăturare 
a tuturor barierelor în ceea ce privește exercitarea funcțiunilor 
sexuale. Puţini bănuiesc măcar că cea de-a șaptea poruncă ar 
avea vreo legătură cu sexualitatea în cadrul căsătoriei”.5 

Același autor dezvolta această idee, luând în considerare 
efectele neînfrânării atât asupra soțului, cât și asupra soției: 

„Există o opinie des întâlnită, conform căreia un bărbat și o 
femeie, atunci când sunt uniți prin căsătorie, posedă privilegiul 
exercitării fără restricții a relațiilor trupești. Este greșit. Legile 
naturii [...] pedepsesc fără întârziere orice încălcare a vreunei 
legi de către cei căsătoriți, precum o pedepsesc și la cei necăsă- 
toriți. Relațiile trupești în exces între cei doi soți au consecințe 
vătămătoare mari și de durată [...] și le-am putea compara, nici 
mai mult, nici mai puţin, cu o prostituție legalizată. [...] 

Efectele asupra sotului. Fără îndoială, principala vină în aceas- 
tă privință o poartă soțul; [...] pedeapsa lui este însă îndeajuns 
de severă încât să indice clar mărimea păcatului. [...] 

Orice avertizare împotriva pericolelor de natură sexuală ar fi 
foarte incompletă dacă nu ar cuprinde și excesele atât de adesea 
comise de persoanele căsătorite ce ignoră efectele vătămătoa- 
re ale acestora. Emisiile prea frecvente ale lichidului dătător 
de viață, precum și excitarea prea frecventă a sistemului nervos 
sunt, prin ele însele, foarte distructive. [...] 

Bărbatul căsătorit care își închipuie că, având soție, nu va 
putea comite vreodată excese, indiferent cât de dese ar fi relați- 
ile trupești cu soţia sa, va avea cu siguranță de suferit din acest 
punct de vedere ca și desfrânatul necăsătorit, care se ghidează 
după aceleași principii în neînfrânarea sa. [...] 


% J, H. Kellogg, M.D., op. cit., p. 71. 

Mulţi bărbaţi au dus, până la căsătorie, o viață în cea mai 
mare curăție; la fel și soția. Îndată după căsătorie, cei doi au 
relații trupești noapte de noapte, niciunul dintre ei nefiind con- 
știent că aceste acte sexuale repetate constituie excese pe care 
constituția lor fizică nu le poate suporta și care, cel puțin pentru 
bărbat, pot conduce la ruină absolută. Practica este continuată 
până când sănătatea este vătămată, uneori definitiv, iar când 
pacientul este în fine silit să caute ajutor medical, este șocat 
să afle că suferințele sale sunt născute din excesele comise din 
neștiință. [...] 

Unii merg până acolo încât cred că relaţiile trupești dese 
le sporesc puterea, în același mod în care exercițiile de gim- 
nastică le măresc forța musculară. Aceasta este o greșeală frec- 
vent întâlnită. [...] Prin aceasta însă, și prin excese similare, se 
instalează prematur vârsta bătrâneții și afecțiunile sistemului 
reproducător”.s! 

Dr. Gardner observa: 

„Sperma este cel mai pur extras al sângelui... Natura, prin 
crearea acesteia, a menit-o nu doar să comunice viața, ci și să 
hrănească viața individului. În fapt, reabsorbţia lichidului dătă- 
tor de viață [atunci când nu este risipit prin acte sexuale frec- 
vente sau prin alte practici] imprimă asupra întregului organism 
o nouă energie și ovirilitate ce contribuie la prelungirea vieții”. 

Un medic francez renumit din sec. XIX, Dr. Parise, afirma: 

„Nimic nu costă mai mult organismul decât producţia de 
spermă și ejacularea forțată a acesteia. S-a calculat că o uncie 
de spermă echivalează cu 40 de uncii de sânge... Sperma este 
esența întregii ființe umane... Este balsamul vieții... Ceea ce dă 


viață are menirea păstrării acesteia”.5 


"J. H. Kellogg, M.D., op cit., p. 75. 
2 Dr. Gardner, în: J. H. Kellogg, M.D., op. cit., p. 76. 
8 Dr. Parise, în: J. H. Kellogg, M.D., op. cit., p. 76. 

Iar Dr. Acton completa: 

„Sportivii cunosc bine că neînfrânarea sexuală îi face ne- 
potriviți pentru reușite, iar șeful unei echipe de canoe le in- 
terzice strict coechipierilor săi orice de acest fel înaintea unei 
competiții. Unii antrenori merg până acolo încât afirmă că pot 
descoperi, din felul în care cineva trage la vâsle, dacă a comis 
o astfel de încălcare a disciplinei în noaptea anterioară, și nu 
au avut vreo reținere în a atribui unele eșecuri de la competiţii 
acestei cauze”.8* 

J. H. Kellogg arăta că nici soțiile nu sunt scutite de efectele 
negative ale relațiilor trupești în exces: 

„Efectele asupra soţiei. Dacă soții au mult de suferit, după cum 
am văzut, soțiile suferă încă și mai teribil, având o constituție 
mai fragilă și așadar mai puțin capabile să sufere șocul frecvent 
imprimat asupra sistemului nervos. [...] 

Orice medic cu experiență în domeniu a întâlnit numeroase 
cazuri care să ilustreze efectele grave ale afecțiunii menționate. 

Cu câțiva ani în urmă, pe când eram asistentul unui medic 
într-un mare dispensar dintr-un oraș din estul S.U.A., o tânără 
a venit pentru consult și tratament. Ea prezenta o mare varie- 
tate de simptome nervoase, printre care se distingeau o ușoară 
isterie și epuizare nervoasă, alături de o digestie defectuoasă și 
palpitații violente ale inimii. 

În cercetările noastre cu privire la cauza acestor afecțiuni, am 
aflat că era căsătorită de aproximativ șase luni. Câteva întrebări 
bine țintite au scos la iveală faptul că ea și soțul ei aveau relații 
trupești în fiecare noapte, uneori chiar și de două sau trei ori, 
iar ocazional și de patru ori pe noapte. 

Aveam acum în mână cheia necazurilor ei și i-am prescris în- 
frânare completă timp de o lună. Din înștiințările ei ulterioare, 


8 Dr. Acton, în: J. H. Kellogg, M.D., op cit., p. 76. 

am aflat că soțul ei nu a fost de acord să se supună acestei pre- 
scripții, însă a consimțit ca măcar relațiile trupești să fie mai 
puțin frecvente decât înainte. 

Rezultatul nu a fost atât de bun pe cât s-ar fi putut, însă am 
constatat o evidentă îmbunătățire. Dacă soțul ar fi fost dispus 
să se înfrâneze, recuperarea completă s-ar fi petrecut mult mai 
rapid.” 

Un alt caz ne-a fost adus sub observație, în care pacientul, 
un bărbat, a mărturisit că a avut relații trupești în fiecare noapte 
timp de 20 de ani. Nu era de mirare că, la vârsta de 40 de ani, 
constituția sa fizică era complet ruinată”.5 

În fine, Dr. Kellogg menționa, după efectele asupra soțului 
şi soției, care sunt consecințele relațiilor sexuale în exces asupra 
copiilor ce se vor naşte dintr-o astfel de familie: 

„Efectele asupra copiilor. Faptul că cei vinovați de acest păcat 
vor suferi pare cât se poate de drept; dar să sufere o făptură ne- 
vinovată care nu s-a făcut în vreun fel părtașă păcatului [...] pare 
oricum, numai drept nu. Însă este o lege naturală inexorabilă, ca 
nelegiurile părinților să apese asupra copiilor*”; iar acest fapt ar 
trebui să constituie una dintre cele mai puternice influențe care 
să împiedice păcatul părinților, cu precădere în această direcție, 
în care consecințele cumplite se abat atât de apăsător și de ful- 
gerător asupra unei făpturi inocente. [...] 


% Atenţie însă, în căsnicie înfrânarea de la relații trupești trebuie întot- 
deauna făcută cu acordul amândorura; niciodată nu trebuie să fie o decizie 
unilaterală (n.n.). 

5]. H. Kellogg, M.D., op. cit., p. 77. 

7 Sfântul Nifon al Constanțianei arăta că Dumnezeu îngăduie ca pruncii 
nevinovați să sufere fiindcă adeseori doar prin suferința copiilor lor părinții ce 
au păcătuit ajung să își simtă păcatul și să se întoarcă la Dumnezeu, iar prun- 
cii înșiși, chiar de vor muri, vor dobândi Împărăția Cerurilor. Deci nu este ni- 
cio nedreptate a lui Dumnezeu aici, cum susțin cu trufie necredincioșii (n.n.). 


76 


Unul dintre motivele pentru care urmașii suferă este acela că 
fluidul seminal se deteriorează foarte rapid de pe urma relațiilor 
trupești repetate des. Spermatozoizii nu au vreme să se dezvolte 
până la maturitate. Progeniturile ce rezultă din astfel de elemente 
imature vor poseda aceeași deficiență. De aici și mulțimea de co- 
pii diformi,scrofuloși, ofiliți și idioţi, care sunt blestemul neamu- 
lui și dau mărturie pentru senzualitatea celor care i-au născut”.55 


Relaţiile trupesti în vremea posturilor 
şi a sărbătorilor 


Cazuri triste precum cele de mai sus nu se întâlnesc, poate, 
niciodată în rândul credincioșilor ortodocși practicanți, iar moti- 
vul este unul foarte simplu: Biserica recomandă ca zilele de post 
și de sărbătoare să fie cinstite, între altele, și prin înfrânarea de la 
relațiile trupești. Aceasta nu este una dintre multele interdicții pe 
care Biserica e acuzată că le-ar impune asupra oamenilor, ci dim- 
potrivă, un ajutor spre sănătatea atât a trupului, cât și a sufletului. 

„E oprită [de la relații trupești] vremea posturilor şi a sărbători- 
lui” scria Părintele Arsenie Boca. „Întâi e sufletul și Dumnezeu, 
şi apoi trupul. Când poartă omul grijă de suflet, iese din pofta 
trupească, o stinge chiar, ca să poată primi Sfânta Împărtășanie — 
mâncarea sufletului și de care trebuie să se apropie tot creștinul. [...] 

Postul e rânduit tocmai spre stingerea poftelor trupului. Câtă 
vreme omul nu iese din poftă, nu se poate apropia de Dum- 
nezeu. Copiii chemați [la viață, adică zămisliți] în sărbători și 
posturi, toți poartă în ei păcatul părintesc. Așa cum părinții 
n-au ținut seamă de ziua Domnului, așa nici copiii nu vor ține 
seama de voia Domnului și de sfatul părinților”.* 


8 J. H. Kellogg, M.D., op. cit., pp. 79-80. 


% Părintele Arsenie Boca, Ridicarea căsătoriei la.., p. 25. 

Relaţiile trupesti incomplete 


„Mulţi bărbaţi, de teama zămislirii unui copil, se reduc la 
abordări incomplete, fără penetrare. [...] Pericolul acestor prac- 
tici este că excită peste măsură sistemul nervos și dau naștere la 
afecțiuni neuropatologice. 

Cazul 110: Femeie de statură mică, în vârstă de 25 de ani. 
Slabă, plăpândă, foarte gastralgică și nevropată; fără copii. 

Imi spune — consemnează dr. Bergeret — că soțul ei are un 
organ de mari dimensiuni, iar ea fiind atât de mică, nu a avut 
niciodată curajul să îl lase să penetreze, atît de dureroase erau 
încercările sale. Silit să rămână la intrare, «i practică astfel de 


manevre încât nervii ei sunt foarte excitați”.% 


Folosirea prezervativului 


Deși se face astăzi o propagandă acerbă pentru folosirea prezer- 
vativului, cu scopul de a alerga după o plăcere lipsită de orice res- 
ponsabilități, „sexul protejat” nu este nici pe departe atât de protejat 
pe cât se pretinde (vezi capitolul consacrat acestui subiect), iar pe de 
altă parte plăcerea oferită de un asemenea subterfugiu, chiar și între 
persoane căsătorite, nu este decât unul dintre egoistele mijloace de 
onanie conjugală prin care cei doi fug de răspunderea aducerii pe 
lume a unor copii, preferând să se complacă într-o cursă egoistă în 
doi după un extaz care, odată consumat, nu face decât să îi arunce și 
mai adânc în marasmul deznădejdii și îndepărtării de Dumnezeu. 

Prezervativul este cunoscut însă de multă vreme. Prin secolul 
al XIX-lea era deja considerat un mijloc contraceptiv absolut 
(lucru dovedit fals), ceea ce a făcut-o pe o cunoscută scriitoare 
din acea vreme, Doamna de Staël, să numească prezervativele 
„pânze de păianjen pentru protecţie și zăgazuri împotriva iubi- 
rii”. În același secol, Dr. Gardner scria: 


% Dr. L. F. E. Bergeret, The Preventive Obstacle..., pp. 121-122. 

„Utilizarea acestora produce cu siguranță un sentiment de 
rușine și de dezgust cu totul distrugător pentru adevărata des- 
fătare a inimilor pure și a sensibilităților rafinate. Prezervativele 
sugerează imoralitate și bordel, iar folosirea lor degradează până 
la animalitate adevăratele sentimente bărbătești și instituția 
sfântă a căsătoriei. Pe de altă parte, nici nu oferă, decât într-un 
grad limitat, protecția dorită”.” 


Folosirea reciprocă 
a manus stuprum (dubla malabie) 


Cei ce evită folosirea prezervativului dar nici nu vor să aibă copii 
recurg adesea la un alt mijloc de onanie conjugală, precum cel de- 
scris într-unul din cazurile din practica medicului francez Bergeret: 

„Cazul 112 — Femeie în vârstă de 30 de ani. 

Vlăguită, gastralgică și nevropată. 

Căsătorită la 19 ani; a avut la început un copil, deși soțul ei 
se străduia să evite nașterea unui copil, nedorind să aibă copii 
decât mai târziu. [...] 

Fiind foarte lasciv, exercita asupra soției sale, cu degetele, 
anumite manevre frecvente și variate, în asemenea măsură încât 
i-a produs un eretism nervos care s-a transformat în cea mai 
dureroasă stare de neuropatie generală. 

În ceea ce îl privea pe el, atunci când devenea extrem de ex- 
citat la vederea orgasmului pe care i-l producea soției sale până 
la limita maximă, fie se satisfăcea singur, fie o obliga pe ea să îi 
facă acest serviciu înjositor. 

Starea de sănătate a acestei femei era mult deteriorată, iar 
suferințele ei erau evident cauzate de practicile soțului ei; [un 
argument în plus pentru a o demonstra este că] acesta fiind silit 


% Dr. Gardner, în: J. H. Kellogg, M.D., op. cit., p. 85. 

să absenteze într-o călătorie de câteva luni, ea și-a revenit rapid 


în acest timp”. 


Folosirea limbii şi a buzelor 


„În locul poluției manuale, anumiți bărbați, în scopul provo- 
cării unui orgasm extrem de intens la femeie, recurg la o excitare 
determinată de aplicarea extremității limbii și a buzelor. 

Am constatat — nota dr. Bergeret — cum acest tip de perver- 
siune produce la femeie o slăbiciune accentuată. 

Cazul 113 — Tânără femeie în vârstă de 18 ani. 

Măritată la 16 ani, a avut un copil foarte curând. Era de o 
frumusețe rară, iar când am întâlnit-o prima dată, cu copilul în 
brațe, mi-a amintit de Madonele pe care le admirasem în mu- 
zeele și bisericile din Italia. La trei ani după căsătorie a devenit 
palidă, și se ofilea precum o floare a cărei rădăcină a fost atacată 
de un vierme. A venit să o consult, acuzând dureri peste tot în 
corp, însă mai ales gastralgie. 

I-am reamintit că o văzusem, frumoasă și cu o sănătate în- 
floritoare, pe vremea când își alăpta copilul, și am întrebat-o de 
ce nu are și un al doilea copil. Ea a roșit la cuvintele mele; i-am 
spus că fără îndoială soţul ei recurgea la mijloace de evitare a 
zămislirii, însă că se afla în greșeală; și că o a doua sarcină ar fi 
fost benefică pentru sănătatea ei. A rămas tăcută, iar reținerea ei 
m-a făcut să suspectez ceva mai mult decât mijloacele obișnuite 
de evitare a zămislirii. 

În aceeași zi, m-am întâlnit cu una dintre prietenele ei cele 
mai apropiate și am întrebat-o. Mi-a dezvăluit că soțul ei avea 
fatalul obicei de a aplica limba și buzele la organele genitale ale 
soției, pentru a-i provoca un orgasm, care devenea atât de intens 


% Dr. L. F. E. Bergeret, The Preventive Obstade..., pp. 123-124. 

încât acea femeie îi spunea adesea prietenei sale: «Mă slăbește 
prea mult; sănătatea mea nu va rezista». 

Am găsit o ocazie propice pentru a-i spune soțului că o sar- 
cină i-ar vindeca soția; mi-a urmat sfatul, iar soția sa, rămânând 
însărcinată, și-a restabilit foarte curând sănătatea”. 


Coitul in vase indebito 
(Păcatele gomoriei şi sodomiei) 


„Gura. Perversiunile sexuale în care gura este folosită ca sub- 
stitut al vaginului sunt departe de a fi rare. Eu însumi am caute- 
rizat șancruri ale limbii, precum și porțiuni ale mucoasei de la co- 
misura buzelor (locul unde se unesc buzele), avându-și aici sursa. 

Anusul. Există de asemenea o perversiune, in vase indebito, 
care reprezintă o rușine pentru omenire, și pe care am consta- 
tat-o nu doar în orașele noastre, ci și în rândul oamenilor de la 
țară: mă refer la practica obscenă a pederastiei. [...] 

Cazul 117 — Femeie cu vârsta de 32 de ani. 

Este plină de pete dureroase pe anus, însă nu are deloc pe 
organele genitale. 

Am întrebat-o dacă nu ar fi posibil ca boala să fi fost trans- 
misă prin contact direct. După multe negări și ezitări, mi-a 
mărturisit că soțul ei, pentru a nu avea vreun copil, înzrezine 
relaţii trupesti cu ea în acel loc. 

Acest soț, un om foarte desfrânat, a devenit paraplegic la 
vârsta de 41 de ani. [...] 

Cazul 119 — Femeie cu vârsta de 40 de ani. Ten închis, bine 
făcută. 

Contracţii organice ale rectului, care o fac să se consume și 
să moară încetul cu încetul. 


% Dr. L. F. E. Bergeret, The Preventive Obstacle..., pp. 124-125. 

Îmi mărturisește că, de multă vreme, soțul ei obișnuiește să 
aibă cu ea relaţii trupesti doar în acel loc. 

Cu scurt timp înainte, acel bărbat venise la mine să îl consult 
pentru un sifilis general, care îi produsese o alopecie completă. 
Însă femeia nu prezenta niciun fel de simptom al bolii, cu ex- 
cepția rectului. Nu în ultimul rând, gândind că afecțiunea ei ar 
putea fi sifilitică, i-am prescris tratamentul corespunzător, care 
însă s-a dovedit inutil. Strictura a dobândit toate caracteristicile 
cancerului sclerotic, iar ea a murit la scurtă vreme după aceasta. 

De-abia murise femeia, când soțul ei, care prezentase de ceva 
timp semne de probleme psihice, a devenit complet nebun”.”* 


Concluzii 


Prof. V. V. Zenkovski, în perioada interbelică, trata subiectul 
din capitolul nostru doar fugitiv, în cartea sa Convorbiri cu ti- 
nerii despre sexualitate, însă cuvintele sale pot constitui o bună 
concluzie la rândurile de mai sus: 

„Nu numai în viața de dinainte de căsătorie, ci și în căsnicie 
pot avea loc perversiuni și vicii. Literatura contemporană [din 
prima jumătate a secolului XX] artistică și științifică descrie cu 
un ton aspru pagini tragice, nesfârșite, din viața de toate zilele, 
în care se dezvăluie întreaga neorânduială a relației conjugale. 

Astfel, de foarte multe ori, între soți domină relația trupeas- 
că, ceea ce conduce la o alterare categorică a familiei însăși. De- 
sele divorțuri, ușurința cu care se calcă în picioare porunca fide- 
lităţii conjugale, abţinerile de la nașterile de copii, toate acestea 
nu sunt decât expresii exterioare ale faptului că în raporturile 
dintre soți există o denaturare profundă. 


% Dr. L. F. E. Bergeret, The Preventive Obstacle..., pp. 132-136. 

Sciziunea dintre sexualitate și eros, acest defect natural, cum 
l-am numit noi, al vârstei adolescenței, trebuie să fie înlocuită în 
familie cu viața integrală a cuplului, caracterizată prin armonia 
desăvârșită dintre sexualitate și eros. Dacă în familie nu există 
această armonie, lipsește însăși caracteristica principală, iar te- 
melia căsniciei este incorectă și falsă, familia devenind astfel un 
izvor de alterări și de chinuri. [...] 

Legea integrității celor două laturi ale vieții, ca lege fun- 
damentală a familiei, cere o păzire foarte serioasă din partea 
soților. [...] Dacă această lege nu se poate păzi în căsnicie, atunci 
căsătoria, în esența ei, este de prisos și zadarnică. Tragediile 
fără număr din cadrul familiilor timpurilor noastre dau măr- 
turie despre acest lucru. Numai în căsătorie relația trupească 
își găsește menirea și împlinirea, iar dacă aceasta nu mai există, 
puterea cea bună și creatoare din noi se transformă ea însăși 
într-un izvor de suferințe și de perversiuni”.” 


% Prof. V.V. Zenkovsky, Convorbiri cu tinerii despre sexualitate, Editura 
Bizantină, București, 1998, pp. 79-80. 

VI. EFECTELE PORNOGRAFIEI 
ASUPRA MINȚII UMANE 


Dacă în capitolele anterioare am vorbit despre sexul prema- 
rital, precum și despre perversiunile ce pot apărea chiar și după 
căsătorie, ne vom întoarce puţin la câteva cauze care favorizează 
mult apariția acestor devieri ale comportamentului sexual. Ade- 
sea totul începe în viața tânărului de la consumul de pornografie 
pe Internet (vezi acest capitol), urmat de masturbare (capitolul 
următor), iar curând apare și tentația de a experimenta pe viu 
relațiile trupești. De aici încolo panta descendentă a vieții tână- 
rului devine tot mai abruptă: pot apărea acum și bolile venerice, 
în ciuda sexului protejat (capitolul următor celui despre mastur- 
bare), alte boli datorate perversiunilor sexuale (capitol ulterior) 
și, în cele din urmă, dacă apare o sarcină nedorită, soluția este 
una singură pentru tânărul rămas fără busolă morală pe drumul 
vieții: avortul (tratat de asemenea într-un capitol separat). 

Așadar, pentru a preveni tot acest traseu spre prăpastie din 
viața tânărului, cel mai bine este să acționăm preventiv, de la 
primele cauze — și vom începe cu problema pornografiei. 

Acest capitol își propune așadar tratarea unei probleme ce 
a cunoscut o amploare imensă în ultimul deceniu, în paralel cu 
accesibilitatea tot mai mare a Internetului: pornografia. 

Înainte vreme, pornografia era disponibilă la noi doar într-un 
număr redus de reviste, interzise înainte de 1989, accesibile 

după aceea — teoretic, cel puțin — doar persoanelor cu vârste 
peste 18 ani, precum și în celebrele filme cu „bulină roșie”. 

Dacă înainte doar cei ce o căutau cu tot dinadinsul aveau 
acces la ea, în ultimii ani pornografia a devenit disponibilă la 
distanță de un singur clic — și uneori chiar mai puțin decât atât... 

Iar cel mai grav lucru este că azi copiii noștri, încă de la cele 
mai fragede vârste, sunt expuși pornografiei pe Internet, desco- 
perind-o cel mai adesea fără să o fi căutat, însă odată prinși în 
mrejele ei, efectele sunt devastatoare... 


Pornografia pe Internet: 
mai nocivă decât cocaina? 


Pornografia pe Internet a fost numită „noua cocaină”, ducând 
la dependență, misoginism, pedofilie, disfuncţii erectile — afirmă 
medicii clinicieni și oamenii de știință care s-au întrunit în no- 
iembrie 2004 în fața unei comisii a Senatului S.U.A. Martorii 
care s-au aflat în fața Subcomitetului de Știință, Tehnologie 
și Spaţiu din cadrul Comitetului de Comerț al Senatului nu 
au cruțat niciun superlativ în descrierea efectelor negative ale 
pornografiei. 

Mary Anne Layden, co-director al Programului de Psihopa- 
tologie și Traume Sexuale de la Centrul de Terapie Cognitivă al 
Universităţii Pennsylvania, a numit pornografia „cea mai îngri- 
jorătoare amenințare pentru sănătatea publică din câte cunosc 
astăzi. [...] Internetul este sistemul perfect de livrare de droguri, 
deoarece ești anonim, excitat și ai modele pentru aceste compor- 
tamente. Drogul este pompat în casa ta 24 de ore din 24, 7 zile 
pe săptămână, gratuit, iar copiii se pricep mai bine decât adulții 
cum să-l folosească — este sistemul perfect de livrare dacă dorim 

să avem o întreagă generaţie de tineri dependenți, care nu-și vor 
putea niciodată scoate drogul din minte”. Dependenţilor de por- 
nografie le este mult mai dificil decât dependenților de cocaină 
să își înfrângă dependenţa, deoarece utilizatorii de cocaină pot 
să scoată drogul afară din „sistem”, însă imaginile pornografice 
rămân în creier pentru totdeauna, a afirmat Layden. 

Jeffrey Satinover, psihiatru și consilier al Asociaţiei Naţi- 
onale americane pentru Studiul și Terapia Homosexualității 
a confirmat îngrijorările lui Layden despre Internet și despre 
efectele somatice ale pornografiei: „Spre deosebire de alte de- 
pendențe, pornografia produce eliberarea directă a substanței 
perfecte pentru producerea dependenței”, a afirmat Satinover. 
„Ea duce la masturbare, care produce eliberarea substanțelor 
opioide naturale. De fapt, produce ceea ce heroina nu poate 
face”. „Internetul poate fi periculos deoarece elimină ineficiența 
livrării pornografiei, făcând-o omniprezentă, incomparabil mai 
mult decât pe vremea când tipi îmbrăcați în trenciuri vindeau 
cărți poștale cu nuduri”, a spus Satinover. 

Senatorul Sam Brownback (Arkansas), președintele sub- 
comitetului, a considerat că această întrunire a fost cea mai 
tulburătoare dintre toate la care a asistat vreodată în Senat. 
Brownback a recunoscut omniprezența pornografiei în ziua de 
azi, comparativ cu vremea copilăriei sale când „vreun tip lua 
pe ascuns de undeva o revistă și o arăta unora dintre noi, însă 
trebuia să-l găsești la momentul potrivit”. 

Toţi participanții au fost de acord că guvernul ar trebui să 
finanțeze campanii de sănătate pentru a educa publicul cu pri- 
vire la pericolele pornografiei”. 


% R. Singel, Internet Porn: Worse than Crack?, Wired, noiembrie 2004, 
http://www.wired.com/science/discoveries/news/ 2004/11/65772. 

Puterea imaginilor în artă: nudul 


Sir Kenneth Clark, în articolul The Nude (Nudul) din cadrul 
prelegerilor sale ținute despre Artele Frumoase, scrie că efectul 
„dorinţei” produse în urma privitului la nuduri „este un aspect 
atât de evident al subiectului, încât nici nu e nevoie să mă opresc 
la el; cu toate acestea, unii oameni inteligenți au încercat să 
închidă ochii asupra acestui aspect. Totuși, orice nud, oricât ar 
fi el de abstract, nu are cum să nu producă privitorului măcar o 
umbră de sentiment erotic”. 

Istoricul de artă David Freeberg de la Universitatea Colum- 
bia admite de asemenea aceste efecte ale imaginilor. În cartea sa 
The Power of Images (Puterea imaginilor), el explică: 

„Oamenii sunt stimulați sexual de tablouri și sculpturi; ei 
rup tablourile și sculpturile; ei le mutilează, le sărută, plâng în 
fața lor și pleacă în călătorie în tovărășia lor; ei sunt calmaţi de 
ele, stârniți de ele, incitați la revoltă. Ei oferă mulțumiri prin 
intermediul lor, se așteaptă să fie înălțați de ele și sunt mișcați 
până la cele mai înalte nivele de empatie și frică. Ei au răspuns 
întotdeauna în aceste moduri, și o fac și acum. Ei fac astfel 
și în societățile pe care le numim primitive, și în societățile 
moderne, în Orient și în Occident, în Africa, America, Asia 
și Europa. Acestea sunt tipurile de răspunsuri care formează 
subiectul acestei cărți, nu construcţiile intelectuale ale criticilor 
și ale oamenilor de știință, sau sensibilitatea literată a celor ce 
posedă o cultură generală. Îngrijorarea mea este legată de acele 
răspunsuri care sunt supuse reprimării din cauză că sunt prea 

7 Sir Kenneth Clark, The Nude, Princeton University Press, New York, 
1952, p. 8, apud. Judith A. Reisman, The Psychopharmacology of Pictorial Por- 


nography Restructuring Brain, Mind & Memory & Subverting Freedom of 
Speech, ianuarie 2003, p. 3. 

stânjenitoare, prea ostentative, prea obraznice și prea lipsite de 
cultură, deoarece acestea ne fac să devenim conștienți de în- 
rudirea cu analfabeții, cu cei necizelați, cu cei primitivi, cu cei 
nedezvoltaţi, și pentru că aceștia prezintă rădăcini psihologice 
pe care preferăm să nu le recunoaștem. Citim într-o scriere din 
anul 1584 a unui scriitor italian că un tablou «îl va face pe po- 
sesor să-și dorească o femeie tânără și frumoasă de soție atunci 
când o vede pictată goală»”.* 

În lucrarea citată, Judith Reisman extinde discuţia lui Freed- 
berg asupra /alu-ului pus asupra recunoașterii relației de tip 
„cauză-efect” din cazul imaginilor înspre „geografia celulară” a 
creierului, pentru a descoperi efectele inconștiente, dincolo de 
cuvinte, ale imaginilor de nuduri și ale imaginilor cu încărcătură 


sexuală. 


Harta creierului 


Unul dintre „părinții recunoscuți ai neurologiei, A. R. Luria, 
a definit cele trei principale scopuri și obiective ale creierului 
uman: 

„1. Faptul de a fi alert, treaz și conștient de realitate; 

2. Colectarea și stocarea informațiilor din mediul înconjurător; 

3. Supravegherea și corectarea comportamentului nostru 
pentru sănătatea și bunăstarea noastră. 

Doar în condiții optime în starea de trezie poate acel om 
primi și analiza informațiile, astfel încât sistemele selective de 
conexiuni necesare să poată fi apelate în minte, activitatea sa să 


% David Freedberg, The Power of Image, The University of Chicago Press, 
Chicago, 1989, p. 1, apud. Judith A. Reisman, op cit., p. 3. 


88 


fie programată, iar cursul proceselor sale mentale să fie verifi- 
cat, greșelile sale să fie corectate, iar activitatea sa menținută în 
direcția corespunzătoare”. 

Progresele tehnologice recente din științele ce studiază cre- 
ierul permit cercetătorilor să identifice locații destul de precise 
pentru impulsurile emoționale ce apar în creierul unui subiect 
supus testului. În articolul Making New Cortical Maps (Efec- 
tuarea unor noi hărţi ale creierului), Pasko Rakic a sugerat că 
„creierul poate fi gândit sub forma unei hărți în care poziția 
neuronilor constitutivi indică sarcinile pe care aceștia le înde- 
plinesc... Creierul are zone celulare structural distincte, res- 
ponsabile pentru funcții diverse, precum percepţia senzorială, 
controlul mișcărilor sau funcția cognitivă”.1% Se cunoaște astăzi 
faptul că peste 99% dintre toate sinapsele creierului utilizează 
transmisia chimică. Transmisia are loc în mai puțin de 1/1000 
dintr-o secundă. 

O dată cu dezvoltarea tehnicilor de scanare a creierului, ima- 
ginile „gândurilor” și „emoțiilor” măsoară stări de depresie, sus- 
piciune, anxietate, mânie, bucurie, frică, ură sau alte sentimente 
generate de gânduri specifice. Această adevărată avalanșă de 
cunoștințe despre funcţiile creierului s-a răspândit mai ales da- 
torită metodelor tehnologice de imagistică, metode care măsoa- 
ră și afișează activitatea creierului — sentimente și gânduri — sub 
forma unor grafice pe computer, tri-dimensionale și în culori. 
Una dintre cele mai avansate astfel de tehnologii grafice de 
scanare a creierului este scanerul SPECT. 


% A. R. Luria în Daniel Goleman și Richard Davidson, editori, Conscio- 
usness, Brain, States of Awareness, and Mysticism, Harper & Row, New York, 
1979, apud. Judith A. Reisman, op. cit, p. 2. 

1% Pasko Rakic, Making New Cortical Maps, Science, vol. 294, noiembrie 
2001, apud. Judith A. Reisman, op cit., p. 3. 

O dată cu realizarea scanerului SPECT, oamenii de știință 
au putut în sfârșit să vizualizeze ceea ce se întâmplă în diferite 
părți ale creierului „atunci când se încearcă activarea acestora”. 
Interdependența creier-emoții-memorie este clară și măsurabilă 
prin tehnologii de imagistică. Imagistica fMRI (cu rezonan- 
tă magnetică) și tomografia cu emisie de pozitroni (PET), iar 
acum SPECT, permit oamenilor de știință să „coreleze funcții- 
le creierului cu comportamentele anormale”. „Studiile SPECT 
arată de fapt care părți ale creierului sunt activate atunci când ne 
concentrăm atenţia, când râdem, cântăm, plângem, vizualizăm 
imagini, sau când realizăm alte funcții. Aceste imagini ne ajută 
la găsirea zonelor din creier cu activitate ridicată în comparaţie 
cu zonele cu activitate medie”.!9! 

Prin această tehnologie, oamenii de știință sugerează că emo- 
tiile, memoria și comportamentul sunt atât de strâns corelate 
în structura creierului, încât fiecare interacționează cu celelalte, 
ceea ce constituie un concept util atunci când se face referire la 
emoțiile generate de pornografie ca fiind „cauzale” comporta- 
mental. Pornografia va produce frică, rușine, mânie și dorință 
în mulți oameni. Lynch evidențiază faptul că un input senzorial 
suficient de puternic sau repetat suficient de des produce un 
impuls electric într-un neuron, care stimulează eliberarea de 
substanțe chimice care fie excită, fie inhibă alți neuroni. Aces- 
ta — afirmă Lynch — este pazzern-ul învățării și al memorării!%2. 

În stări de excitație sexuală, afirmă Margaret Kemeny, „expe- 
rimentăm o creștere a adrenalinei, pupilele noastre se dilată, iar 

101 Daniel G. Amen, Change Your Brain, Change Your Life, Times Books, 


New York, 1998, apud. Judith A. Reisman, op. cit., p. 4. 
102 Richard Restak, The Brain, 1984, apud. Judith A. Reisman, op cit., p. 4. 

inimile noastre încep să bată mai repede. Acesta e un mecanism 


de adaptare, deoarece promovează răspunsuri fiziologice”.1% 


Interferenţa neocorticală 


Vederea unui obiect excită un grup de ansambluri de celule, 
care apelează în memorie excitația experimentată în urma eve- 
nimentului original. Deoarece frica și alarma constituie o parte 
a experiențelor pornografice sau de abuz sexual, chiar și amin- 
tirile incestuoase pot genera o „excitație” sexuală inconștientă, 
datorată asocierii cu frica victimei de a fi lipsită de putere, de a 
fi vătămată personal și umilită. 

Gary Lynch de la Universitatea California, Irvine, evidenți- 
ază că un cuvânt sau o privire lascivă sau spirituală poate afec- 
ta imediat structura creierului: „În câteva secunde, chiar și un 
semnal incredibil de modest, un cuvânt... care se transformă în 
creierul tău într-un semnal electric de numai câteva secunde, 
poate lăsa o urmă care să dureze ani de zile”.1% 

Într-adevăr, stimulii pornografici creează „un sentiment ne- 
plăcut de frică” asociat unei „incertitudini cu privire la natura 
lucrurilor” și cu „seminţele suspiciunii” paranoice: „Omul se 
bazează în mare măsură pe vedere pentru a se elibera de in- 
certitudinea cu privire la natura lucrurilor... Primind semințele 
suspiciunii, mintea umană este capabilă să dezvolte orice tip 
de hibrid paranoic... Accentul pus pe capacitatea vederii de a 
aprinde suspiciunea nu implică un rol nesemnificativ al celor- 


1% Bill Moyers, Healing and the Mind, Doubleday, New York, 1993, 
apud. Judith A. Reisman, op. cit., p. 4. 
1% Richard Restak, op. cit., apud. Judith A. Reisman, op cit., p. 5. 

lalte simţuri în această privință... Există un sentiment neplăcut 
de frică asociat unui lucru care nu poate fi identificat clar”.195 
Restak explică: „Dintre toate simţurile noastre, vederea este 
simțul care produce cel mai probabil amintirea. Și, cu cât ima- 
ginea este mai bizară, cu atât este mai probabil să o observăm 
și să ne-o reamintim. Pentru Aristotel, această formare a ima- 
ginilor mintale este comparabilă cu imprimarea în ceară a unei 


=» 106 
peceți . 


Decodarea instantanee 
a fotografiilor și a noutăţilor 


Din punct de vedere neurologic, cu cât o imagine este mai 
neobișnuită, bizară sau grotescă, cu atât creează mai multă con- 
fuzie, și astfel și anxietate și deseori frică, și cu atât mai probabil 
va fi ca stimulii bizari să fie stocați în sistemul nervos ca ne- 
potriviri față de schemă. Oamenii trebuie să știe și să înțeleagă 
că imaginile bizare din mediul înconjurător provoacă și atrag 
atenția creierului și se întipăresc în memorie. Profesorul de fo- 
tografie artistică Dr. Richard Zakia reiterează faptul că până și 
imaginile cele mai stângaci create produc automat o excitare, 
mult mai mare decât cea produsă de cuvintele scrise: 

„Fotografiile îndeplinesc excelent acea dimensiune a lim- 
bajului numită excitație, însă nu prin expresii sau prin descri- 
eri... Învățăm de la fotografii — fotografii simple, secvențe de 
fotografii care alcătuiesc o povestire, s/ide-uri proiectate unul 


105 Paul McLean, în Consciousness, apud. Judith A. Reisman, op. cit., p. 5. 
1% Richard Restak, op. cit., apud. Judith A. Reisman, op cit., p. 6. 

după altul... filme și video... Imaginile sunt imediat organizate 
în cadrul percepției fără a fi nevoie de vreun efort cognitiv”.1% 

Traseele neurochimice produse în copilăria unei persoane 
constituie o parte a memoriei noastre biologice. Psihologul edu- 
cațional Jane Healy observa că „arii largi din țesutul creierului 
pot fi modelate pentru a corespunde cererilor unui anumit me- 
diu înconjurător”.1% Din nou,spune McLean, creierul nu poate 
face distincție între imagini reale și false: 

„[ Oamenii cred ceea ce văd cu ochii. Gary Lynch și echipa sa 
de la Universitatea Irvine au descoperit] dovezi biologice că în- 
vățarea implică modificări fizice în circuitele creierului. Creierul 
procesează o imagine vizuală, semnalul de la ecran luminează 
prin ochi și ajunge la creier după trei zecimi de secundă (0,3 
secunde)”.1% 

Orice imagine sau experiență tulburătoare este percepută ca 
o „noutate”, iar răspunsul creierului la noutate este atenţia! Toa- 
tă pornografia este percepută inițial ca o „noutate” provocatoare. 
Se observă necesitatea de a modifica regulat stimulul noutății 
și contextul acestuia. Odată ce creierul s-a ajustat la un stimul 
pruvocator, creatorul de pornografie îl va înlocui cu altul și cu 
altul și cu altul. 

Spre deosebire de sculptorul Pygmalion care și-a cioplit ide- 
alul persona/ de femeie, de care „s-a îndrăgostit”, să ne amintim 
că imaginile pornografice „provocatoare” sexual sunt create de 
alți oameni pentru consumul de masă. Istoricul de artă David 
Finn se întreabă: „Dacă vederea unei statui, sau chiar a simplei 
fotografii a unei statui, ne poate aduce senzaţia atingerii și ne 


17 Richard Zakia, în: Judith A. Reisman, op. cit., pp. 6-7. 

108 Jane Healy, Endangered Minds, Simon and Schuster, New York, 1990, 
apud. Judith A. Reisman, op. cit., p. 7. 

109 Ibid. 

poate stârni dorințele sexuale, ce poate să ne spună acest fapt 
despre conectarea noastră la artă”110 
tră la pornografie? 


sau despre conectarea noas- 


A „provoca” înseamnă „a-l face pe cineva să se simtă mânios 
sau frustrat”. Nu putem fi „provocaţi” să ne bucurăm, să fim fe- 
riciți sau să iubim. Imaginile cu conţinut sexual au în miezul lor 
abilitatea de a provoca mânie, ostilitate, neîncredere sau chiar 
ură, în situații extreme. 

Mass media este principala sursă de imagini false — adu- 
cătoare de noutate —, în special imagini d- femei. În cartea sa 
clasică Manwatching, sociologul Desmond Miorris remarca teh- 
nica obișnuită de distorsionare a ilustraţiilor cu femei tinere 
„frumoase”: artiștii ce desenau pin-up-uri exagerau în mod tipic 
lungimea picioarelor femeilor, pentru a crea iluzia femeii ado- 
lescente. În alte cazuri de pornografie, ca de exemplu în Playboy, 
în ilustraţii și benzi desenate, pe corpul micilor „femei-copil” 
au fost în mod sistematic desenați sâni pentru a-l excita sexual 
pe consumatorul aflat într-o stare de confuzie. Morris scrie: 
„Mulţi artiști occidentali ilustrează fetele frumoase ca având 
picioare anormal de lungi. Acest fapt devine clar ori de câte ori 
un desen pin-up este comparat cu modelul său original. Aceas- 
ta se pare că se întâmplă din cauză că, atunci când fetele de 
vârstă școlară ajung la maturitate sexuală, ele suferă o lungire 
dramatică a picioarelor, iar artiștii, extinzând acest proces, le fac 
pe fete să arate încă și mai «sexy»”. Morris adaugă că astfel de 
„stimuli hipernormali” reprezintă baza celor mai multe forme de 
divertisment”!!!. Astfel, faptul de a dori fete adolescente devine 


10 David Finn, Nude Sculpture: 5,000 Years, Abrams Books, New York, 
2000, p. 11, apud. Judith A. Reisman, op. cit., p. 7. 

111 Desmond Morris, Manwatching, Triad Granada, Londra, 1981, p. 
276, apud. Judith A. Reisman, op. cit., p. 8. 

un divertisment emoțional, deși explicația pentru acest lucru 
nu e niciodată cognitiv clară pentru consumatorul manipulat. 


Eliberarea neurotransmițătorilor „inhibitori” 
este o „recompensă” a creierului 


Descrierea pe care neurologul Peter M. Milner o face răspun- 
sului organismului la noutate conduce la o înțelegere mai depli- 
nă a modului în care o persoană se obișnuiește cu pornografia 
și apoi devine dependentă de ea și de alte mecanisme producă- 
toare de tulburare pe care Miller le numește „obiecte-mister”: 

„Într-o situație complet nefamiliară, animalele răspund la 
fel ca în fața unui semnal de pericol cunoscut. Pe măsură însă 
ce situația devine oarecum mai familiară, frica sau atenția sunt 
atenuate de obișnuință, ducând la eliberarea unei atracții cores- 
punzătoare pentru obiectele-mister”. 

Să considerăm modul în care următoarea explicație dată de 
Milner efectelor activării neuronilor s-ar aplica în cazul stimu- 
ilor pornografici: 

„Activarea acestor neuroni are mai multe efecte. Dacă stimu- 
lul pe care îl primesc a fost inițial urmat de o întărire a sa, neuronii 
dobândesc asocieri cu acea reîntărire. Dacă, pe de altă parte, ne- 
uronii primesc un stimul lipsit de un interes motivational, atunci 
ei nu dobândesc asocieri motivaţionale, iar activitatea lor nu 
furnizează vreo încurajare a răspunsului plănuit, care poate fi 
apoi abandonat”. 

Cu alte cuvinte, dacă pornografia stimulează activități sexu- 
ale (masturbare, sodomie, act sexual etc.) și dacă înțelegem că 
aceste activități sexuale conduc la „orgasm” (cea mai puternică 
„reîntărire” a corpului), atunci devine evident faptul că „interesul 

motivaţiona!” al cuiva pentru a privi materiale pornografice (o 
industrie de miliarde de dolari) conduce la dobândirea de „aso- 
ciații motivaţionale” cu orgasmul. Este clar atunci că orgasmul 
„recompensator” generator de pornografie, reîntărit regulat prin 
noi stimuli pornografici, este rareori „abandonat”, cu excepția 
cazului în care utilizatorii se conduc în mod egal după cereri- 
le senzoriale și cognitive ale unor valori și a unui autocontrol 
conflictuale. 

Observațiile de mai departe ale lui Milner referitoare la de- 
pendența de noutate sunt în special aplicabile răspunsului la 
pornografie. Pur și simplu prin eliberarea neurotransmițătorilor 
inhibitori, pornografia (sau televiziunea, filmele sau alte medii 
cu mare forță de evocare) devine un fel de auto-recompensă. 
Aceștia sunt într-adevăr agenți puternici ai schimbării: 

„După cum am discutat mai sus, o caracteristică a recom- 
pensei este eliberarea de inhibiție a sistemului de răspuns, astfel 
că se poate afirma că stimulii nefamiliari prezintă o componentă 
de recompensare. Este posibil chiar şi să devenim dependenţi de no- 
utate şi de incertitudine, fapt ce poate explica de ce pornografia 
și jocurile de noroc au devenit industrii de multi-miliarde de 
dolari. Majoritatea stimulilor își pierd atractivitatea pe măsură 
ce devin familiari și predictibili. Efectul de recompensă al expe- 
rimentării de noi lucruri se diminuează pe măsură ce noutatea 
se banalizează, însă lipsa de răspuns datorată obișnuirii trebuie, 
desigur, să fie reversibilă în cazul în care stimulul va deveni mai 
târziu important pentru starea de bine a omului. Astfel, noutatea 


are un efect similar cu cel al unei recompense” 1? 


112 Peter M. Milner, The Autonomous Brain: a Neural Theory of Attention 
and Learning, Lawrence Erlbaum Associates, Mahwah, NJ, 1999, pp. 14, 
89, 106, 115, 107, apud. Judith A. Reisman, op cit., pp. 8-9. 

Imaginile ca realități în sistemul creier-minte-amintire 


Studii precum cele citate sunt necesare în contextul inundării 
întregului glob de imagini cu conținut sexual și sado-sexual, 
având adesea un efect fatal asupra comportamentului milioa- 
nelor de persoane care privesc acele imagini. Pornografia este 
percepută de creier ca un fapt petrecut în realitate și este stocată 
în creier ca și cum ar fi o amintire din viața reală. 

Să luăm în considerare, spre exemplu, pornografia cu copii 
(lucurile sunt valabile și pentru „erotism” în general). Astfel de 
imagini au o putere unică deoarece, fiind percepute de creier ca 
o formă a propriei sale realități, informaţiile lor false și „recom- 
pensele” neurochimice dezinhibante asociate vor păstra adeseori 
efecte de durată asupra memoriei. Când li s-au arătat s/ide-uri 
cu diverse imagini, cititorii de reviste au afirmat că și-au amin- 
tit repede „benzi desenate” și fotografii văzute cu decenii în 
urmă, atunci când erau văzute în contextul în care apăruseră. 
Un psiholog canadian insista că nu existau în P/ayboy benzi de- 
senate de pornografie cu copii. După ce a privit 80 de astfel de 
slide-uri, el și-a reamintit cele mai multe dintre aceste imagini 
cu copii. „ Totuși”, a spus psihologul, „nu realizasem niciodată că 
acestea erau benzi desenate de pornografie cu copii până când 


nu le-am văzut pe toate adunate la un loc. Sunt șocat”. 


Dr. Restak, Dr. Edward Sheridan, Dr. McLean și alți specia- 
liști afirmă că datele stiintifice nu au găsit vreun mecanism cerebral 
care să facă distincția în creier între imaginile reale şi fanteziile din 
mass-media. Creierul procesează imaginile bizare pe care le vede ca 
pe nişte imagini reale. lar de aici se vor obține stări cuantificabile 
de excitare, înregistrate ca poftă, rușine, frică și altele asemenea, 


113 Judith A. Reisman, op. cit., pp. 9-10. 

fie că cineva vede o imagine pornografică „virtuală”, fie una rea- 
lă. Paul McLean a afirmat că atunci când oamenii de știință au 
utilizat un manechin de animal, sau chiar și numai un fragment 
dintr-un manechin de animal în experimentele lor efectuate 
atât în laborator cât și în mediul de origine al animalelor, acest 
manechin a făcut ca alte animale din specia respectivă să se 
angajeze într-o „formă instinctuală de comportament sexual... 
Într-adevăr, un simplu manechin este suficient pentru a produce 
întregul act copulator”. 

În investigaţiile sale despre răspunsurile animalelor la stimuli 
cerebrali, E. Roy John a confirmat descoperirile lui McLean, 
citând numeroase studii despre creier care au găsit o conexiune 
„între simţuri și memorie în fiecare regiune: cu cât un eveniment 
e simțit mai puternic de către o regiune a creierului, cu atât mai 
probabil este ca acel eveniment să fie ulterior reamintit”. 

Stimularea electrică a regiunilor specifice ale cortexului ce- 
rebral „invocă în minte imagini ale unor scene la care subiectul 
a fost martor în trecut”. Restak observă că proximitatea dintre 
regiunile din creier asociate cu limbajul, văzul și auzul creea- 
ză „Căi întrețesute pentru stocarea și readucerea în memorie a 


amintirilor ce includ mai multe tipuri de stimuli”.!14 


Milisecunde pentru a înţelege 
și a lua o decizie 


Există multe persoane care pretind, în mod imatur, că dacă 
cineva este ofensat de imaginile violente sau cu conținut sexual 
de pe micul ecran, „poate pur și simplu să închidă televizorul”. 


114 Cf. Judith A. Reisman, op. cit., p. 10. 

Cercetările științifice arată însă, după cum spune reputatul Da- 
niel Goleman, că „în primele câteva milisecunde în care percepem 
un anumit lucru, noi nu doar înțelegem subconștient ce reprezintă 
acel lucru, ci și luăm decizia dacă ne place sau nu. Emoţiile noas- 
tre au o «minte proprie», una care poate să aibă opinii destul 
de independente de cele ale minţii noastre raționale. Aceste 
opinii non-conștiente sunt amintiri emoţionale; aceleași sis- 
teme neurochimice de alertare, care fac corpul să reacționeze 
prin fugă sau luptă atunci când viața este în pericol, sunt cele 
care imprimă intens momentul respectiv în memorie. Această 
imprimare este cu atât mai puternică, cu cât stimulul este mai 
intens; experientele care ne sperie sau ne produc senzațiile cele mai 
palpitante din viața noastră se numără printre amintirile noastre 
cele mai de neşters. Aceasta înseamnă că, de fapt, creierul are două 
sisteme de memorie: unul pentru fapte obișnuite şi unul pentru fap- 
te cu încărcătură emoțională”. 

Așadar, fără excepție — conchide Dr. Judith Reisman — amin- 
tirile dominante ale unei persoane sunt emoţionale, nu cognitive. 


Efectele pornografiei asupra creierului 
aflat în dezvoltare al copiilor 


Această teorie menționată mai sus are o aplicație particulară 
în contextul expunerii copilului la pornografie. Dacă creierul are 
două sisteme de memorie, „unul pentru lucrurile obișnuite și 
unul pentru cele cu încărcătură emoțională”, se pune întrebarea 
dacă este oare legal și moral să lăsăm să se imprime în sistemul 
creier-minte-memorie al copilului stimuli vizuali pornografici 


115 Daniel Goleman, op, cit., apud. Judith A. Reisman, op. cit., p. 11. 

(de exemplu lăsându-l nesupravegheat în fața televizorului sau 
a calculatorului, unde există o probabilitate mare să întâlneas- 
că astfel de stimuli vizuali) — cu atât mai mult dacă acel copil 
de-abia știe să citească şi să gândească. Acești stimuli se im- 
primă în creierul victimei, care nu poate conștientiza rațional 
victimizarea sa, la care poate fi supus în mod repetat la vârsta 
copilăriei. 

Cercetările lui LeDoux ne informează despre problemele 
legale ale expunerii la pornografie a copilului în casa acestuia 
sau, în ultimii ani, și în bibliotecile publice și pe posturile de 
televiziune cele mai vizionate. „Amintirile din viața emoțională 
sunt stocate în creier ca imprimări brute, neînsoțite de cuvinte. 
Deoarece amintirile emoţionale de la vârstele cele mai frage- 
de se întipăresc înainte ca acești copii să aibă vârsta la care își 
pot exprima în cuvinte experiențele, atunci când aceste amintiri 
emoționale sunt declanșate mai târziu în viață nu există niciun 
set corespunzător de gânduri pe care mintea lor să le formeze 
în legătură cu răspunsul emoțional care pune stăpânire pe ei”.115 

Dacă creierul încă nedeplin dezvoltat al copilului este al- 
terat din punct de vedere psihofarmacologic de către stimulii 
pornografici, în stare de veghe și în stare de somn, acest fapt 
arată — spune Dr. Judith Reisman — că afirmaţia distribuitori- 
lor de pornografie că există o acceptare conștientă din partea 
consumatorului este falsă; consecința este o alterare structurală 
a neurochimiei creierului copilului, a raportării copilului la sine 
și la realitatea înconjurătoare. 

Copiii reacționează prin frică la stimulii de atingere sexuală 
sau de scene sexuale. Frica este o reacție necesară a organismului 
copilului normal la stimulii sexuali, deoarece imaturitatea lor îi 


ué Daniel Goleman, op, cit., apud. Judith A. Reisman, op. cit., p. 12. 


100 


lasă pe copii lipsiți de uneltele cognitive sau emoționale pentru 
a răspunde la acești stimuli. 

Expunerea copiilor la stimuli sexuali va produce stări de 
alarmă mai mult sau mai puțin pronunțate, adică traume, con- 
ducând la „sisteme neurale alterate”, cu o probabilitate redusă 
a copilului-victimă de a fi conștient de trauma care i-a alterat 
creierul, mintea, emoțiile și memoria. 

Așadar, care este modul în care creierul aflat în dezvoltare al 
copiilor este restructurat de eliberarea, influențată de stimulii 
pornografici, a neurotransmițătorilor inhibitori? Astfel de stări 
de excitare sexuală sau de activare a fricii (răspunsul copilului 
la stimulii pornografici), afirmă neuropsihologul Margaret Ke- 
meny, declanșează alarma și „un flux de adrenalină, dilatarea 
pupilelor și bătăi necontrolate ale inimii”. Neurologul Martin 
H. Teicher s-a referit la efectele devastatoare ale abuzului la 
vârste fragede în numărul din martie 2002 al revistei Scientific 
American: 

„Noile cercetări din domeniul imagisticii creierului și alte 
experimente au arătat că abuzarea copiilor poate produce vătă- 
mări permanente ale structurii neurale și ale funcţiilor creierului 
însuși, aflat în dezvoltare. Acest rezultat sugerează că trebuie 
făcut mult mai mult efort pentru a preveni abuzul și neglijarea 
copiilor, înainte ca acestea să producă daune irevocabile asupra 
a milioane de tinere victime”.118 

Este un lucru critic pentru societate să elimine acele medii 
care subminează bunăstarea copiilor. Copiii — și cei care nu pot 


17 Bill Moyers, Healing and the Mind, Doubleday, New York, 1993, 
apud. Judith A. Reisman, op cit., p. 13. 

u8 Martin H. Teicher, Scars That Won't Heal: The Neurobiology of Child 
Abuse, The Scientific American, martie 2002, p. 70, apud. Judith A. Reis- 
man, op. cit., p. 13. 

citi — sunt capabili însă să decodeze instantaneu, să simtă și să 
experimenteze imagini (de ex.: înghețată, prăjitură, oameni, ani- 
male, poate chiar și acte sexuale). Astfel de stimuli non-verbali 
ce aparțin în cea mai mare măsură de emisfera dreaptă a creie- 
rului sunt decodificați în orice limbă, intră în memoria conști- 
entă sau subconștientă pe termen lung și sunt readuși mai târziu 
în minte sau în comportament, atât de cei tineri cât și de cei în 
vârstă. Deoarece, în timp ce copiii nu pot alege pentru ei înșiși 
care să fie nivelul lor de expunere la pornografie, omniprezența 
ofensivei sexuale sugerează că, în pofida experienței cognitive 
mature a adulților, aceștia sunt încă susceptibili la „impulsuri” 
pornografice care eludează controlul rațional (fapt care însă, de- 
sigur, nu trebuie să fie adus ca o scuză pentru comportamentul 
rău sau chiar criminal). 

În încheierea acestui subcapitol despre rolul stimulilor por- 
nografici în crearea unei false realități vom cita din studiul lui 
Peter Stern, intitulat Sweet Dreams are Made of These, în care 
rezumă cercetările asupra somnului publicate în revista Science: 
„Somnul este implicat în modificările cerebrale plastice care 
stau la baza învățării și memorării. Indicaţiile că somnul par- 
ticipă la consolidarea traseelor proaspete de memorie provin 
dintr-un domeniu larg de observații experimentale”.!!? Din nou, 
să luăm în considerare „recompensa” orgasmului, inerentă vizio- 
nării imaginilor pornografice, atunci când ne referim la întărirea 
prin somn a acestor stimuli. R. Stickold și echipa sa!% confirmă 
faptul că observaţiile pe care le facem în stare de veghe sunt de 


119 Science Magazine, 2 noiembrie 2000, apud. Judith A. Reisman, op. 
cit., p. 13. 

12 R, Stickold, Laboratorul de Neuropsihologie și Departamentul de 
Psihiatrie de la Școala Medicală Harvard, Boston, MA 02115, apud. Judith 
A. Reisman, op cit., p. 13. 

obicei reînvățate în somn, întărind astfel experiențele din starea 
de veghe. În timpul somnului, „creierul cimentează conexiunile 
dintre evenimentele unei zile și amintirile stocate”, în special 
imagini." 


Imaginile pornografice au o putere 
cu mult mai mare decât cuvintele 


În general, neuropsihologii acceptă faptul că creierul poate 
procesa doar câteva dintre milioanele de mesaje pe care le pri- 
mește în fiecare moment. „Legea puterii” spune că stimulii cei 
mai intenși vor fi cei stocați în baza de date a memoriei. Adolf 
Hitler își adresa mesajele sale emisferei drepte a creierului: 
„Propaganda trebuie să se adreseze emoțiilor și nu inteligen- 
tei... vicioasă și înspăimântătoare, cu fotografii de același gen... 
sexuale și fizice... masele au nevoie... de fiori de groază”.!2 

Goleman afirmă că amintirile puternice vor „căpăta întâie- 
tate în fața celorlalte gânduri și amintiri”. 

Dacă, așa cum arată documentele din domeniul cercetări- 
lor neurologice, mediile amenințătoare/stimulatoare emoțional 
ocolesc cortexul prefrontal și gândurile raționale:? 


ginile puternice din emisfera dreaptă a creierului vor copleși 


„atunci ima- 


din punct de vedere psihofarmacologic informaţiile mai slabe, 
alcătuite din cuvinte, din emisfera stângă. 


121 Science, vol. 190, 13 octombrie 2000, apud. Judith A. Reisman, op. 
cit., p. 13. 

122 Anthony Rhodes, Propaganda: The Art of Persuasion: World War II, The 
Wellfleet Press, 1987, apud. Judith A. Reisman, op. cit., p. 14. 

13 Daniel Goleman, op. cit., apud. Judith A. Reisman, op. cit., p. 14. 

124 Cf. Daniel Goleman, Emotional Intelligence, Bantam Books, New 
York, 1997, apud. Judith A. Reisman, op. cit., p. 17. 

Dependența de pornografie 


Este nevoie de numai trei zecimi dintr-o secundă pentru ca 
o imagine pornografică să inunde creierul cu experienţe senzo- 
riale care declanșează o întreagă rețea de amintiri. Dr. Patrick 
Carnes, în cartea sa Our of the Shadows, explică dependența se- 
xuală ca fiind o „relaţie patologică cu o experiență care modi- 
fică dispoziția sau starea sufletească”. (De asemenea, marea 
majoritate a scrierilor științifice despre publicitate și market- 
ing recunosc că mass-media își vinde produsele prin stimularea 
unor nivele înalte de anxietate sau excitare ale consumatorilor.) 
Prin definiție, privitul la pornografie de orice fel constituie un 
comportament sexual, care generează o „experiență ce modifică 
dispoziția sau starea sufletească”. 

În cartea Reinventin g Perversion: Sex Addiction and Cultural 
Anxieties (1997), autorii observă: „Experții în domeniul depen- 
denței îi provoacă pe sexologi în legătură cu entuziasmul aces- 
tora din urmă pentru utilizarea fără restricții a fanteziilor și a 
pornografiei, pentru încurajarea masturbării și pentru celebrarea 
oricărei activități sexuale între adulții ce consimt la aceasta. Însă 
experții din domeniul dependenței afirmă că persoanele depen- 
dente de sexualitate au nevoie să practice abstinența și să elimi- 
ne fanteziile și materialele cu conținut sexual explicit «pentru a 
atinge și păstra o moderație», și că terapeuţii sexologi mai de- 
grabă îi retraumatizează pe aceștia sau facilitează o recădere în 
dependență ca urmare a «libertății» sexuale. [...] Astfel, oamenii 
de știință care studiază dependența de sexualitate condamnă 
ceea ce consideră manifestări periculoase ale sexualității, pre- 


125 Patrick Carnes, Out of the Shadows, Minneapolis, Minnesota, 1983, 
apud. Judith A. Reisman, op. cit., p. 19. 

cum masturbarea, poligamia, pornografia, sado-masochismul, 
homosexualitatea și lesbianismul”.175 

Psihologul M. Douglas Reed afirma, în legătură cu depen- 
dența pe care o produc diferite tipuri de stimul: excitanți: „De- 
pendenţa de excitare poate fi comparată cu alterările biochimice 
legate de utilizarea excesivă a amfetaminei. Efectele de sațietate 
pot fi comparate cu cele legate de utilizarea opiului. Fanteziile 
sexuale pot fi puse în legătură cu neurotransmițători precum 
dopamina, norepinefrina sau serotonina, toate fiind similare din 
punct de vedere chimic cu principalele droguri psihedelice gen 
LSD”.12 

„Plecând de la efectul de dependență, Doctorul Cline, tra- 
tând sute de persoane cu dereglări sexuale, prezintă un proces 
în patru pași al implicării în consumul de materiale sexuale, în 
special cele pornografice. Primul este «efectul de dependență», 
în care persoana revine în mod repetat după mai mult material, 
deoarece acesta îi furnizează un foarte puternic stimulent sexual, 
având un efect afrodisiac. [...] Cline continuă cu descrierea unui 
«efect de creștere», în care este resimțită «o nevoie crescută de 
mai mult stimulent pentru a obţine același efect». În al treilea 
stadiu apare «desensibilizarea». Lucrurile care odată păreau șo- 
cante sunt din ce în ce mai puţin șocante și, prin urmare, devin 
legitime cu timpul. În al patrulea stadiu, Cline constată că există 

12 Janice M. Irvine, Reinventing Perversion: Sex Addiction and Cultural 
Anxieties, Journal of the History of Sexuality, vol. 5, nr. 3, 1995, pp. 435,446, 
449, apud. Judith A. Reisman, op. cit., pp. 19-20. 

127 M. Douglas Reed, lucrare prezentată la Convenţia Fundaţiei Na- 
tionale pentru Familie, The Role of Pornography in Compulsive or Addictive 


Sexual Behaviors, 10 noiembrie 1990, Pittsburgh, SUA, apud. Judith A. Re- 
isman, op. cit., p. 20. 

«o tendință crescândă de a pune în practică comportamentul 
văzut în materialele pornografice». [...] 

Materialele erotice, concomitent cu satisfacția sexuală (pro- 
dusă în planul imaginativ), conduc nu la o stingere, ci la o am- 
plificare a dorinței. Cline adaugă faptul că, din cauza emoției 
puternice pe care o generează materialele erotice, aceste expe- 
rienţe se fixează cu putere în memorie și, astfel, oamenii învață 
cu ușurință sau se obișnuiesc cu un asemenea comportament, 
cu experiența erotică pe care o vor simți tot mai necesară."178 

Reed notează că „dependenţa poate exista în cadrul propriei 
chimii a creierului” și „orice activitate care produce modificări 
semnificative ale comportamentului (care sunt întotdeauna în- 
soţite de modificări ale neurotransmisiei) poate conduce la de- 
pendență, la pierderea controlului și la o funcționare progresiv 
perturbată”. Dr. Judith Reisman afirmă în acest context: „Am 
utilizat metoda răspunsului galvanic al pielii (GSR) într-un 
studiu al răspunsurilor la imaginile pornografice. Am obținut 
un conflict dramatic între răspunsurile non-verbale și cele ver- 
bale la excitarea produsă de imaginile pornografice arătate unui 
grup de voluntari alcătuit din studente. Rezultatele GSR au 
înregistrat valori mari ale excitării/anxietăţii când studentele 
afirmaseră verbal că au o excitare scăzută, că erau plictisite și 
indiferente față de s/ide-urile pornografice”.1% 

Așadar, „deoarece aceste medii [revistele pornografice, si- 
te-urile pornografice etc.] — afirmă Dr. Judith Reisman — violea- 
ză dreptul la «liberă exprimare», subminând controlul cognitiv, 
aceste medii toxice ar trebui interzise prin lege, la fel ca toate 


12 Virgiliu Gheorghe, Nicoleta Criveanu, Andrei Drăgulinescu, Efectele 
micului ecran asupra minţii copilului, Editura Prodromos, 2007, p. 67. 
12 Judith A. Reisman, op. cit., pp. 20-21. 

celelalte reziduuri și substanțe toxice, și eliminate din structura 
societății noastre.” 


Sistemul de recompense, 
drogurile exogene/endogene și dependența 


Revista Science conchide așadar, pe bună dreptate, că cerce- 
tările despre „învățare și memorare pot reprezenta în cele din 
urmă cheia pentru a interpreta cât de des se poate schimba o ex- 
periență care produce plăcere”, care include utilizarea drogurilor 
obținute exogen sau droguri endogene induse prin pornografie, 
„dintr-un hobby oarecum auto-distructiv într-o dependență ce 
amenință însăși viața”.1% 

Un flux psihofarmacologic pornografic produce epinefrină 
(adrenalină), testosteron (un steroid endogen, hormonul de 
„fugă sau luptă” al bărbaților), endorfine („morfina endogenă”), 
oxitocină, dopamină, serotonină, feniletilaminăt! 
farmacologici. În cartea sa publicată de Institutul de Medicină 
al Academiei Naţionale de Știință din S.U.A., Sandra Ack- 


erman, notează că epinefrina (adrenalina) singură poate face 
132 


și alți stimuli 


creierul dependent de propria morfină sau heroină produsă. 
„Pornografia, destinată alertării instinctului de procreare la ne- 
voia de a răspunde imediat, îi va determina cel mai probabil 
pe utilizatori să-și facă o «auto-medicaţie», declanșând aceste 


130 Science, Ibid, apud. Judith A. Reisman, op cit., p. 21. 

131 Cf. Candace Pert, citată în Bill Moyers, Healing and the Mind, Dou- 
bleday, New York, 1993, apud. Judith A. Reisman, op. cit., p. 21. 

132 Sandra Ackerman, Discovering the Brain, Institute of Medicine, Na- 
tional Academy of Sciences, National Academy Press, Washington D. C., 
1992, pp. 76-77, apud. Judith A. Reisman, op cit., p.21. 

droguri endogene corespunzătoare ca efect cu LSD-ul, precum 
adrenalina/norepinefrina, substanțe neuro-chimice asemănătoa- 
re cu morfina, pentru obținerea unui flux hormonal asemănător 
celui atins folosind diversele droguri de pe stradă”.1% 

Sensibilizarea, într-un mediu în care o persoană s-a obișnuit 
să experimenteze stări de euforie generate de droguri (inclusiv 
pornografie), „face circuitul creierului să devină hipersensibil 
la droguri și la accesoriile asociate drogurilor”, afirmă Terry 
Robinson de la Universitatea Michigan. „Abuzul pe termen 
lung poate uza aceste căi, reducând numărul receptorilor care 
răspund la dopamină. Imaginile obținute de Volkow prin to- 
mografie cu emisie de pozitroni (PET) arată creierele foștilor 
utilizatori de metamfetamină: deși unii dintre ei nu au mai luat 
droguri de mai multe luni, sistemele lor de dopamină funcțio- 
nează doar parțial. Dopamina alimentează motivația și plăcerea, 
și este de asemenea crucială pentru învățare și mișcare”.134 

„Din punctul de vedere al creierului, o recompensă este o 
recompensă, indiferent dacă provine de la o substanță chimică 
sau în urma unei experiențe. lar acolo unde există o recompen- 
să, acolo există și riscul ca creierul vulnerabil să fie atras într-o 
dependență”.1%5 

„O mare parte dintre dependențe sunt rezultatul experien- 
tei... repetitive, cu emoții puternice, de frecvență ridicată... Este 
clar că neuroadaptarea — cu alte cuvinte, modificările din circui- 
tele neurale care ajută la perpetuarea comportamentului — apare 


chiar și în absența luării drogului”.1%6 


55 Judith A. Reisman, op cit., p. 21. 

134 Science, Ibid, apud. Judith A. Reisman, op. cit., p. 22. 
135 Thid, p. 23. 

136 Ibid. 

Anna Rose Childress, cercetător în domeniul imagisticii cre- 
ierului de la Universitatea Pennsylvania, afirmă că dependenții 
de sex și dependenții de cocaină își pierd inhibițiile și par a avea 
un defect de „circuite inhibitorii”. Cercetările psihiatrului Pe- 
ter Martin de la Universitatea Vanderbilt, realizate pe „subiecti 
normali”, au descoperit că activitatea cerebrală experimentată în 
excitarea sexuală a acestor subiecți normali „arată la fel ca aceea 
care însoțește consumul de droguri”. 

Pornografia nu este asemănătoare cu un drog, ci este un drog 
produs endogen, ce furnizează recompense senzoriale intense, 
deși înșelătoare. Echipa de studiu a lui Shaffer de la Universi- 
tatea Harvard a descoperit că atunci când „o recompensă este 
suficient de puternică, ea poate reantrena acele circuite ale cre- 
ierului unei persoane vulnerabile”.:% Iar neuropsihologul Eric 
Nestler de la Universitatea din Texas notează că studiile cere- 
brale au găsit „o convergență între schimbările (determinate de 
drogurile ce produc dependență) în circuitele aflate în legătură 
cu mecanismul recompensei și schimbările din alte regiuni ale 
creierului, ce mediază memorarea”. Nestler scrie că „atât învă- 
farca, cât și expunerea la droguri resculptează sinapsele, inițiază 
cascade de semnale moleculare care activează genele și modifică 
comportamentul în moduri persistente”.1% 

„Dorinţele sexuale”, afirmă Dr. Judith Reisman, „îndreptate 
către o imagine reală sau din mass-media, atunci când sunt 
experimentate în corp ca un drog ce produce stări euforice, con- 
stituie un pericol semnificativ, în special pentru cei cu un psihic 
delicat. Aceasta deoarece un astfel de flux chimic al creierului se 
va extinde adeseori peste gândurile cognitive ale unei persoane 


137 Thid. 
138 Thid. 
13 Thid. 

și va intra în interferență cu deciziile raționale de a se proteja 
pe sine însuși și pe ceilalți”. „Odată ce creierul devine mai 
puțin sensibil la dopamină, el «devine mai puțin sensibil la în- 
tăritorii naturali», afirmă Volkow, «precum plăcerea de a vedea 
un prieten, de a ne uita la un film bun, sau curiozitatea care ne 
conduce la explorări și cercetări». Singurii stimuli care rămân, 
în aceste condiții, suficient de puternici pentru a activa circuitul 
motivației sunt drogurile”.!*! 

Neuropsihologul Richard Restak este însă entuziast cu pri- 
vire la confirmarea științifică a faptului că „putem modifica felul 
în care funcționează creierul nostru”, afirmând că „literal ne 
putem schimba în bine creierul, ca rezultat al noilor interese și 
al dezvoltării de noi talente. Cercetările din neurologie confir- 
mă convingerea că, atunci când vine vorba de mintea noastră și 
de dezvoltarea sa, putem obține un sentiment reconfortant de 


deţinere a controlului”. 


Efectele sociale ale pornografiei 


Există numeroase statistici care arată că pornografia are pro- 
funde consecințe sociale. Spre exemplu, studiile statistice efec- 
tuate de sociologii Murray Straus și Larry Baron de la Univer- 
sitatea din New Hampshire au arătat că în S.U.A. procentajele 
cele mai ridicate ale violurilor se înregistrează în statele în care 
există cele mai mari vânzări de reviste pornografice, precum și 
cele mai îngăduitoare legi de reglementare a pornografiei. 

1% Judith A. Reisman, op. cit., p. 23. 


141 Science, Ibid, apud. Judith A. Reisman, op. cit., p. 24. 
142 Richard Restak, op. cit., apud. Judith A. Reisman, op. cit., p. 23. 

Detectivul Darrell Pope din cadrul poliției statului Michigan 
a descoperit că, în 41% dintre cele 38.000 de cazuri de viol în- 
registrate în statul Michigan între anii 1956 și 1979, infractorii 
au privit materiale pornografice imediat înainte sau chiar și în 
timpul crimei. Aceste rezultate concordă cu cele obținute în 
urma cercetărilor psihoterapeutului David Scott, care a desco- 
perit că „aproximativ jumătate dintre violatorii supuși studiului 
foloseau pornografie pentru a se excita imediat înainte de a 
porni în căutarea unei victime”. De asemenea, din 1.400 de ca- 
zuri de molestări sexuale ale copiilor înregistrate în Louisville, 
Kentucky, în perioada iulie 1980 — februarie 1984, pornografia 
cu adulți era conectată cu absolut toate cazurile, iar pornografia 
cu copii cu majoritatea lor. 

Ofițerii de poliție au observat impactul pe care îl are porno- 
grafia asupra criminalilor în serie. De fapt, consumul de porno- 
grafie reprezintă una dintre cele mai obișnuite caracteristici ale 
profilului unui criminal sau violator. 

În introducerea sa la o retipărire a Raportului Final despre 
Pornografie al Mandatului Ministrului de Justiţie, Michael Mc- 
Manus observa: „FBI a intervievat în închisoare 25 de criminali 
în serie care își violau victimele înainte de a le omori. 81% dintre 
ei au afirmat că cel mai mare interes sexual îl constituia pentru 
ei parcurgerea revistelor pornografice. Ei își puneau în practi- 
că fanteziile sexuale asupra unor persoane reale. Spre exemplu, 
Arthur Gary Bishop, condamnat pentru abuzarea sexuală și 
uciderea a cinci băieți, a declarat: «Dacă în anii copilăriei mele 
materialele pornografice nu ar fi fost disponibile, atunci cel mai 
probabil activităţile mele sexuale nu ar fi căpătat proporțiile pe 
care le-au avut». El a afirmat că impactul exercitat asupra sa de 
pornografie «a fost devastator... Sunt un pedofil homosexual 

condamnat pentru crimă, iar pornografia a constituit un factor 
determinant al căderii mele»”.1% 

Liderul revoluţiei casetelor video cu filme pornografice, 
pentru a se apăra de acuzele ce i se aduceau, oferea argumen- 
tele obișnuite ale decadenței: „Adulții au dreptul să se uite la 
pornografie dacă doresc acest lucru. Dacă te deranjează, n-o 
cumpăra”. Această ultimă frază este atât înșelătoare, cât și di- 
structivă. Fie că o cumperi sau nu, vei fi afectat într-o mare 
măsură de către cei ce o cumpără. Mediul estetic și moral în 
care trăieşti împreună cu familia se va vulgariza și brutaliza. 
Este același lucru cu situația în care ai libertatea să nu fabrici 
oțel, însă vei fi afectat de poluarea aerului datorată celor care 
îl fabrică. La plângerile legate de pornografie și de violența de 
pe micul ecran, se răspunde: „Tot ceea ce trebuie să faci este 
să iei telecomanda și să schimbi canalul”. Însă, la fel ca și în 
cazul persoanei care alege să nu fabrice oțel, tu și familia ta veți 
fi afectaţi de cei care nu schimbă canalul. După cum spunea 
Michael Medved: „A afirma că, dacă nu-ți place subcultura de 
masă, poți să închizi televizorul/radioul etc. este ca și cum ai 
spune că, dacă nu-ți place smogul, poți să încetezi să respiri”. 
Cu alte cuvinte, subcultura a devenit astăzi omniprezentă și nu 
se mai poate găsi nicăieri vreun loc pe care ea să nu-l fi inva- 
dat. Iar noile tehnologii, deși ne fac poate munca mai ușoară, 
ne oferă de asemenea oportunități aproape nelimitate pentru 


excitarea la maximum a simțurilor. 14 


14 Prel. după Kerby Anderson, Pornography, Probe Ministries, 1992, 
http://www.leaderu.com/orgs/probe/docs/porno.html 

14 Prel. după Robert Bork, Hard Truths About the Culture War, First 
Things, nr. 54, iunie / iulie 1995, pp. 18-23, http://wwrw.leaderu.com/ ftissu- 
es/ft9506/articles/bork.html. 

Răspândirea pornografiei 


Pornografia a ajuns astăzi să destrame întreaga structură a 
societății noastre. Cu toate acestea, suntem adesea ignoranți cu 
privire la impactul acesteia și prea apatici în privința necesității 
de a ține sub control această amenințare. 

Pornografia este o afacere ce aduce un profit anual de mili- 
arde de dolari, având strânse legături cu crima organizată. Dis- 
tribuitorii de pornografie strâng profituri imense. 

Pornografia cuprinde cărți, reviste, filme pe casete video, In- 
ternet și diverse dispozitive, și s-a mutat de la periferia societă- 
ţii în centrul ei prin casete video, reviste pornografice „soft” și 
televiziunea prin cablu. 

Răspândirea pornografiei este șocantă. În S.U.A. aproape 
1.000 de cinematografe rulează filme NC-17, iar mai bine de 
15.000 de sex-shop-uri oferă materiale pornografice de tot felul. 
Sex-shop-urile sunt în S.U.A. mai numeroase decât restaurantele 
McDonalds. În fiecare an, aproximativ 100 de noi filme sunt 
distribuite cinematografelor „pentru adulți” din S.U.A., ducând 
la încasări anuale de peste 50 de milioane de dolari." 

„Studiul Rimm a indicat faptul că, din 917.410 imagini gă- 
site la un moment dat pe Internet, 83,5% (766.037) conţineau 
aluzii sexuale mai mult sau mai puţin explicite. 

Alte studii au arătat că 87% dintre americani și 50% dintre 
europeni s-au conectat cel puţin o dată pe an la un site porno- 
grafic. Oferta ciber-pornografiei a început să crească amețitor. 
Astfel, în absenţa oricărei cenzuri exterioare, tentația de a accesa 
la un moment dat un size pornografic este foarte mare, mai ales 
pentru un adolescent. 


145 Cf. Kerby Anderson, op. cit. 

În anul 1999, industria pornografică de pe Internet a încasat 
2 miliarde de dolari, iar în următorii cinci ani încasările s-au 
dublat. 

În ultimul timp, Internetul a devenit salon al pedofililor și al 
bolnavilor sexual. Pe ze se pot găsi acum imagini pornografice 
cu copii de la 3 ani în sus. În anul 2000 s-a estimat că au fost 
peste 1,4 milioane de video-filme cu subiecte pedofilice, apre- 
ciindu-se o creștere de 20% pe an. 

Odată cu revoluția ciber-sexuală au apărut și boli specifice. În 
Statele Unite, în Atlanta, în luna mai a anului 2000, a avut loc 
prima conferință medicală internațională cu tema «Dependența 
sexuală generată de pornografia pe net». Cifrele prezentate au 
fost impresionante: în jur de 90% dintre vizitatorii size-urilor 
pornografice au stat conectaţi în medie câte 4 ore pe săptămână 
privind imagini și filme pornografice”.1% 

Nimeni nu poate contesta semnele tot mai clare de deca- 
dență și corupție morală a societății actuale — poate doar cu 
excepţia celor care neagă orice înțeles al acestor termeni și care 
sunt principalii contribuitori ai decadenței și corupției mora- 
le. Ne-am obișnuit deja cu lamentările legate de explozia ratei 
crimelor, de efectele devastatoare ale drogurilor, de creșterea 
numărului copiilor nelegitimi, de lipsa de politețe, precum și de 
vulgaritatea tot mai mare a divertismentului. Însă manifestările 
declinului cultural sunt încă și mai răspândite decât atât, extin- 
zându-se virtual asupra întregii societăți, de la găștile violente 
de cartier și până la elitele culturale și politice, de la muzica rap 
la studiile literare, de la pornografie la sistemul legislativ, de 
la sălile de conferințe la universități. Oriunde privim, valorile 


14 Andrei Drăgulinescu, Dependenţa în cultura şi civilizația morţii, Edi- 
tura Christiana, 2008. În această carte puteți găsi mai multe despre porno- 
grafie în capitolul „Internetul și pornografia”. 

încep să se piardă, viciile se multiplică, pe scurt societatea însăși 
se degradează și este în destrămare. Aceste fenomene se observă 
pretutindeni, nu doar la noi în țară, ci în toate țările din Europa 
și în S.U.A.” 

„Considerăm imperios necesară luarea unor măsuri ferme 
pentru stoparea acestor fenomene ce amenință integritatea co- 
piilor noștri și au o influență nefastă asupra întregii societăți. 
Astfel de măsuri s-ar putea concretiza prin votarea de legi îm- 
potriva pornografiei pe Internet, constituirea unor grupe de vo- 
luntari care să întreprindă activități de monitorizare a site-urilor 
pornografice, crearea unui cadru legislativ de funcționare a In- 
ternetului care să interzică portalurilor de web și motoarelor de 
căutare (Yahoo!, Google ș.a.) difuzarea paginilor web cu conținut 
pornografic”.1%8 

De asemenea, trebuie să evaluăm expunerea noastră și a 
copiilor noștri la mediile cu conţinut sexual (reviste, show-uri 
TV, muzică rock etc.). Părinţii trebuie să fie un exemplu po- 
zitiv pentru copiii lor și să-și facă timp să discute cu ei despre 
aceste imagini, povestiri, programe TV sau melodii cu conținut 
sexual.1* 

Capitolul ce urmează tratează o problemă ce poate apărea și 
independent de consumul de pornografie, însă cel mai adesea 
pornografia este cea care o instalează și o hrănește, până ajunge 
o dependenţă ce îl înlănțuiește într-atât pe bietul tânăr, încât 
simte că viața i-a scăpat de sub control: este vorba de patima 
masturbării. 


14 Prel. după Robert Bork, op. cit. 

18 Andrei Drăgulinescu, Dependenta în cultura și civilizația mortii, Edi- 
tura Christiana, 2008. 

149 Cf. Kerby Anderson, op. cit. 

VII. MASTURBAREA 


— mecanisme de declanșare, efecte, soluții 


„Masturbarea este acel subiect despre care mulți oameni (și 
în special cei de bun-simţ) se simt stânjeniți să discute.[...] 
Cultura [nihilistă] de astăzi ne spune că masturbarea nu e un 
lucru rău, însă conștiința noastră ne spune altceva..."150 

Masturbarea se poate defini ca „o excitație a organelor geni- 
tale proprii, în scopul satisfacerii nevoilor sexuale. Când plăce- 
rea sexuală este produsă numai prin gânduri și amintiri, în afara 
actului sexual sau în afara unor excitații manuale, este vorba 
de masturbare psihică. În cazul masturbării lipsește excitantul 
specific, adică persoana de sex opus. Ea este, pentru mulți, în- 
chipuită, imaginată”.55! 

Prof. Ion Lazăr, referindu-se la faza de început a acestei 
practici a masturbării în viața unui tânăr, afirma că „până în 
momentul care declanșează viforul stihiei sexuale, nici băieții, 
nici fetele nu sesizează cu adevărat ce este sentimentul vinovă- 
tiei. Chiar atunci când bunicii și părinţii le spun că este păcat 
să minţi sau să furi, nici unul din copii nu este afectat și nu știe 
ce este vina. Această puritate trupească și sufletească pe care am 

15 Paul Cook, Freedom from Masturbation, www.porn-free.org, 
1999-2005, p. 1. 


151 T, Stoica, A. Deculescu, C. Păunescu, T. Trutzer, Carte pentru tineri, 
Editura Medicală, București, 1968, pp. 111-112. 

trăit-o și noi, cei mai în vârstă, în anii copilăriei, o putem ase- 
măna cu starea paradisiacă a primei perechi de oameni înainte 
de căderea în păcat. Numai din ziua când tânărul mușcă pentru 
prima dată din rodul cunoașterii desfrâului, descoperind plă- 
cerea și cutremurul masturbării, ca faptă săvârșită prin voință 
proprie, conștient și liber, numai din acea zi deci, în sufletul lui 
apare dintr-odată sentimentul vinovăției, rușinii și deprimării. 
Glasul conștiinței articulează primele sunete. Dar remușcarea 
și teama nu vin de undeva din afară, ci din adâncul subiectiv și 
tainic al ființei umane. Este cu certitudine ecoul îndepărtat al 
glasului care a răsunat odinioară printre pomii raiului: Adame, 
unde eşti?” 1? 

În capitolul „Masturbarea și prejudecățile” din cartea lui Da- 
nion Vasile, „Tinerii și sexualitatea”, autorul prezintă păreri pro 
și contra ale tinerilor și ale medicilor de azi referitor la această 
problemă, și conchide: „Masturbarea este o practică ale cărei 
consecințe sunt negative. Cel mai des invocată este dependența 
pe care o aduce după sine. 

Un tânăr de 16 ani se plânge: «De vreun an și jumătate, doi 
ani, am început să mă masturbez. La început o făceam o dată 
pe lună, mai târziu o dată pe săptămână, iar din vara anului 
trecut am început (să fac asta) în fiecare zi. Pentru mine e ca un 
drog...» (Nicu, 16 ani). 

Un altul, de 22 de ani, scrie următoarele: «Fiind la vârsta de 
15 ani, la care nu realizam prea bine ce se întâmpla cu mine, am 
început să mă masturbez. Revistele deochiate, filmele nocturne 
și alte publicații de specialitate m-au făcut să continui această 
practică până în anul 1995; am încetat să mă mai masturbez. 


12 Prof. Ion Lazăr, Sexualitatea prematură — cauza degenerării unui neam, 


în: Părintele Arsenie Boca, Ridicarea căsătoriei la înălțimea de Taină, Editura 
Agaton, Făgăraș, 2002, pp. 99-100. 

În acești ani de zile [am făcut-o] fără a mă gândi la consecințe. 
Sincer să fiu, nu credeam că acest lucru îmi va face rău. De abia 
acum realizez greșeala fatală pe care am făcut-o, și-aș da orice 
să o pot lua de la început. Cu toate că am renunțat la practică, 


complicațiile nu au încetat să apară...» (C., 22 de ani)”. 


Efecte negative ale masturbării 


Danion Vasile, în lucrarea menționată, aprecia următoarele 
în legătură cu opiniile medicale mai vechi despre masturbare, și 
cu cele total opuse ale medicilor contemporani, de după „marea 
revoluţie sexuală”: 

„În vechime, medicina avea o părere negativă despre aceas- 
tă practică, considerând-o unul dintre cele mai dăunătoare vi- 
cii care afectează atât mintea cât și trupul. Printre efectele ei 
medicii includeau încetinirea creșterii, diminuarea facultăților 
mintale, pierderile de memorie, migrenele. Epilepsia, paralizia 
și îmbătrânirea prematură erau considerate posibile urmări ale 
masturbării. Se considera că femeile care se masturbează ajung 
la isterie sau la boli psihice grave. 

(Chiar și Sigmund Freud, unul dintre mentorii celor care 
au inițiat marea revoluție sexuală din secolul XX, consideră că 
masturbarea are urmări negative. Numai că discipolii săi de as- 
tăzi preiau din învățăturile sale numai ce le convine. Lesne de 
înţeles, nu?) 

Este ciudat cum s-au întors lucrurile, și cum medicina con- 
temporană are o poziție atât de favorabilă masturbării. Oare 
sute de ani doctorii au tot greșit, și abia în urma marii „revoluții 


15 Danion Vasile, Tinerii şi sexualitatea, Editura Egumenița, Galaţi, 2005. 

sexuale” studiile medicale privitoare la masturbare să prezinte 
un punct de vedere realist? Nu am de gând să intru în detalii, 
dar îndrăznesc să spun că am rețineri față de perspectiva pe care 
medicina modernă o adoptă în această privință”.154 

Paul Cook — unul dintre oamenii de știință ce se opun păre- 
rilor eronate ale majorității medicilor de astăzi despre mastur- 
bare — menționează și detaliază într-un studiu recent al său trei 
dintre efectele negative ale masturbării: 

„1. Masturbarea creează dependență! 

Îi propun oricui este stăpânit de acest obicei rău și se îndo- 
iește de faptul că masturbarea creează dependență să încerce 
să vadă câte săptămâni sau luni poate să reziste fără să cadă în 
acest viciu. În ziua de astăzi se știe că dependențele sexuale sunt 
de fapt dependențe de droguri auto-induse. Substanțele chimice 
pe care corpul nostru le eliberează în timpul excitării sexuale 
creează același efect asupra creierului ca și drogurile. Mastur- 
barea repetată întărește ciclul biochimic al dependenței. La 
fel ca și dependența de droguri, masturbarea necesită o cantitate 
crescută de stimuli pentru a atinge același nivel al plăcerii. Acest 
fapt poate conduce atât la o frecvență crescută a acestui obicei 
rău, cât și la o căutare fără încetare a unor noi materiale pentru 
a spori experiențele pătimașe. 

2. Masturbarea condiționează trupurile noastre să răspundă 
la auto-stimulare, care este centrată pe sinele egoist. 

Acest fapt deteriorează capacitatea noastră de a avea o relație 
sexuală cu o altă persoană. Sexul este o experiență relațională, 
în care oferim atenţie nevoilor unei alte persoane cel puţin în 
aceeași măsură ca și propriilor noastre nevoi. Dacă însă ne-am 


154 Danion Vasile, op. cit. 
55 Cf. Paul Strand, Exposing Porn: Science, Religion and the New Addicti- 
on, www.ebn.com, aprilie 2004, apud: Paul Cook, op cit., p. 2. 

obișnuit să slujim doar propriilor noastre dorințe, ne va fi di- 
ficil să acordăm partenerului atenția pe care o dorește. În plus, 
hormonii eliberați în creier în timpul excitării sexuale creează o 
legătură puternică cu acel lucru la care ne uităm sau ne gândim 
în acel moment. Acest fapt poate să ne facă să fim mai sensibili 
sexual la masturbare (și la fanteziile asociate) decât la relațiile 
sexuale reale. 

3. Masturbarea poate produce dezechilibru sexual. 

Masturbarea ne trezește emoţiile sexuale și obișnuiește tru- 
pul să caute satisfacție sexuală mai frecvent decât normal. Bu- 
nul-simţ ne spune că ar trebui să existe un echilibru între rela- 
țiile sexuale și celelalte activități din viața noastră. Masturbarea 
distruge acest echilibru, obișnuind trupul și mintea noastră să 
aștepte gratificări mai frecvent decât normal. La fel ca bucla de 
reacție dintr-un amplificator electronic, dezechilibrul dintre re- 
alitate și fantezii poate să facă o persoană să devină dependentă. 

Dezechilibrul sexual poate de asemenea să afecteze și alte 
zone din viața noastră, canalizând energia, timpul și resursele 
noastre înspre activitatea sexuală. Spre exemplu, un bărbat stă 
până târziu în noapte navigând pe Internet în căutare de porno- 
grafie ca să se masturbeze. Performanțele sale de la serviciu au 
de suferit, deoarece este extrem de obosit în timpul zilei; viața sa 
de familie este înveninată din cauza proastei sale dispoziții; soția 
lui se înstrăinează de el din pricina lipsei sale de afecțiune și 
de interes pentru ea, iar datoriile sale cresc din cauza încărcării 
cărții sale de credit pe care o folosește pe site-urile pornografice 
vizitate pentru a-și hrăni viciul”.156 

La noi în țară, înainte de '89 medicii români încă nu fuse- 
seră influențați de opiniile greșite ale omologilor lor din stră- 


15 Paul Cook, op. cit., pp. 2-3. 

inătate, și prezentau cu onestitate urmările acestui viciu. De 
pildă, în „Carte pentru tineri” se menţionează următoarele: „Ca 
o consecință a masturbării apar, ulterior, ejaculațiile precoce la 
bărbaţi și impotenţa sexuală prin autosugestie, de teamă că nu 
vor fi capabili de un act sexual normal. La unele femei scade 
sensibilitatea sexuală, până la frigiditate. Astfel, la unele frigide, 
putem să găsim în antecedente practicarea masturbării. Mas- 
turbantul este un om timid, fără spirit de inițiativă și care caută 
să fugă de colectiv. Din cauza asteniei psihice și fizice care se 
instalează la masturbanți, apar ușor și tulburări neurovegetative, 
ca cefalee, amețeli, palpitații, amorțeli și furnicături în mem- 
bre. Aceste tulburări se datorează, în primul rând, faptului că 
organismul tinerilor dă semne de epuizare, drept consecință a 
practicării îndelungate a masturbării. 

Adolescentul care se masturbează este retras și nu se apropie 
de sexul opus. ÎI privește cu indiferență, iar atunci când își ia în- 
drăzneala să se apropie, mai ales dacă partenerul nu corespunde 
imaginaţiei sale, el rămâne decepționat”.:” 

Opinii similare expune și medicul Vasile Niţescu în cartea 
„Adolescenţa”: 

„Consecințele masturbării sunt complexe. La copil, tendin- 
ţa spre exces determină suprasolicitare, insomnie, irascibilitate, 
izolare, apatie, tulburări de memorie și judecată, inapetență!s, 
cefalee, oboseală, materializate printr-o activitate slabă la școală. 
La nivelul organelor genitale se observă uneori hipertrofia pe- 
nisului, a glandului, decalotarea cu ușurință a acestuia, care, în 
mod normal, este dificilă la copil, sau lărgirea orificiului himenal 
la fetiță. Pentru puber și adolescent — ca rezultat al conflictului 
dintre realitate și imaginația de moment, masturbarea se poa- 


157T. Stoica, A. Deculescu, C. Păunescu, T. Trutzer, op. cit., p. 113. 
158 Inapetență: lipsa poftei de mâncare. 

te solda cu sindrom nevrotic, impotență sexuală, perversiuni. 
Tânărul se îndepărtează de sexul opus, uneori femeia fiind pri- 
vită chiar cu ură de către bărbat (misogin), se izolează de me- 
diu, prezintă o timiditate excesivă, dezgust de viață, melancolie, 
înclinare spre ipohondrie”.15% 

După 1989 și medicii români s-au contaminat de opiniile 
vătămătoare ale Apusului. Totuși au mai rămas o parte, în spe- 
cial psihologii, medicii și profesorii ortodocși, care și-au păs- 
trat verticalitatea în această problemă. Unul dintre aceștia este 
Profesorul Ion Lazăr. În cartea citată, acesta prezintă efectele 
negative ale masturbării într-un mod care concordă cu scrieri- 
le medicilor români de dinainte de '89, adăugând ca exemplu 
practic cazul scriitorului, poetului și dramaturgului german He- 
inrich von Kleist: 

„Ademenit de clipele plăcerii produse de eliminarea lichi- 
dului spermatic, tânărul începător repetă tot mai des acest act, 
iar efectele nu întârzie să apară. Marcat de rușine și timiditate, 
pătimașul se retrage dintre prieteni, se ascunde și caută locuri 
tainice unde să-și poată practica viciul. Nu-l mai interesează 
școala, devine tot mai tăcut și mai obosit, ritmul dezvoltării 
firești a trupului este încetinit, mâinile încep să-i tremure, ochii 
devin încercănați și privirea tulbure, comportamentul general 
nu mai are vioiciune, memoria slăbește, iar bietul tânăr devine 
agitat și parcă îmbătrânește înainte de vreme.[...] 

În astfel de cazuri, medicii recomandă relații sexuale cu fe- 
mei sau căsătoria, sperând la o revenire la normalitate, dar, din 
păcate, necazurile continuă, căci tânărul obișnuit cu onania nu 
mai simte atracția naturală față de femeie, nici fetele nu se mai 


19 Vasile Niţescu, Adolescenta (Sexualitate între normal şi patologic), Editura 
Științifică și Enciclopedică, București, 1985, p. 106. 

simt atrase de trupul lui fleșcăit, anemic, îmbătrânit și deze- 
chilibrat. Ritmul său biologic și sexual nu se mai potrivește cu 
ritmul femeii sănătoase, apar certuri și nemulțumiri, infidelități 
conjugale și apoi divorțul. Dacă femeia este mai îngăduitoare, 
nimerindu-se să nască și copii, aceștia vor fi bolnăvicioși, slabi 
de minte sau chiar handicapați. Cauza nu este alta decât dis- 
trugerea celulelor nervoase prin stihia desfrânării părintelui ce 
l-a chemat la viață. Din aceleași cauze ale viciului sexual, trupul 
pătimașului se pipernicește, unele organe se atrofiază, apar steri- 
litatea, nevrozele, frica de oricine, idei fixe, obsesii și halucinații, 
precum și o permanentă mustrare de conștiință. 

Este cunoscut cazul poetului german Heinrich von Kleist, 
care a trăit între anii 1777-1811, a cărui viață a fost o continuă 
alergare, asemeni unui hăituit dornic să scape de chinurile de- 
monului voluptății care îi stăpânea trupul și cu fiecare plăcere 
presimțită îl apropia de prăpastia sfârșitului. Tragedia sexuală 
a lui Kleist a început din copilărie, când practica viciul onaniei 
(masturbării) în chip nemăsurat. Slăbiciunea voinței l-a ruinat 
trupește, iar sufletește se simțea mânjit de voluptatea și urmările 
ei covârșitoare. La 21 de ani era ros de rușine și scârbă de el 
însuși, precum și de mânia că nu mai era capabil să se apere îm- 
potriva acestei plăceri demonice. Chinuit de singurătate, poetul 
a căutat timp de 10 ani, dorind cu ardoare să găsească o par- 
teneră dispusă să-l însoțească în întâmpinarea morții. Până la 
urmă a convins-o pe Henriete Vogel, o tânără bolnavă de cancer. 
Heinrich von Kleist a fost marele poet tragic al germanilor, însă 
demonul desfrânării, cuibărit de timpuriu în coapsele sale, l-a 
stăpânit toată viața. A lăsat creaţii de înaltă valoare literară, dar 
în plină maturitate, la doar 34 de ani, scârbit peste măsură, a 
devenit ucigaș, apoi cu al doilea glonț și-a curmat singur zile- 
le. Prin străvechea înșelăciune, demonul a triumfat, iar omul a 

căzut. Aceste amănunte se pot citi în cartea lui Stefan Zweig 
intitulată În luptă cu demonul”.19 

Considerăm potrivit să încheiem acest capitol cu niște afirmații 
ale lui Danion Vasile care pot constitui concluzii la ceea ce am 
prezentat anterior în această secțiune: „Tinerii care se masturbea- 
ză ar trebui să își dea seama că masturbarea este o formă de au- 
todistrugere, atât sufletească, cât și trupească. Tânărul se rupe de 
ceilalți, devine mai închis în sine, mai egoist. Iar dacă am vorbi de 
autodistrugerea trupească, ar trebui să amintim numai de proble- 
mele pe care le au în viața de familie cei care au fost dependenți 
de masturbare înainte de căsătorie. De multe ori sunt incapabili să 
înțeleagă faptul că dragostea trupească ar trebui să fie un limbaj al 
dragostei, și nu doar un mijloc de a trăi plăceri culminante. 

Efectul negativ al masturbării îndelungate nu trebuie privit 
ca un obstacol de netrecut pentru ajungerea la un echilibru în 
relația trupească dintre soți. Numai că, așa cum se întâmplă cu 
orice patimă, lupta pentru a scăpa de ea presupune un efort 
îndelungat. Cel pentru care masturbarea a devenit un obicei va 
trebui să se lupte pentru a scăpa de ea cu aceeași stăruință cu 
care un beţiv vrea să se despartă de sticla lui. Iar dacă nu renunță 
la masturbare, procesul de autodistrugere îl transformă într-un 


rob al propriilor hormoni”.!® 


Mecanisme de declanșare și posibile soluții 


In lucrarea citată, Paul Cook prezintă mai mulți factori de- 
clanșatori ai masturbării, printre care se numără: 


1% Prof. Ion Lazăr, op. cit, pp. 102-103. 
161 Danion Vasile, op cit. 

1. stresul/frica/respingerea/singurătatea; 

2. dușurile lungi; 

3. privitul noaptea târziu la emisiuni TV cu conţinut sexual; 

4. privitul cu poftă la persoane de sex opus; 

5. navigarea pe Internet când ești de unul singur; 

6. răsfoirea de reviste cu conținut sexual; 

7. privitul la pornografie etc. 

În continuare, Cook oferă soluții posibile pentru contraca- 
rarea fiecăruia dintre aceste mecanisme declanșatoare: 

„1. Stresul/frica/respingerea/singurătatea [...] 

2. Dușurile lungi: Fă dusuri ca în marina militară, dacă tre- 
buie, fă un duș mai rece decât de obicei; pune un CD în fundal 
pentru a-ți orienta gândurile spre altceva. 

3. Privitul noaptea târziu la emisiuni TV cu conținut sexual: 
[...] Utilizează-ţi timpul (pe care altfel l-ai fi petrecut în fața 
micului ecran) făcând ceva folositor (petrece-ți timpul cu fami- 
lia, roagă-te, citește etc.) 

4. Privitul cu poftă la persoane de sex opus: Preia controlul 
asupra ochilor tăi și obligă-i să nu mai privească la persoanele 
care știi că te fac să le poftești în inima ta. Spre exemplu, dacă 
adolescentele blonde te fac să le poftești în inima ta, privește în 
altă parte atunci când vezi pe vreuna apropiindu-se pe stradă. [...] 

5. Navigarea pe Internet când ești de unul singur: Nu folosi 
computerul decât atunci când este cineva prin preajmă. [...] 

6. Răsfoirea de reviste cu conţinut sexual: Evită standurile 
de reviste sau orice alt loc în care ai obiceiul să te uiţi pe astfel 
de reviste. Dacă revistele nu îți aparțin, atunci îi poți cere aju- 
torul posesorului acestora, pentru a-ți restricționa accesul la ele. 
Spre exemplu, dacă colecția de pornografie de pe calculator a 
colegului tău de cameră te face să cazi în ispită, îl poți ruga să 
o protejeze cu parolă. 

7. Privitul la pornografie: Ia măsuri oricât de drastice pentru 
a-ți bloca accesul la imagini pornografice. Chiar dacă aceste 
măsuri drastice ar fi instalarea unui filtru, sau mutarea com- 
puterului într-un loc unde sunt mai multe persoane, sau chiar 
renunțarea temporară la computer!”162 

Soluţii asemănătoare sunt prezentate și de Mark Petersen 
în „Pași către înfrângerea masturbării”, în care însă accentul 
se pune în primul rând pe hotărârea cuiva de a se lăsa de acest 
viciu, ca factor principal al vindecării: 

„Fii convins că te poți vindeca de problenia ta. Mulți au fost, 
atât bărbați cât și femei, și poți să fii și tu dacă iei hotărârea că 
trebuie să te vindeci. 

Această hotărâre este primul pas. De aici pornim. Trebuie să 
fii decis că vei opri această practică, iar atunci când iei această 
decizie, pe dată problema se va reduce în mare măsură. 

Însă trebuie să fie mai mult decât o speranță sau o dorin- 
tă, mai mult decât simpla recunoaștere a faptului că este bine 
pentru tine [să renunți la acest viciu]. De fapt, trebuie să fie o 
DECIZIE. Dacă te hotărăști cu adevărat să te vindeci, atunci 
vei dobândi puterea de a rezista la orice înclinație rea și la orice 
tentație care ți-ar putea veni. 

După ce iei această decizie, urmează liniile directoare de mai 
jos: 

1. Nu-ţi atinge niciodată părțile intime ale corpului tău, cu 
excepția proceselor normale de toaletă. 

2. Evită cât de mult posibil să fii singur. Găsește-ţi companie 
bună și stai în această bună companie. [...] 

3. Nu consuma niciodată materiale pornografice. [...] 


162 Paul Cook, op. cit., pp. 17-18. 

4. Cultivă mereu în mintea ta gânduri bune. Citește cărți 
bune [...] 

5. Urmează un program zilnic de exercițiu fizic viguros. 
Exerciţiile fizice reduc tensiunea emoţională și depresia. [...] 

6. Fii deschis și prietenos. Silește-te să fii împreună cu alții 
și învaţă-te să îți placă să lucrezi și să vorbeşti cu ei. [...] 

7. Fii conştient care sunt situaţiile ce te fac să te simți de- 
primat sau singur, plictisit, frustrat sau descurajat. Aceste stări 
emoţionale pot declanșa dorința de masturbare ca o cale de 
evadare din aceste stări. Planifică dinainte să contracarezi aceste 
perioade proaste prin diverse activități, precum citirea unei cărți, 
vizitarea unui prieten, practicarea unui sport etc. 

8. Dimineaţa scoală-te din pat imediat ce te trezești. [...] 

9. Păstrează-ți golită vezica urinară. Abține-te să bei mult 
lichid înainte de culcare. 

10. Redu cantitatea de condimente din mâncare. Mănâncă 
mai puțin la ultima masă a zilei. 

11. Evită persoanele, situațiile, imaginile sau materialele scri- 
se care ți-ar putea crea excitare sexuală. 

12. Nu-ţi permite să te întorci la vreun obicei sau vreo ati- 
tudine din trecut care constituiau o parte a problemei tale. Fii 
calm și încrezător. Păstrează-ți o atitudine pozitivă. Poţi învinge 
în această bătălie! Bucuria și puterea pe care le vei simți când 
te vei elibera de viciu vor conferi întregii tale vieți o strălucire 
spirituală de satisfacție și împlinire”.153 

Pe un forum de discuţii pe Internet, Jeff Jackson oferă un 
răspuns unui tânăr ce se plânge de dependența de masturbare. 
Prezentăm în continuare fragmente din acest răspuns: 


163 Mark Petersen, Szeps in Overcoming Masturbation, http://members. 
tripod.com/-Leon1/overcome.html 

„Există multe lucruri practice pe care le poți face pentru a 
reduce mult probabilitatea de a cădea în ispită. Unul dintre ele 
este să faci tot ce îţi stă în putință ca să te ţii departe de accesul 
la pornografie. Ai în cameră sau în casă materiale pornografice? 
Atunci debarasează-te de ele! Ai probleme cu Internetul? Chiar 
dacă pare o soluție radicală, te sfătuiesc să stai complet of7ine 
pentru o perioadă de timp, de pildă o lună, până când te vei 
putea simți mai încrezător că poți rezista ispitei. Sau roagă-ți 
părinții să instaleze un program de blocare [a materialelor inde- 
cente de pe Internet], cum ar fi CyberPatrol (sau, dacă știi cum, 
descarcă o versiune de test, instaleaz-o și roagă pe altcineva să 
seteze parola). Unele dintre programele TV pe care le urmărești 
îți stârnesc poftele? Găsește-ţi o altă activitate de făcut în tim- 
pul în care se difuzează acele emisiuni. [...] De fapt, una dintre 
cele mai bune sugestii practice pe care ți le pot da este să fii me- 
reu ocupat cu lucruri utile. Gândește-te la moduri pozitive de 
a-ți cheltui energia: activități de voluntariat, sporturi, activități 
religioase, o slujbă cu jumătate de normă, hobby-uri, măriri de 
note, invitarea unor prieteni, redactarea unor scrisori... Astfel te 
vei afla mereu ocupat cu lucruri care te fac să te simți bine, încât 
vei simţi o dorință mult mai redusă pentru acele lucruri de care 
te rușinezi, și astfel vei dobândi o putere mult mai mare pentru 
a învinge în lupta [cu masturbarea]”.15 

Analiza factorilor declanșatori și propunerea de soluții apar 
și în scrierile medicilor români de dinainte de '89. Spre exemplu, 
în „Carte pentru tineri” găsim următoarele: 

„Factorii care duc la apariția masturbării sunt multipli și, în 
majoritatea lor, provin din mediul înconjurător. Contractarea 
unor parazitoze sau eczeme, care pot să invadeze și regiunea 


164 Jeff Jackson, Masturbation and Porn Problem, octombrie 1998. 

genitală, produce sensibilizarea sexuală și poate să favorizeze 
onania prin mâncărimea pe care o provoacă acestea. Lipsa de 
igienă corporală și lipsa unei igiene locale genitale fac ca la bă- 
ieți, sub prepuţ, să se acumuleze smegma, care devine iritantă 
și excitantă pentru organele genitale. Scurgerile menstruale la 
fete au, de asemenea, un efect excitant și iritant asupra regiu- 
nii genitale, mai ales dacă lipsește igiena. Regimul de viață și 
alimentația au un rol deosebit de important. Modul de viață 
sedentar, fără mișcare și sport, izolarea de colectiv, tendința de 
a se îndepărta de cei din jur și a trăi în solitudine predispun la 
apariția masturbării. 

Alimentaţia excitantă și, în special, utilizarea de băuturi al- 
coolice au efecte dăunătoare, prin trezirea timpurie a interesului 
pentru viața sexuală și pot să determine apariția masturbării. 
Umplerea peste măsură a tubului digestiv și a vezicii urina- 
re devin factori excitanți prin compresiunea asupra organelor 
genitale. Dormitul într-o cameră prea caldă și pe un pat prea 
moale sunt factori favorizanți ai masturbării. 

În scopul prevenirii onaniei, o importanță deosebită o are 
educația fizică și morală. Simțul artistic și estetic, atracția către 
frumusețile naturii, sentimentul de prietenie, apariția spiritului 
colectiv și atracția către sport, dragostea pentru cultură elibe- 
rează pe tânăr de practica onaniei. Interesul pentru poveștile 
senzaţionale și erotizante nu aduce nici un folos. 

Un regim de viață echilibrat, cu evitarea oricăror excese, cu 
asigurarea timpului corespunzător pentru odihnă, este absolut ne- 
cesar. Gimnastica de înviorare contribuie la călirea organismului, 
la /impezirea minţii, la limitarea preocupărilor pentru problemele 
sexuale. De altfel, una dintre caracteristicile vârstei pubere și ado- 
lescente este atracția către cultură fizică și sport. [...] 

Viaţa în aer liber călește, de asemenea, organismul și îi dez- 
voltă, în mod armonios, calitățile fizice și psihice. Dacă v-aţi 
odihnit, dacă v-aţi terminat lecţiile sau activitatea productivă, 
nu vă irosiți timpul lăsându-vă năpădiți de gânduri. Luaţi bici- 
cleta sau patinele sau porniţi pur și simplu pe jos, la plimbare, 
până simțiți o ușoară oboseală. 

În prevenirea masturbării, mai joacă un rol important îm- 
brăcămintea adecvată. Îmbrăcămintea tinerilor, în special cea 
care acoperă organele genitale, este bine să fie lejeră. Pantalonii 
și lenjeria băieților prea strâmte produc o excitare mecanică. 
Igiena corporală generală și în special cea locală, a organelor 
genitale, contribuie mult la păstrarea sănătății și îl ajută pe 
tânăr să se ferească de obiceiul masturbării, prin înlăturarea 
factorilor iritanți-excitanți amintiți mai sus. Dușurile și băile 
generale au un efect tonifiant și sedativ asupra organismului, 
furnizează un somn adânc și odihnitor. Și alimentaţia are rolul 
ei în ceea ce privește prevenirea masturbării. Băuturile alcoo- 
lice nu sunt recomandate. Trebuie, de asemenea, evitate toate 
condimentele și principiile excitante. Vom avea grijă ca masa 
de seară să nu fie prea copioasă și să nu conțină multe lichide. 
În același timp este indicat să se asigure o evacuare normală 
a tubului digestiv. 

În tratamentul medicamentos al masturbării dispunem de 
câteva mijloace, și anume: preparate somnifere pentru comba- 
terea insomniilor care, asociate cu căldura patului, favorizează 
apariția de preocupări sexuale; medicamente cu acțiune sedativă 
și extracte hormonale, atunci când există o excitabilitate crescu- 
tă; preparate medicamentoase sub formă de unguente, pentru 
calmarea iritațiilor locale. Dacă la toate acestea se adaugă un 

efort de voință, de care este capabil orice tânăr sănătos, onania 
poate înceta de a mai constitui o problemă”.155 

Vasile Niţescu tratează problema dintr-un punct de vedere 
asemănător, cu diferența însă că adaugă câteva comentarii foarte 
interesante despre modul în care trebuie să acționeze părinții ai 
căror copii practică acest viciu: 

„Printre factorii favorizanți ai creșterii excitabilității sexuale 
pot fi enumerați: abstinența forțată, închisoarea, viața din case- 
le de corecție, a cazărmilor. Literatura erotică, discuțiile legate 
de sexualitate, folosirea frecventă de excitante alimentare sau a 
alcoolului, ținuta vestimentară sumară sau jocuri ce cresc excita- 
bilitatea sexuală, afecțiunile patologice micotice, parazitare sau 
igiena precară a organelor genitale și administrarea unei can- 
tități mari de lichide seara, toate acestea favorizează creșterea 
excitabilității sexuale. La acestea se adaugă uneori și dezorienta- 
rea tânărului, determinată de [informaţii contradictorii privind 
sexualitatea, primite la orele de așa-zisă educație sexuală, ce 
diferă atât de mult de cele învățate acasă, unde i s-a vorbit de 
moralitate și abstinență — ceea ce din păcate chiar mulți părinți 
din ziua de azi consideră ceva depășit... — n.n.]. 

Părinţii vor trebui să abordeze cu tact și atenție această pro- 
blemă, fără a face din ea un act de acuzare a copilului sau ado- 
lescentului ori un motiv pentru coreczii corporale. Prin asemenea 
rezo/vări părinţii ar contribui și mai mult la creșterea sentimen- 
telor de culpabilitate, frică, neputinţă și izolare socială a tineri- 
lor, cu consecințe grave asupra caracterului și performanțelor lor 
în viața adultă. Rolul părinților trebuie să fie acela de a explica 
copiilor lor fenomenele pe care aceștia le vor parcurge în evolu- 
ţia lor spre viața adultă, consecințele imediate și de perspectivă 


15 T, Stoica, A. Deculescu, C. Păunescu, T. Trutzer, op. cit., pp.112-114. 

ale unor soluții inadecvate la problemele lor de viață, modali- 
tățile de a depăși cu bine momentele mai dificile ale existenței 
lor. În acest sens, părinților le revine marea îndatorire de a fi mai 
apropiați de copiii lor, de a reprezenta pentru aceștia adevărați 
frati și surori mai mari, de a le canaliza energia și activitatea 
spre acțiuni în aer liber, pasiuni creatoare, preocupări ferite de 
aspecte erotice. Este necesar ca părinții să controleze, cu tact, 
cercul de prieteni ai copiilor lor, literatura pe care aceștia o ci- 
tesc, spectacolele de film, teatru și muzică frecventate, aducând, 
sub forma unor sfaturi, corecţiile necesare. Totodată părinții vor 
trebui să fie cât mai mult împreună cu copiii lor. 

O importanță deosebită în evitarea masturbării îl are trata- 
mentul profilactic. Acesta urmărește, prin educație sanitară, elu- 
cidarea misterelor despre organele genitale, respectarea normelor 
de igienă a acestora, supravegherea anturajului, educația corectă 
a copilului. Curativ, scăderea excitabilității sexuale cu sedative, 
reducerea excitabilității locale prin pomezi cu anestezină, via- 
ţa rațională echilibrată, sportul în aer liber, munca cu pasiune 
îndepărtează pericolul de masturbare, realizându-se integrarea 
tinerilor în colective cu o bună moralitate. Munca cu dăruire 
și ambiţie, educarea voinței și formarea caracterului, orientarea 
spre acțiuni utile, insuflarea dorinței de a realiza ceva în viață, 
decența vestimentară, alimentaţia rațională, toate acestea con- 
tribuie la evitarea masturbării”.15 

Un profesor rus, V.V. Zenkovski, a cărui carte, scrisă la înce- 
putul secolului XX, a fost tipărită în limba română abia în 1998, 
acordă de asemenea o importanță majoră hotărârii persoanei 
dependente de a se elibera, și propune, pe lângă „mijloacele 
externe”, și soluții precum „comunicare vie” cu oamenii: 


15 Vasile Niţescu, op. cit., pp. 105-107. 

„Medicii, ca și pedagogii, recomandă adeseori un șir întreg 
de mijloace externe: fricțiuni reci, sportul, cufundarea tânărului 
în munca intelectuală. Toate acestea, fără îndoială, sunt foarte 
folositoare, dar însemnătatea decisivă aparține hotărârii cuiva 
de a se lepăda de acest viciu ascuns, hotărârii lui interioare de 
a se elibera de el. Ca în oricare luptă cu vreo deprindere rea, 
înrădăcinată de multă vreme, aici nu este vorba despre o sin- 
gură biruință (deprinderea, înăbușită astăzi, va izbucni mâine 
sau mai târziu cu o forță și mai mare), ci este vorba de o luptă 
îndelungată și neîncetată”... 

La Profesorul Ion Lazăr găsim una dintre cele mai pe larg 
tratări ale soluțiilor de vindecare. Originalitatea față de alte 
abordări constă în faptul că pune în lumină relația dintre lă- 
comie/alimentație necumpătată și masturbare, relație pe care o 
analizează sub toate aspectele ei: 

„Izvorul marilor nenorociri își are originea în perioada pri- 
milor ani de viață, când mulți părinți, din neștiință și grijă exa- 
gerată, își ghiftuiesc copiii cu prea multă mâncare și mai ales 
cu aparent inofensiva ciocolată. Untul de cacao din care se face 
ciocolata conține un excitant asemănător cafelei și care, ajuns 
în organism, provoacă o creștere forțată, la fel ca a legumelor 
de seră. De altfel, toate dulciurile industriale au un efect incen- 
diar, asemeni benzinei aruncate în foc, generând un surplus de 
energie capabil să modifice dezvoltarea naturală a organismului. 
Pubertatea precoce pe care o constată medicii în țările bogate 
din Apus nu este decât urmarea acestui mod de viață. În felul 
acesta, copiii nu mai parcurg drumul vieții firesc și obișnuit 
de mii de ani. De pildă, ca să înțelegeţi: unei fetițe, în loc să-i 

167 Prof. V. V. Zenkovski, Convorbiri cu tinerii despre sexualitate, Editura 
Bizantină, București, 1998, p.60. 

înceapă ciclul menstrual la 12-13 ani, îi vine la 7-8 ani, iar la un 
băiat, primele poluţii apar la 9 ani în loc de 13. [...] 

Poate vom înțelege măcar acum motivele pentru care stră- 
bunii noștri erau așa de viguroși, echilibrați și viteji. Ei duceau 
o viață simplă, dar aspră și cumpătată, se hrăneau cu roadele 
naturale și curate ale pământului, erau obișnuiți încă de copii 
cu efortul și munca fizică, iar patimile timpurii ale trupului nici 
nu apucau să încolțească. La vârsta maturității își întemeiau o 
familie, trăiau o viață sexuală firească și făceau atâția copii câți 
le rânduia Dumnezeu. Nu întâmplător, majoritatea oamenilor 
de valoare, sfinții, poeţii, savanții, artiștii s-au născut și au cres- 
cut la țară. Energia lor sexuală nu s-a irosit înainte de vreme, 
munca fizică i-a ferit de furtuna patimilor trupești, păstrându-le 
frumusețea, vigoarea, echilibrul, puterea de creație, liniștea și 
pacea sufletului. [...] 

Alimentaţia cumpătată. Hrana simplă, naturală și bine 
echilibrată a trupului este la fel de importantă ca și rugăciunea 
zilnică pentru suflet, mai ales în timpul copilăriei. Se amăgesc 
acei părinți care au încredințarea că pruncii lor vor fi cu atât 
mai inteligenți și mai frumoși cu cât mănâncă mai multă carne, 
sucuri și dulciuri din complicata industrie alimentară. Mai ales 
ciocolata și sucurile care conțin substanțe de natură excitantă 
influențează periculos dezvoltarea organismului. [...] 

Cercetările zootehnice recente au constatat că în timp ce 
un animal este sacrificat și se zvârcolește de durere, corpul lui 
produce niște toxine care nu se scurg odată cu sângele, ci rămân 
în mușchi și organe, de unde ajung în stomacul nostru. Drept 
aceea, carnea ca aliment dăunător și mezelurile în care intră 
condimente cu efect excitant ar trebui măcar reduse din hrana 

copiilor. Cât despre băuturile alcoolice, nici nu mai poate fi 
vorba, acestea fiind de-a dreptul otrăvitoare!8. 

Tristeţea cea mai mare este că nimeni nu le-a vorbit nicio- 
dată [acestor tineri] despre primejdiile și urmările acestei apa- 
rent neînsemnate patimi. Unul dintre cei care-și risipea zilnic 
comoara cea de preț a trupului său și care începuse deja să se 
ofilească, fără să știe din ce motive, în urma unei discuții sincere 
pe care am avut-o cu el a reușit să se abțină doar trei zile. Când 
l-am revăzut nu-mi venea să cred ce schimbare considerabilă 
s-a petrecut doar într-un timp relativ scurt. L-am asemănat 
cu o floare veștedă care, fiind udată și pusă la soare, și-a des- 
chis petalele și strălucea de frumusețe, parfum și culoare. Este 
confirmarea efectului miraculos pe care hormonii produși de 
testicul îl exercită asupra întregului organism atunci când nu 


sunt risipiţi pe jos”.1% 


168 Desigur, la această descriere de bază a pericolelor unei alimentații 
incorecte, ar mai putea fi adăugate și efectele nenumăratelor „E-uri” pe care 
le consumăm curent și care au numeroase efecte toxice și excitante. 

15 Prof. Jon Lazăr, Sexualitatea prematură — cauza degenerării unui neam, 


în: Părintele Arsenie Boca, Ridicarea căsătoriei la înălțimea de Taină, Editura 
Agaton, Făgăraș, 2002, p. 104-109. 

VIII. SEXUL PROTEJAT” 
ȘI BOLILE VENERICE 


Când avea 16 ani, John a „făcut sex” cu Andrea. Numai o 
singură dată. I-a plăcut experiența, dar s-a simţit vinovat și a 
decis că riscurile bolilor venerice și sarcinii erau prea mari. Nu 
a mai făcut sex până cu nouă ani mai târziu, când s-a căsătorit 
cu Cindy, care era virgină. La trei luni după căsătorie, Cindy 
a început să aibă simptome dureroase. Fără să știe, John, care 
nu avusese niciodată vreun simptom de boală, adusese cu el în 
căsnicie două boli venerice. Însă John și Cindy au avut o a doua 
șansă; amândoi au răspuns la tratament și sunt astăzi sănătoși. 
Însă mulţi alții nu au parte de o a doua șansă. 

Astăzi bolile venerice au atins proporții epidemice fără pre- 
cedent. Patruzeci de ani de revoluţie sexuală plătesc dividende 
urâte, iar cei mai expuși riscului sunt adolescenţii. Aceasta din 
cauză că adolescenții sunt mai activi din punct de vedere sexual 
ca niciodată în istorie, dar și pentru că fetele adolescente sunt 
mai susceptibile la bolile venerice decât bărbaţii sau femeile 
adulte. 

Informaţiile care urmează provin din datele strânse de Insti- 
tutul Medical pentru Sănătate Sexuală din Austin, Texas. Toate 
aceste statistici au fost publicate în reviste medicale și științifice 
cu reputație. 

Astăzi există aproximativ 25 de boli venerice. Câteva pot fi 
letale. Unele sunt relativ inofensive, însă toate sunt umilitoare. 

Multe femei trăiesc cu frica de ceea ce le va aduce viitorul ca 
rezultat al infectării cu boli venerice. Se estimează că 1 din 5 
americani cu vârste cuprinse între 15 și 55 de ani este infectat 
cu una sau mai multe boli cu transmitere sexuală, iar 12 milioa- 
ne de americani se infectează în fiecare an. Aceasta reprezintă 
aproape 5% din întreaga populație a S.U.A.! Dintre aceste noi 
infecții, 63% implică persoane cu vârsta sub 25 de ani. 

Înainte de 1960 existau doar două boli venerice preva- 
lente: sifilisul și blenoragia. Ambele puteau fi tratate ușor cu 
antibiotice. 

În anii "60 și '70 această situaţie relativ stabilă a început să 
se schimbe. Spre exemplu, în 1976 a apărut pentru prima dată 
chlamydia, în cazuri numeroase, în S.U.A. Chlamydia, pericu- 
loasă în special în cazul femeilor, este astăzi cea mai răspândită 
boală venerică bacterială din S.U.A. 

În 1981 a fost identificat virusul imuno-deficienței umane 
(HIV), virusul care produce SIDA. Până în 1993 erau infectați 
cu HIV între 1 și 2 milioane de americani, peste 12 milioane în 
întreaga lume, și peste 160.000 muriseră deja numai în Statele 
Unite. Până în 2007 se infectaseră în întreaga lume peste 33 de 
milioane de persoane, dintre care peste 2 milioane (între care 
330.000 de copii) au murit deja. 

Apoi a apărut și herpesul genital. Cu această boală venerică 
sunt infectați astăzi peste 50 de milioane de persoane doar în 
Statele Unite!”! (din 300 de milioane de locuitori cât aveau 

170 Cf. AIDS, Wikipedia, The Free Encyclopedia, http://en.wikipedia. 
org/wiki/ AIDS. 


171 Cf. Herpes Simplex, Wikipedia, The Free Encyclopedia, http:// 
en.wikipedia.org/wiki/Herpes_simplex. 

Statele Unite în 2008172), ceea ce înseamnă că aproape 17% din 
întreaga populație a S.U.A. este infectată cu herpes genital. 

În 1985, virusul HPV (buman papilloma virus — virusul papi- 
loma uman) a început să se răspândească dramatic. Acest virus 
poate conduce la negi venerici și adeseori la cancere cerebrale 
incurabile. HPV este boala venerică cea mai răspândită astăzi 
în Statele Unite. 

În jurul anului 1990, în toate cele 50 de state din S.U.A. 
apăruseră forme de blenoragie rezistente la penicilină, iar în 
1992 sifilisul atinsese maximul din ultimii 40 de ani. Din 1993, 
de BIP (boala inflamatorie pelvină), care e aproape întotdeau- 
na produsă de blenoragie sau de chlamydia, se îmbolnăvesc în 
fiecare an câte 1 milion de femei. Între acestea se numără apro- 
ximativ 20.000 de adolescente. Această infecție duce la dureri 
pelviene și la sterilitate, și constituie principala cauză, în afară 
de sarcină, de spitalizare pentru femeile cu vârste cuprinse între 
15 și 55 de ani. 

Pentru ca lucrurile să stea încă și mai rău, 80% dintre cei 
infectați cu boli cu transmitere sexuală nu cunosc acest lucru și 


îi vor infecta și pe viitorii lor parteneri sexuali.” 


Date medicale despre bolile venerice 


Sifilisul este o infecție teribilă. În primul stadiu, individul in- 
fectat poate crede că nu e nimic grav, deoarece micul loc dureros 


172 Cf. United States, Wikipedia, The Free Encyclopedia, http'// 
en.wikipedia.org/wiki/United_States. 

173 Prel. după Raymond G. Bohlin, Safe Sex and the Facts, Probe Mi- 
nistries International, 1993, http://www.leaderu.com/orgs/probe/docs/sa- 
fesex.html. 

va dispărea în 2 până la 8 săptămâni. Cel de-al doilea și cel de-al 
treilea stadiu sunt progresiv mai rele și pot conduce, în cele din 
urmă, la vătămarea creierului, inimii și vaselor de sânge, dacă 
boala nu este diagnosticată și tratată din timp. 

Infecția cu chlamydia este una dintre cele mai răspândite boli 
venerice, aproape 3 milioane de noi cazuri apărând în fiecare an 
doar în Statele Unite. De asemenea, această boală afectează în- 
tre 50-70% din întreaga populaţie de sex feminin‘. La bărbați, 
chlamydia poate produce spermă nefertilă, fapt ce poate fi reme- 
diat prin antibiotice. Însă la femei infecția este devastatoare. O 
infecție acută cu chlamydia la femei va conduce la dureri, febră 
și vătămări ale organelor de reproducere. O infecție neobservată 
poate vătăma tuburile falopiene (care fac legătura între ovare și 
uter) ale femeii, fără ca ea să știe vreodată. Cu o a doua infecție, 
probabilitatea infertilității crește la 50%. Acest risc este dublu în 
comparaţie cu gonoreea (blenoragia). Tratamentul cu antibiotice 
nu are succes întotdeauna. Un studiu arată că 18% dintre cazuri 
prezintă o revenire a infecției în cadrul a 3 săptămâni. 14% din- 
tre adolescente nu răspund la tratament, și se ajunge în final la 
histerectomie (îndepărtarea pe cale chirurgicală a uterului). Este 
o povară copleșitoare pentru o fată de 18-19 ani să se confrunte 
cu faptul că nu va mai putea naște niciodată. 

HPV (virusul papiloma uman) este o boală venerică extrem 
de răspândită. Un studiu efectuat în 2003-2004 a descoperit 
că 26,8% dintre toate femeile cu vârste cuprinse între 14 și 59 
de ani (adică mai mult de 1 din 4 femei cu vârste între 14 și 
59 de ani) erau infectate cu HPV, procentul cel mai mare fiind 


174 Cf. Chlamydia infection, Wikipedia, The Free Encyclopedia, http:// 
en.wikipedia.org/wiki/Chlamydia_infection. 

pentru categoria de vârstă între 20 și 24 de ani: 44,8%.! HPV 
este cauza majoră de negi venerici, care sunt extrem de dificil 
de tratat și pot necesita procedee foarte costisitoare de chirurgie 
laser. HPV poate duce la cancere ale organelor genitale. Prin 
faptul că produce cancerul colului uterin, acest virus ucide în 
prezent în S.U.A. mai multe femei decât o face SIDA. 

Și, evident, mai este și virusul imunodeficienței umane sau 
HIV, virusul care produce SIDA. Primele cazuri de SIDA au 
fost descoperite în 1981; astăzi în întreaga lume sunt peste 33 
de milioane de persoane infectate cu această boală. Din câte se 
cunoaște, toate aceste persoane vor muri în următorii 10-15 ani. 
Nu există niciun remediu, și numeroși cercetători au ajuns să nu 
mai spere că se va descoperi vreodată vreunul. În 1992, 1 din 75 
de bărbați era infectat cu HIV, și doar 1 din 700 de femei. Însă 
și numărul femeilor cu SIDA este într-o creștere alarmantă. În 
2004 procentul femeilor infectate cu HIV ajunsese la 27%:76 
(deci mai mult de 1 din 4 femei!).!” 


Adolescenţii sunt supuși unor riscuri mai mari 
în fața bolilor venerice 


Una dintre statisticile menționate mai sus arată că adoles- 
cenții sunt în mod special supuși riscului de a contracta boli 
venerice. Acest fapt este alarmant, deoarece numărul adolescen- 
ților activi sexual este astăzi mai mare ca oricând. O întreagă 
generație este supusă riscului, iar partea cea mai tristă este că 


175 Cf. Human papillomavirus, Wikipedia, The Free Encyclopedia, 
http://en.wikipedia.org/wiki/Human_papillomavirus. 

"é Women and HIV, http/ /wwrw.aids.org/factSheets/610-Women-and-HIV html. 

177 Prel. după Raymond G. Bohlin, Safe Sex and the Facts, Probe Ministries 
International, 1993, http://www.leaderu.com/orgs/probe/docs/safesex.html. 

majoritatea lor nu cunosc pericolele la care se supun. Adoles- 
cenţilor trebuie să li se ofere informații corecte pentru a-i ajuta 
să conștientizeze că abstinența sexuală până la căsătorie consti- 
tuie singura modalitate sigură de a rămâne sănătoși. 

Cauzele medicale ale susceptibilității mari a adolescenților 
la bolile venerice sunt mai evidente în cazul fetelor. Colul ute- 
rin al unei adolescente prezintă o căptușeală (ectropion uterin) 
care produce un mucus ce constituie mediul ideal de dezvoltare 
pentru viruși și bacterii. Când o fată ajunge la 20 de ani sau are 
un copil, această căptușeală este înlocuită cu alta, mai rezisten- 
tă. De asemenea, în primii doi ani de menstruație, 50% dintre 
cicluri au loc fără ovulație. Acest fapt va produce un mucus mai 
lichid, în care de asemenea se pot dezvolta foarte bine virușii 
și bacteriile. O fată de 15 ani este supusă unui risc de 1 la 8 să 
dezvolte boala inflamatorie pelvină (BIP) pur și simplu făcând 
sex, în timp ce o femeie de 24 de ani e supusă în aceeași situație 
doar unui risc de 1 la 80. 

Adolescenţii nu răspund întotdeauna la tratamentul bolii 
inflamatorii pelvine cu antibiotice, iar uneori unor astfel de 
adolescente trebuie să li se facă histerectomie. Sterilitatea este 
o problemă în creștere în societatea noastră. Se estimează că 
motivul sterilității — la un sfert până la o treime din numărul 
total de femei sterile (infertile) căsătorite — îl reprezintă bolile 
venerice. 

De asemenea, adolescenţii sunt mai susceptibili la virusul 
papiloma uman (HPV). Ratele infectării cu HPV la adolescenți 
au valori mai mult decât dublul procentului în cazul populației 
adulte. Adolescenţii au o probabilitate mai mare decât adulții de 
a dezvolta excrescențe cancerigene și cancere în urma infectării 


cu HPV. 

Pe lângă riscurile crescute ale adolescenților de a contracta 
boli venerice, sarcinile la adolescente se situează de asemenea 
la nivele fără precedent. În 1985 numărul lor era (în S.U.A.) de 
peste un milion; 400.000 dintre acestea s-au încheiat cu avort. 
În 2006 numărul lor (în S.U.A.) se apropia de 2 milioane! 

În fine, atunci când adolescenții încep să aibă relații sexuale 
de la vârste mai mici, crește probabilitatea de a avea în timp mai 
mulți parteneri sexuali, comportament care îi supune unui risc 
mai mare de a contracta o boală venerică. Atunci când adoles- 
cenții devin activi sexual înainte de vârsta de 18 ani, 75% dintre 
ei vor avea mai mult de 2 parteneri sexuali, iar 45% dintre ei 
vor avea 4 sau mai mulți parteneri. Dacă însă activitatea sexu- 
ală începe de la sau după vârsta de 19 ani, doar 20% vor avea 2 
sau mai mulți parteneri și numai 1% vor avea 4 sau mai mulți 
parteneri. (Aceste statistici au fost realizate de Centrele pentru 
Controlul Bolilor — Centers for Disease Control). 


Prezervativul și „sexul protejat” 


Să aruncăm acum o privire asupra mesajului de sex protejat 
care este predat adolescenților în școli și prin mass-media. 

Unele persoane consideră că dacă adolescenții sunt învățați 
cum să utilizeze eficient metodele contraceptive și prezervativul, 
rata sarcinilor și rata infectării cu boli venerice se vor reduce 
dramatic. Însă bunul-simț și statisticile ne spun altceva. La Uni- 
versitatea Rutgers, ratele infectării studenților cu boli venerice 


17% Cf. Teenage pregnancy, Wikipedia, The Free Encyclopedia, http:// 
en.wikipedia.org/wiki/Teenage_pregnancy. 

179 Prel. după Raymond G. Bohlin, Safe Sex and the Facts, Probe Mi- 
nistries International, 1993, http://www.leaderu.com/orgs/probe/docs/sa- 
fesex.html. 

nu variau prea mult de la o formă de contracepție la alta. Spre 
exemplu, între 35% și 45% dintre studenții activi sexual erau 
infectați (conform unei statistici din anii '90) cu una sau mai 
multe boli venerice, fie că nu folosiseră vreun contraceptiv, fie că 
folosiseră contraceptive orale, diafragmă sau prezervative. Este 
semnificativ de observat că prezervativul, „eroul” mesajului de 
sex protejat, virtual nu furnizează nicio protecție împotriva bo- 
lilor cu transmitere sexuală. 

Pot preveni prezervativele infectarea cu HIV, virusul care pro- 
duce SIDA? În Florida s-a efectuat un studiu pe cupluri din care 
unul dintre parteneri avea HIV, iar celălalt nu. Ei utilizau prezer- 
vative pentru protecție în timpul actului sexual. După 18 luni, 17% 
dintre partenerii anterior neinfectați se îmbolnăviseră de SIDA. 
Aceasta înseamnă un risc din 6, același ca la ruleta rusească! 

Prezervativele nu furnizează protecție 100% nici măcar pen- 
tru scopul în care au fost create: prevenirea sarcinii. Un studiu 
al Clinicii de Planificare Familială al Școlii de Medicină de la 
Universitatea Pennsylvania a arătat că 25% dintre pacientele ce 
foloseau prezervative în scopul controlului nașterilor au rămas 
însărcinate într-o perioadă de un an. Alte studii indică faptul 
că rata de sarcini accidentale în urma actului sexual protejat cu 
prezervativ este de aproximativ 15% în cazul cuplurilor căsăto- 
rite și de 36% pentru cuplurile necăsătorite. 

Prezervativele sunt inerent nedemne de încredere. FDA 
(Food and Drug Administration) permite ca 1 din 250 de pre- 
zervative să fie defecte. Prezervativele sunt adeseori stocate şi 
transportate la temperaturi necorespunzătoare, fapt care slăbeș- 
te integritatea cauciucului de latex, producând fisuri și rupturi. 
Prezervativele se vor rupe în 8% dintre cazuri și vor aluneca în 
7% dintre cazuri. Există atâtea capcane în folosirea prezervati- 
vului, încât e greu de crezut că adolescenții imaturi îl vor folosi 

în mod corespunzător. Și chiar dacă o fac, rămân în continuare 
supuși riscurilor. 

Studiile încep să arate că educația sexuală din școli, ce are 
ca mesaj central folosirea prezervativului, nu funcționează. Un 
studiu dintr-o revistă pediatrică majoră (I. W. Stout și alții, 
Pediatrics, 1989, 83: 376-79) a conchis că dovezile disponibile 
indică faptul că există un efect redus sau niciun efect al educa- 
ției sexuale din școli asupra activității sexuale, contracepției sau 
sarcinilor la adolescenți. Acest studiu a evaluat programele școlare 
care pun accentul pe prezervativ. În plus, aceste programe /ind să 
ofere o falsă senzaţie de securitate studenţilor şi elevilor activi sexual 
şi să-i determine pe cei care nu fac sex să se simtă anormali. 

Lista efectelor negative ale activității sexuale a adolescenților 
este într-adevăr lungă. Pe lângă amenințarea pentru sănătatea fizi- 
că și pentru fertilitate, se produc deteriorări ale relațiilor familiale, 
ale încrederii în sine și sănătății emoționale, ale sănătății sufletești 
și probleme economice viitoare datorate sarcinilor neplanificate. 


Educaţia sexuală bazată pe prezervativ nu funcționează. 


Amânarea relaţiilor sexuale pentru căsătorie 
este soluţia de bun-simt 


Epidemia bolilor cu transmitere sexuală se răspândește tot 
mai mult în întreaga lume. Boli precum chlamydia, HPV (human 
papilloma virus), herpesul, hepatita B, zrichomonas, BIP (boala 
inflamatorie pelvină) și SIDA s-au alăturat sifilisului și blenora- 
giei numai în ultimele câteva decenii. Fără îndoială, rezultatele 
revoluției sexuale sunt devastatoare. S-a văzut de asemenea că 


180 Jdem. 

adolescenții noștri sunt supuși unui risc mai mare decât adul- 
ţii de a contracta boli venerice și că educaţia sexuală bazată pe 
prezervativ este ineficace și amăgitoare. Există un singur mesaj 
care poate oferi sănătate, speranță și bucurie adolescenților de 
astăzi: este nevoie să-i învăţăm să amâne relațiile sexuale pentru 
căsătorie. 

Trupurile noastre nu au fost făcute pentru a avea mai mulți 
parteneri sexuali. Aproape toate riscurile de boli venerice și de 
„copii din flori” pot fi evitate amânând relaţiile sexuale pentru 
căsătorie. Iar acest lucru este realizabil. 

Statisticile arată că în școlile în care se predă educația sexuală 
după o programă în care se pune accentul pe amânarea relațiilor 
sexuale pentru căsătorie, rata sarcinilor la adolescente a scăzut 
dramatic în decurs de numai un an. În San Marcos, California, 
un liceu a folosit un program (Teen-Aid) care punea accentul pe 
amânarea relațiilor sexuale pentru căsătorie. Înainte de imple- 
mentarea programului, din 600 de fete, 147 rămăseseră însăr- 
cinate. În numai doi ani, numărul sarcinilor a scăzut dramatic 
la numai 20 din 600 de fete. De asemenea, în localitatea Jessup 
din statul american Georgia, în urma instituirii programului Sex 
Respect, numărul sarcinilor din 340 de studente a scăzut, în ani 
succesivi, de la 17 la 13, la 11 și la 3. 

Amânarea relațiilor sexuale până când adolescenţii mai cresc 
nu constituie o propunere naivă. Peste 50% dintre fete și peste 
40% dintre băieții cu vârste cuprinse între 15 și 19 ani nu au 
avut relaţii sexuale. Ei sunt dovezi vii ale faptului că adolescenții 
își pot controla dorințele sexuale. Iar dintre cei care au avut cel 
puțin o experiență sexuală, 20% făcuseră sex în trecut, însă acum 
nu mai erau activi sexual. Așadar, numai o minoritate dintre 
elevi sunt activi sexual. 

Programele școlare de educație sexuală bazată pe folosirea 
prezervativului îi învață de fapt pe adolescenţi că nu își pot 
controla dorințele sexuale și că trebuie să folosească prezervati- 
vul pentru a se proteja. Nu este un salt prea mare de la a afirma 
că oamenii sunt incapabili să-și controleze dorințele sexuale și 
până la a afirma că oamenii sunt incapabili să-și controleze ura, 
lăcomia, mânia și prejudecata. Acesta nu este mesajul potrivit 
pentru adolescenţii noștri! 

Adolescenţii sunt doritori să se autodisciplineze în lucrurile 
pe care le doresc și de care sunt convinși că sunt benefice. Fetele 
se trezesc în zori pentru antrenamentele sportive. Băieţii se an- 
trenează cu greutăți în extrasezon pentru a se întări în vederea 
competiţiilor atletice. Adolescenţii noștri își pot disciplina și 
viața sexuală dacă li se oferă informaţiile corecte pentru a putea 
face alegerile logice. 

Amânarea relațiilor sexuale până la căsătorie reprezintă so- 
luţia dictată de bunul-simț. De fapt, este singura soluție. Nu 
ezităm să le spunem copiilor noștri să nu ia droguri, și cei mai 
mulți dintre ei nu o fac. Le spunem copiilor noștri că este ne- 
sănătos să fumeze, iar majoritatea nu o fac. 

Este normal și sănătos să nu ai relații sexuale înainte de că- 
sătorie. Bolile cu transmitere sexuală sunt atât de răspândite, 
încât nu este nicio exagerare să afirmăm că majoritatea celor 
care fac sex în afara căsătoriei vor contracta o boală venerică. 
Sexualitatea noastră trebuie să înflorească în cadrul unei relații 
monogame, caracterizată de fidelitate reciprocă. Avem nevoie 
să ne reeducăm copiii să facă nu doar ceea ce este sănătos, ci 
ceea ce este corect. 1! 


181 Idem. 

IX. EFECTELE PERVERSIUNILOR 
SEXUALE ASUPRA SĂNĂTĂȚII 


„În mai 2003”, scrie Laurenţiu Dumitru, cunoscut autor de cărți 
pentru tineri, „am intrat în posesia unui CD multimedia intitulat 
Programul naţional de Educaţie pentru sănătate în Școala românească, 
Ghid multimedia pentru profesori, partea I, CD apărut sub egida 
Ministerului Educaţiei și Cercetării și finanțat de U.N.PD. — Ro- 
mânia (Programul Naţiunilor Unite pentru Dezvoltare). [...] 

La prima vedere m-am arătat relativ mulțumit, dar deschide- 
rea și lectura subdomeniului Comportament sexual m-a oripilat. 
Aici am întâlnit următoarele subdiviziuni: 

Comportament sexual normal 

*  Heterosexualitatea; 

* Homosexualitatea; 

e  Bisexualitatea. 

Aspecte particulare ale raportului sexual 

* Masturbare; 

e  Felație și cunnilingus; 

e Sex anal. 

Disfuncții sexuale la bărbaţi 

Disfuncții sexuale la femei 

Perversiuni sexuale 

Perversiuni prin deformarea actului sexual (exhibiționismul, 
voyeurismul, urofilia, coprofilia etc.) 

Perversiuni prin anomalii de alegere (pedofilia, gerontofilia, 
incestul). 

Deci, din perspectiva autorilor Programului național Edu- 
catia pentru sănătate în Școala românească, homosexualitatea 
(masculină sau feminină, inclusiv bisexualitatea) e o practica 
normală: «Deşi mulți oameni consideră încă homosexualitatea 
ca pe ceva anormal, pervers, știința modernă precum și normele 
juridice internaţionale o acceptă în sfera normalului». 

Mai mult decât atât, autorii CD-ului găsesc de cuviință să 
descrie în amănunt ce fac homosexualii și lesbienele în dormitor. 
Nu îndrăznesc a le reproduce dintr-un minim bun-simţ, oricum, 
dragi părinți, staţi «liniștiți», copiii noștri le vor auzi... la școală, 
de la catedră, de la Educatori în Instituţii de învăţământ! [...] 

Din perspectiva educatorilor ce au întocmit programa în 
discuție, masturbarea, sexul oral (felație și cunnilingus) și sexul 
anal intră în categoria Aspectelor particulare ale raportului sexual, 
și nu la perversiuni sexuale. [...] 

Oare aceste aspecte ale programei au fost întocmite după 
mintea și practica românului sau după placul Occidentului? ... 
Căci se știe, sunt și finanţări externe..."152 

„Un efect catastrofal pentru familie îl are așa-zisul sex oral. 
O aberaţie sexuală care în urmă cu 15 ani era considerată de 
toată lumea drept perversiune a ajuns, cu sprijinul excepțional 
al mass-mediei, o practică tot mai des întâlnită în raporturile 
sexuale ale omului contemporan. Unii psihologi, vădit mai bol- 
navi decât propriii pacienți, nu știu ce argument să mai aducă 
în favoarea acestei «tehnici sexuale» care ar aduce, chipurile, 
nenumărate beneficii cuplului și care, conform școlii de corecție 
politică, trebuie scoasă de sub oprobriul opiniei publice sau al 
forului personal de conștiință al fiecărui om. [...] 


182 Laurențiu Dumitru, Hristos şi tinerii, Editura Egumeniţa, Galați, 
2005, pp. 74-76. 

Conectaţi la data-sferă, tot mai mulți tineri, cu mintea și 
sufletul virusate, se lasă siluiți și batjocoriți de o fantasmă ofici- 
alizată simbolic de întâi-stătătorul lumii noi. Efectele? Dintre 
cele mai dezastruoase. «Virusul» sexului oral surpă mai repede 
sau mai încet, dar sigur, viața de familie sau orice relație de dra- 
goste care încă nu a apucat să se maturizeze. Acest virus sparge 
armătura de raționalități — respect reciproc, dragoste jertfelnică, 
demnitate etc. — care îl susține pe om în relațiile personale și de 
familie, în viață în general. 

El distruge respectul față de persoana celuilalt, ca și față de 
propria persoană, transformându-i pe amândoi din persoane afla- 
te într-un dialog al iubirii în obiecte sexuale. Dizolvă capacitatea 
de dăruire, care constituie baza unei iubiri trainice. Cultivă egois- 
mul și surpă demnitatea umană. Deschide porțile invaziei fantas- 
melor erotice înrudite cu «virusul» sexului oral. [...] Pătrunzând 
în intimitatea cea mai profundă a vieții, în manifestarea dragostei 
față de persoana iubită, această perversiune, dacă nu este înlătu- 
rată la timp, contribuie la răsturnarea sistemelor de valori privind 
binele și răul, la dezorganizarea, haotizarea vieții sufletești. [...] 

Traumatizaţi sufletește, nemulțumiți de celălalt sau, poate în 
aceeași măsură, nemărturisit, de ei înșiși, bărbatul și femeia infec- 
tate cu fantasma sexului oral și a altor perversiuni vor căuta în altă 
parte partenerul care să-i facă fericiți. Dar acea fericire după care 
aspiră sufletul fiecărui om nu se mai poate atinge, dacă nu se devi- 
rusează mintea de fantasmele perversiunilor erotice. Nicio relație 
de dragoste nu se poate edifica altfel decât pe sinceritate și cură- 
tenie, pe raportarea la celălalt ca la o persoană situată mai presus 


de noi înșine, și nu prin așezarea ei în rândul obiectelor sexuale” .18 


18 Virgiliu Gheorghe, Știința și războiul sfârşitului lumii, Editura Pro- 
dromos, 2007, pp. 197-199. 

Sexul oral și cancerul oro-faringian 


Sexul oral a fost pus în legătură cu cancerul oro-faringian 
(cancer al gâtului) într-un nou studiu din mai 2007 publicat 
în New England Journal of Medicine. Cercetătorii au descoperit 
că virusul papiloma uman (HPV), care poate fi transmis prin 
sex oral, constituie principala cauză a cancerului oro-faringian. 

Cercetătorii au comparat 100 de bărbați și femei ce fuseseră 
diagnosticați recent cu cancer oro-faringian cu un grup similar 
de 200 de bărbați și femei care nu aveau boala. Ei au descoperit 
că participanţii care raportaseră că făcuseră sex oral — felație 
sau cunnilingus — cu mai mult de cinci parteneri erau supuși 
celui mai ridicat risc de a se îmbolnăvi de cancer oro-faringian. 
„Virusul papiloma uman este cel care produce acest cancer”, a 
declarat Dr. Maura Gillison, principalul autor al studiului. Gil- 
lison, profesor asociat de oncologie și epidemiologie la Univer- 
sitatea John Hopkins din Baltimore, a spus că cu cât un individ 
are mai mulți parteneri de sex oral, cu atât mai mare este riscul 
său de a se îmbolnăvi de cancer oro-faringian. 

De asemenea, studiul a descoperit că persoanele care au avut 
în decursul vieții mai mult de cinci parteneri de sex oral sunt 
supuși unui risc cu 250% mai mare decât cei care nu fac sex oral 
de a se îmbolnăvi de cancer oro-faringian. 

Într-o vreme se credea că acest tip de cancer este cauzat doar 
de alcool și de tutun. Autorii studiului au arătat că „trebuie să 
se cunoască faptul că aceste cancere pot apărea la persoane care 
nici nu beau, nici nu fumează”. Ei spun că această descoperire 
ar putea explica de ce cancerul oro-faringian, care include amig- 
dalele și partea posterioară a limbii, este în creștere în rândul 
persoanelor nefumătoare cu vârste cuprinse între 30 și 50 de 

ani. În trecut, aceste cancere se întâlneau cu precădere în rândul 
fumătorilor și băutorilor înrăiți, după vârsta de 60 de ani. 

Dr. Erich Sturgis, profesor de chirurgie cerebrală și esofagia- 
nă de la Centrul de Cercetare a Cancerului M. D. Anderson de 
la Universitatea Texas, consideră studiul „foarte important” și a 
afirmat că furnizează cea mai bună dovadă de până acum a ris- 
curilor sexului oral pentru îmbolnăvirea de cancer oro-faringian. 

Anual se înregistrează 11.000 de cazuri de cancer oro-fa- 
ringian asociat virusului papiloma uman (HPV). Nu există ni- 
ciun test simplu care să indice instaurarea timpurie a cancerului 
oro-faringian, ceea ce face să fie adesea depistat prea târziu. 
În cazurile în care este totuși observat din timp, tratamentul 
prin intervenţie chirurgicală sau prin chimioterapie intensivă 
este considerat extrem de dificil și dă probleme de vorbire și 
de deglutiție. Conform Canadian Cancer Society, în 2007 s-au 
îmbolnăvit de cancer oro-faringian 3.200 de persoane, dintre 
care 1.100 vor muri în urma acestei boli.18 


Sexul oral și bolile venerice 


a. Sexul oral şi sifilisul 


Sifilisul este o boală venerică extrem de contagioasă. Trans- 
miterea sa se realizează prin sex vaginal, anal sau oral, atunci 
când inflamaţiile sau petele sifilitice intră în contact cu pielea 
ușor zgâriată sau cu membranele mucoaselor. Lăsat netratat, 
sifilisul poate progresa de la ulceraţii nedureroase până la erup- 
ţii cutanate, boli de inimă, pierderea memoriei și moarte. Deși 


184 Prel. după Sex and Ora//Ibroat Cancer, Physicians for Life, iunie 2006, 
http:/Awww.physiciansforlife.org/content/view/347/37/. 

penicilina constituie un tratament extrem de eficient, ea nu 
poate reface vătămările pe care boala le produsese deja înainte 
de începerea tratamentului. Sexul oral constituie o modalitate 
eficientă de a transmite sifilisul și a jucat un rol important în 


creşterile mari de cazuri de sifilis înregistrate recent.155 


b. Sexul oral şi gonoreea (blenoragia) 


Gonoreea este o boală venerică foarte răspândită și extrem 
de contagioasă, care se transmite prin contactul cu fluide infec- 
tate. Gonoreea supraviețuiește foarte bine în gât, iar infecțiile 
gâtului cu gonoree în urma practicării sexului oral sunt destul 
de răspândite. 18 


c. Sexul oral şi herpesul genital 


Terapiile curente pot doar să reducă numărul și severitatea 
infecțiilor recurente cu herpes genital, însă nu există vreun re- 
mediu care să vindece această boală. Infecţiile genitale dobândi- 
te în timpul lunilor de sarcină pot produce encefalită, retardare 
sau chiar moarte la nou-născuți. Virusul se poate transmite de 


185 Cf. Cook PA, Clark P, Bellis MA și alții, Re-energing syphilis in the 
UK: A behavioural analysis of infected individuals, Commun. Dis. Public 
Health, 2001;4:253-258; Poulton M, Dean GL, Williams DI, Carter P, 
Iversen A, Fisher M., Surfing with spirochaetes: An ongoing syphilis outbreak 
in Brighton, Sex Transm. Infect., 2001;77:319-321; Lacey HB, Higgins SP, 
Graham D., An outbreak of early syphilis: Cases from North Manchester Ge- 
neral Hospital, UK, Sex Transm. Infect., 2001;77:311-313, apud. Oral Sex 
and Various STDs, Physicians for Life, http://www.physiciansforlife.org/ 
content/view/569/27/. 

186 Cf. Hook EW III, Handsfield HH, Gonococcal infections in the adult, 
în: Holmes KK, Mardh PA, Sparling PF și alții, editori, Sexually Transmit- 
ted Diseases, ediția a treia, New York, NY: McGraw-Hill; 1999:456, apud. 
Oral Sex and Various STDs, Physicians for Life, http://www.physiciansforli- 
fe.org/content/view/569/27/. 

la o persoană infectată la una neinfectată chiar dacă persoana 
infectată nu are vreo inflamație vizibilă. Virusul se poate trans- 
mite cu ușurință prin sex oral.1% 


d. Sexul oral şi clamidioza 


Clamidioza este cea mai răspândită boală venerică din Sta- 
tele Unite. Este extrem de des întâlnită în special în rândurile 
tinerilor activi sexual. Clamidioza se poate transmite și prin sex 
oral. Într-un studiu efectuat pe persoanele dintr-o clinică de 
boli venerice, unul din 30 de pacienţi avea o cultură faringiană 
pozitivă pentru chlamydia. Femeile care practicau sexul oral 
erau supuse unui risc de trei ori mai mare decât celelalte femei 
de a fi infectate cu chlamydia în faringe.15% 


e.Sexul oral şi HPV 


HPV (virusul papiloma uman) este implicat în producerea can- 
cerului oro-faringian la persoanele care au practicat sexul oral (vezi 
mai pe larg subcapitolul despre sexul oral și cancerul oro-faringian). 


f. Sexul oral şi SIDA 


SIDA se transmite prin contact cu sânge infectat sau cu flu- 
ide ale corpului. Femeile însărcinate infectate cu virusul HIV 


17 Cf. Lafferty WE, Downey L, Celum C, Wald A, Herpes simplex virus 
type 1 as a cause of genital herpes: Impact on surveillance and prevention, J. 
Infect. Dis., 2000;181:1454-1457, apud. Oral Sex and Various STDs, Physi- 
cians for Life, http://www.physiciansforlife.org/content/view./569/27/. 

1% Cf. Jones RB, Rabinovitch RA, Katz BP și alții, Chlamydia trachoma- 
tis în the phar ynx and rectum of heterosexual patients at risk for genital infecti- 
on, Ann. Intern. Med., 1985;102:757-762, apud. Oral Sex and Various STDs, 
Physicians for Life, http://www.physiciansforlife.org/content/view/569/27/. 


153 


îl pot trece copiilor lor pe care urmează să-i nască. Virusul in- 
vadează sistemul imunitar și-l distruge în timp. Distrugerea 
sistemului imunitar face ca o persoană să devină incapabilă să 
lupte împotriva infecțiilor și a cancerului. Sexul anal, partenerii 
multipli și drogurile injectate constituie activități particulare 
de risc ridicat pentru contractarea virusului HIV. Transmisia 
virusului poate avea loc și prin sex vaginal, și prin sex oral. S-a 
estimat că din numărul total de cazuri de SIDA, până la 7% 


sunt produse în urma sexului oral.!% 


Concluzii 


Se poate așadar afirma că, în pofida prejudecăților foarte 
răspândite, sexul oral reprezintă o activitate sexuală ce-i supune 
pe cei care o practică la riscul îmbolnăvirii cu mai multe boli 
venerice.1% 

În vreme ce s-a ajuns ca aproape 1 din 4 americani (și aproa- 
pe jumătate dintre tinerii adulți) să fie infectați cu o boală cu 
transmitere sexuală, cei mai mulți dintre cei care au fost inter- 
vievaţi în cadrul unui studiu în legătură cu acest subiect credeau 
că ei personal nu erau supuși niciunui risc. „Descoperirile din 
studiul nostru”, afirmă Dr. J. Allen, președinte al American Social 
Health Association, „sunt destul de tulburătoare... Este îngrijo- 
rător că există un segment atât de vast al populaţiei care încă se 


cred de neatins”. 


189 Cf. Gottlieb S, Oral sex may be important risk factor for HIV infection, BMJ., 
2000;320:400, apud. Oral Sex and Various STDs, Physicians for Life, http://www. 
physiciansforlife.org/content/view/569/27/. 

1% Prel. după Ora/ Sex and Various STDs, Physicians for Life, http:// 
www.physiciansforlife.org/content/view/569/27/. 

Adesea cei infectați nu au niciun simptom vizibil și de aceea 
nu sunt conștienți că sunt infectați cu o boală venerică. În po- 
fida faptului că nu știau dacă partenerul lor a fost sau nu testat 
pentru boli venerice, 93% dintre cei intervievaţi au declarat că 
erau convinși că partenerul lor nu avea nicio boală venerică. 

Bolile venerice, incluzând SIDA, blenoragia, sifilisul și cla- 
midioza, se transmit prin sex oral, anal și vaginal. Studiul a 
descoperit de asemenea că americanii sunt ignoranți cu privire 
la riscurile hepatitei A, B și C, toate trei putându-se transmite și 
pe cale sexuală. Hepatitele A și B produc mai mult de 170.000 
de infectări anual numai în S.U.A., ucigând anual 5.000 de 
americani. 

Grupul care a efectuat studiul a afirmat că „în decursul vieții, 
1 din 4 americani va contracta cel puţin o boală venerică”. CDC 
(The Centers for Disease Control and Prevention) au descoperit 
că în anul 2000 s-au înregistrat 18,9 milioane de noi cazuri de 
infecții cu boli venerice, dintre care 9,1 milioane (adică 48%) 
erau adolescenți și tineri, cu vârste cuprinse între 15 și 24 de 
ani. Aceasta înseamnă că o treime din toți adolescenții și tinerii 
activi sexual au contractat o boală venerică doar în anul 2000.12 


191 Prel. după Americans Fail to Understand the Dangers of STDs, aprilie 
2004, http://www.physiciansforlife.org/content/view/348/37/. 

X. EXISTĂ O GENĂ 
A HOMOSEXUALITĂŢII? 


Pe coperta unuia dintre numerele revistei Newsweek se află 
poza unui bebeluș, alături de cuvintele: „Este acest băiat ho- 
mosexual?”. Cu alte cuvinte, sunt homosexualii născuți așa sau 
nu? Este orientarea sexuală o chestiune ce ţine de natură sau de 
alegere? Pentru mulți, întrebarea este irelevantă: „Decât să ne 
pierdem vremea certându-ne pe problema «Care sunt cauzele 
homosexualității?», mai bine pur și simplu o acceptăm așa cum 
este și mergem mai departe”. 

Dacă orientarea sexuală ar fi înnăscută și de neschimbat, 
atunci s-ar situa dincolo de morală. Dacă homosexualitatea este 
în aceeași măsură o alegere personală ca și faptul de a fi stângaci, 
nu ar avea sens să vorbim despre ea ca despre o chestiune de 
morală, și ar fi nerecomandabil să sugerăm ca vreo persoană să 
încerce să-și modifice orientarea sexuală. 

Câteva studii științifice au pretins că orientarea sexuală ar fi 
de fapt similară faptului de a fi stângaci sau dreptaci, în sensul 
că ar fi un rezultat al condiționărilor de natură fiziologică sau 
genetică. Spre exemplu, un neurolog de la Institutul Salk, Dr. 
Simon LeVay, a afirmat că structura creierului homosexualilor 
și heterosexualilor prezintă diferențe notabile. 

Dr. LeVay a fost îndemnat să studieze potenţialele rădă- 
cini fiziologice ale homosexualității în urma morţii de SIDA 

a amantului său homosexual. În 1991, LeVay a studiat creie- 
rele a 41 de bărbați decedați, dintre care 19 erau homosexuali. 
El a descoperit că o porțiune specifică din hipotalamus, zona 
creierului care guvernează activitatea sexuală, era considerabil 
mai mică la homosexuali decât la heterosexuali. De aici, el a 
tras concluzia că homosexualitatea ar fi de natură fiziologică și 
ereditară, afirmând că „biologia reprezintă destinul”. 

Dificultatea cu care se confruntă însă acest studiu este stră- 
vechea întrebare: „Ce a fost mai întâi: găina sau oul?”. Nu s-a 
putut încă demonstra științific ce a apărut mai întâi: diferența 
în structura creierului sau diferența în orientarea sexuală. Însă 
faptul că dimensiunile creierului se pot modifica sub influența 
unor factori externi a fost deja demonstrat științific. Un studiu 
realizat de Institutele Naţionale de Sănătate din S.U.A. a arătat 
că, atunci când persoanele care orbiseră au învățat să citească 
în alfabetul Braille, regiunea din creier care controlează degetul 
arătător s-a lărgit. În același mod, la păsările cântătoare regiunea 
din creier asociată cu împerecherea variază în dimensiuni în 
funcţie de anotimp. Cu alte cuvinte, dimensiunile zonelor spe- 
cifice din creier nu sunt fixe, ci dinamice, putându-se modifica. 

Așadar, ce a fost mai întâi: diferența în structura creierului 
sau diferența în orientarea sexuală? Cu alte cuvinte, dimensi- 
unea acestei porțiuni din creier este cauza sau consecința ho- 
mosexualității? Le Vay susține că este cauza, că biologicul de- 
termină destinul, însă datele obținute de el nu vin în sprijinul 
acestei concluzii. 

De asemenea, în decembrie 1991, Michael Bailey de la 
Northwestern University, împreună cu Richard Pillard de la 
Boston University School of Medicine au publicat un studiu des- 
pre homosexualitate la frații gemeni. Statisticile au arătat că 
52% dintre frații gemeni identici ai homosexualilor erau și ei 

homosexuali, 22% dintre frații gemeni neidentici ai homosexu- 
alilor (care nu erau gemeni ai lor) și doar 11% dintre fraţii lor 
adoptivi erau și ei homosexuali. 

Bailey și Pillard au atribuit aceste diferențe de procentaje 
diferenței din cantitatea de material genetic comun. De vreme 
ce gemenii identici au același cod genetic, au afirmat ei, este 
mult mai probabil (decât în cazul în care sunt gemeni, dar nu 
identici) să aibă aceeași orientare sexuală. În același mod, este 
evident că frații gemeni neidentici au mai mult material genetic 
comun decât frații prin adopție. 

Acest studiu s-a considerat că demonstrează faptul că homo- 
sexualitatea este genetică, însă există câteva probleme reale pe 
care le întâmpină această concluzie. Mai întâi, statisticile arată 
că doar 9% dintre frații non-gemeni ai homosexualilor sunt ho- 
mosexuali. Gemenii neidentici nu dețin mai multă informație 
comună decât frații non-gemeni, însă cu toate acestea homose- 
xualii au o probabilitate de peste două ori mai mare (22% față de 
99%) să aibă aceeași orientare sexuală cu un frate geamăn neidentic 
decât cu un frate non-geamăn. De asemenea, acest procent de 
9% este mai mic decât cel de 11% obţinut în cazul fraților ad- 
optivi — adică, cu alte cuvinte, probabilitatea ca, dacă cineva este 
homosexual, fratele său să fie și el homosexual e mai mare dacă 
acest frate e adoptat decât dacă este frate ne-geamăn, din aceiași 
părinți. De asemenea, dacă informaţia genetică ar fi determi- 
nantă, atunci frații gemeni identici ai homosexualilor, deoarece 
au exact același material genetic, ar trebui să fie homosexuali în 
proporţie de 100%, și nu doar de 52%, cum a rezultat din studiu. 
Aceste rezultate arată clar că homosexualitatea nu este genetică.!%? 


152 Cf. Robert A. Pyne, Homosexuality: Nature, Nurture and Compassion, 
Probe Ministries International, 1992, http://wrww.leaderu.com/orgs/probe/ 
docs/homosex1.html. 

Despre homosexualitate a apărut recent o carte aproape ex- 
haustivă: Virgiliu Gheorghe, Andrei Dirlău, Faza nevăzută a 
homosexualității, (Editura Christiana, București, 2014), la care 
putem adăuga, la aceeași editură, o carte apărută cu mai mulți 
ani în urmă: Bolile homosexualilor. Un documentar medical la zi, 
alcătuit, tradus, prefațat și adnotat de Dr. Genoveva Tudor [Ma- 
tei], 2005. 

Din acest motiv, nu am considerat necesar să dezvolt mai mult 
acest capitol — spre deosebire de capitolele pe care le-am tratat 
mult mai pe larg: cel despre masturbare, de pildă, despre care la 
noi nu s-a scris aproape deloc, sau despre pornografie — deși există 
o carte consacrată exclusiv acestei teme (Virgiliu Gheorghe, Por- 
nografia — maladia secolului XXI, Editura Prodromos, 2011), însă 
am inclus în acel capitol numeroase aspecte noi. 

Cititorul poate parcurge aceste cărți și poate încerca să își 
formeze o părere onestă, neinfluențată de agresivitatea cu care 
se propagă în mass-media anumite idei, cel mai adesea fără vreo 
argumentație în spate... 


XI. AVORTUL 
ȘI CONSECINȚELE SALE 


În fața sarcinii de a alcătui acest capitol, m-am confruntat 
cu două soluții opuse. 

Prima dintre acestea, dat fiind gravitatea și răspândirea ini- 
maginabilă a avortului în rândul tuturor categoriilor sociale (iar 
țara noastră deține un trist record la acest capitol, după cum 
vom vedea), mă îndemna să consacrez acestui capitol o întindere 
cât mai mare. 

Cea de-a doua, ce aduce și o mică rază de speranță (spre 
deosebire de așa-zisele păcate rușinoase, în chestiunea avortului 
s-a luat poziţie și s-a vorbit foarte mult, deci nimeni nu poate 
acuza lipsa de informații și de materiale disponibile în acest 
sens!), m-a convins să rezum aici ceea ce este cel mai important 
de știut, îndemnându-l în continuare pe cititor să citească mai 
mult despre acest subiect în sursele citate și în numeroasele 
articole și cărți publicate pe această temă. 

O primă mare problemă este circumscrisă discuţiei dacă pi- 
lulele anticoncepționale și steriletul au sau nu efect abortiv. 

Următoarele rânduri, bazate în special pe studii și cercetări 
realizate de Dr. Med. Rudolf Ehmann (Elveţia) și Dr. Med. 
Antun Lisec (Croaţia), oferă un răspuns care, credem noi, nu 
lasă loc altor dubii în privința acestui subiect: 

„Pilulele anticoncepționale provoacă avortul timpuriu? Ele 
sunt cunoscute ca o combinaţie de hormoni artificiali care au 
rolul de a împiedica ovulaţia (eliberarea ovulului). Ceea ce se 
cunoaște mai puțin este faptul că, de multe ori, ovulația se pro- 
duce în ciuda pilulelor de orice fel. Prin hormonii artificiali, 
pilula Anti-Baby are următorul efect asupra mai multor orga- 
ne din corpul feminin, fie împiedicând sarcina, fie provocând 
avortul timpuriu: 

— asupra ovarelor, împiedicând eliberarea ovulelor (inhibitor 
al ovulației); 

— asupra consistenței mucozității cervixului în colul uterin, 
îngroșând mucusul și astfel îngreunând sau chiar împiedicând 
înaintarea spermatozoizilor spre uter și trompele uterine; 

— asupra țesutului mucoasei uterine, care se subțiază, având 
loc atrofierea glandelor, reducându-se astfel resursele de hra- 
nă (glicogen) pentru copil (inhibarea implantării, deci efect de 
avort timpuriu); astfel, fetița sau băieţelul conceput moare de 
foame, în timp ce mama sa poate că râde, mănâncă, se plimbă 
sau participă la Sfânta Liturghie; 

— asupra trompelor uterine, în sensul că ovulul fecundat 
este transportat atât de lent încât nu mai ajunge la timp la im- 
plantarea salvatoare și piere (factorul tubar, tot efect de avort 
timpuriu). 

Având în vedere faptul că fecundarea are loc aproximativ 
cu două săptămâni înaintea menstruației așteptate și că pilule- 
le omoară copilul chiar în aceste două săptămâni, menstruația 
totuși va avea loc și femeia nici nu va ști că a fost însărcinată. 

Steriletul are efect abortiv? După testele folosite pentru sta- 
bilirea sarcinii timpurii (beta HCG), în ciuda folosirii spira- 
lei, fecundaţia se petrece de câteva ori pe an. Prin producerea 
intenționată a unei congestii de iritaţie în țesutul conjunctiv 

uterin, fixarea fătului este împiedicată și acesta moare, de cele 
mai multe ori, după una sau două săptămâni. 

Ca și pilulele, steriletul ucide pruncul cel mai adesea înainte 
de menstruaţia așteptată, când femeia care fusese însărcinată 
poate crede că, de fapt, n-a fost. Argumentele amintite mai sus 
arată, așadar, că există diferite mijloace incorect numite «anti- 
concepționale». Chiar dacă sunt folosite, fecundarea poate avea 
loc, iar pruncii sunt omorâţi în primele zile ale vieţii lor. Prin 
intermediul acestor metode sunt uciși aproximativ același nu- 
măr de copii ca și prin metodele chirurgicale. S-a căutat ani 
de zile să se ascundă efectul de avort timpuriu al pilulelor și 
al steriletului, știindu-se foarte bine că o divulgare promptă a 
acestui adevăr ar fi determinat multe femei să se abțină de la 
folosirea lor”.1% 

Am considerat de asemenea necesar și foarte util să includ 
o mărturie a unuia dintre medicii care s-au aflat în prima linie 
a taberei susținătorilor avorturilor. Mărturia sa este deosebit 
de importantă fiindcă dezvăluie strategiile folosite pentru con- 
vingerea populației în direcția avortului; aflăm totodată ce l-a 
îndemnat să treacă în tabăra cealaltă și să devină unul dintre cei 
mai puternici avocați ai nașterii de copii: 

„Prof. Dr. Bernard Nathanson, fost director al celei mai mari 
clinici de avorturi din lume, mărturisea în ce mod gruparea 
căreia îi fusese co-fondator, N.A.R.A.L., a reușit să convingă 
guvernul american să legalizeze avortul. 

«Pe vremea aceea (în 1968) era un act lipsit de bun-simţ să 
vorbeşti despre abrogarea legii care interzicea avorturile. Dacă 
s-ar fi făcut atunci un sondaj de opinie, s-ar fi constatat că 99% 


13 Danion Vasile, Tinerii și sexualitatea. Păcate noi, păcate vechi, Editura 


Egumenița, 2005, pp. 144-146. 

dintre americani sunt împotriva legiferării avorturilor. Dar iată 
că noi, o mână de patru oameni, cu un buget foarte mic, am 
reușit într-un timp record, de numai doi ani, să abrogăm legea 
care interzicea de 140 de ani avorturile în statul New York. 
Drept rezultat, New York-ul a devenit capitala avorturilor din 
S.U.A. Trei ani mai târziu am convins Curtea Supremă să ac- 
cepte legalizarea avorturilor în toate cele 50 de state ale S.U.A. 

Cum am procedat? Este important să știți ce tactică am folo- 
sit, deoarece aceasta este folosită peste tot în Occident, cu mici 
deosebiri. Nicio societate occidentală nu este imună împotriva 
acestei plăgi. 

În 1968, gruparea noastră, N.A.R.A.L., știa că dacă s-ar fi 
făcut un sondaj de opinie cinstit și serios în rândurile ameri- 
canilor, am fi fost învinși de la bun început. Așa că am pro- 
cedat în felul următor: am realizat niște sondaje de opinie în 
care întrebările erau confuze, cu dublu-înțeles, astfel încât să 
putem folosi rezultatele după bunul nostru plac. Apoi am în- 
aintat mass-mediei rezultatele lor, din care reieșea că 50-60% 
dintre americani sunt pentru legiferarea avorturilor. Am avut 
succes adoptând o asemenea tactică. Dacă spui publicului că 
majoritatea sunt pentru legiferarea avortului și repeți mereu 
acest lucru, cu timpul fiecare va ajunge să-și schimbe părerea 
și să fie favorabil avortului. În general, oamenilor nu le pla- 
ce să fie în minoritate. Tactica noastră era de a folosi sondaje 
prelucrate conform intereselor noastre. Vă atrag atenția asupra 
unor asemenea sondaje: priviţi-le critic și cu mare discernământ, 
deoarece și astăzi sunt o metodă larg folosită de către mișcarea 
pentru avort. Știam, de asemenea, că dacă dramatizăm suficient 
de mult situația existentă privind numărul de avorturi ilegale, 
vom câștiga destulă simpatie din partea opiniei publice pentru 
a legaliza avorturile. Am făcut deci următorul pas: am falsificat 

numărul avorturilor făcute ilegal în S.U.A. Știam că numărul 
real era de 100.000, dar numărul pe care îl raportam mereu era 
de 1.000.000. Iar dacă repeți mereu un lucru, chiar dacă este 
o mare minciună, vei reuși până la urmă să convingi publicul, 
după cum a reușit și Hitler în Germania. 

Apoi, deși știam că numărul real al femeilor care decedau 
anual în urma avorturilor era de 200-250, cifra pe care o repe- 
tam deseori mass-mediei era de 10.000. Aceste cifre au început 
să se impregneze în mintea publicului american, fiind cel mai 
bun mijloc de a-l convinge de necesitatea abrogării legii care 
interzicea avorturile. Dacă luăm în considerare numărul real al 
avorturilor înainte de legiferare, de 100.000 pe an, și numărul 
avorturilor legale după aceea, de 1.550.000 pe an, rezultă o creș- 
tere de 15 ori a numărului de avorturi. O altă tactică pe care am 
folosit-o a fost să convingem publicul că interzicerea avortului 
nu este o soluție, femeile făcând oricum avorturi, dar ilegal. Or 
acest lucru nu este adevărat! Dacă astăzi am interzice avorturile, 
nu s-ar mai face 1.550.000 de avorturi pe an în S.U.A. 

În afară de măsluirea datelor reale, am propagat și o altă min- 
ciună. Am încercat să contestăm din punct de vedere științific 
teza că viața ar începe din clipa concepției, susținând că această 
afirmaţie este de ordin teologic, etic sau filosofic, dar nicidecum 
științific. Și aceasta este o tactică preferată a susținătorilor avor- 
tului. Ei spun că nu se poate defini clar momentul în care fătul 
devine ființă umană. (...) Ca om de știință știu — nu cred doar, 
ci știu — că viața începe din momentul fecundării. Cu toate că 
nu sunt un om foarte religios, cred din toată inima că există un 
Dumnezeu care ne cere să punem capăt odată pentru totdeauna 


acestei triste și rușinoase crime împotriva umanității”. 194 


194 Idem, pp. 84-87. 

Într-un interviu, Părintele Nicolae Tănase, care a combătut 
de nenumărate ori în conferințele și predicile sale grozăvia uci- 
derii de prunci în pântecele mamei, dezvăluia realitatea avor- 
tului în viața poporului român de azi și efectele sale tragice. 
Includem aici acest interviu, considerându-l un bun rezumat al 
gândirii Părintelui și îndemnând la lectura cărților sale pentru 
mai multe date despre această temă și nu numai, ci și pentru 
dobândirea de mult folos duhovnicesc: 

„— Părinte Nicolae, vă solicităm să vorbim despre avort și despre 
consecințele acestuia. Prima întrebare ar fi: în istoria omenirii şi în 
istoria poporului român femeile au făcut avorturi? 

— În vechime, femeile practicau avortul. Dar nu erau creștine, 
iar în vremurile acelea avortul era un accident, nu era o regulă, 
cum a devenit astăzi. 

În prezent se omoară mai mulți copii decât se nasc. O feme- 
ie naște un copil și omoară opt, naște trei și omoară douăzeci. 
Părintele Cleopa a descoperit cel mai mare număr de avorturi 
[la o singură femeie]: cincizeci și cinci! 

De reținut că avorturile sunt provocate de femeile botezate, 
spovedite și cununate de noi. Adică avorturile le săvârșesc or- 
todocșii — astfel de oameni suntem noi! 

De regulă, ucid prunci nenăscuți acei oameni, atât bărbați cât 
și femei (căci bărbații sunt mai vinovați decât femeile), aflați sub 
o oarecare influență: de la vecini, de la cunoscuți, de la rude, de 
la televizor, de la cabinetul de p/znning familial, de oriunde, mai 
ales de la propria comoditate. 

Eu cred că înmulțirea avorturilor este un vârf de lance în- 
dreptat împotriva poporului nostru și împotriva credinței noas- 
tre. Pentru că, observați, tehnica avortului și celelalte tehnici 
opritoare de la viață vin din Occident. Înainte, această tehnică 
a împuţinării neamului venea de la Istanbul. Turcii, prin tributul 

de copii pe care ni-l impuneau, au reușit să micșoreze neamul 
nostru. 

— Se știe, şi mereu aţi spus la conferințele pe care le-aţi ținut în 
tară, că românii au un număr extrem de mare de avorturi în raport 
cu mărimea populaţiei. Se pare că sunt 15-16 milioane de avorturi 
oficiale în cei 16 ani de așa-zisă libertate. 

— În anii post-decembriști sunt înregistrate peste 17.200.000 
de avorturi [între timp, statisticile mai noi au numărat până la 
peste 21 de milioane până în anul 2008 — interviul cu Pr. Tănase 
fiind ceva mai vechi, din 2006, n.ed.]. Asta înseamnă aproape 
numărul populației rămase în țară. Dacă ţinem cont că, din 22 
milioane, vreo 4 milioane de români au plecat peste graniță, re- 
zultă că au rămas 18 milioane, ceea ce înseamnă că au fost uciși 
atâția prunci câți oameni mai sunt acum în România. 

— Oare de ce noi, popor ortodox, cu o veche tradiţie a familiei, am 
ajuns în această situație incredibilă? 

— Să știți că nu contează numărul de copii născuți, ci numă- 
rul de copii crescuți, educați și destinați Împărăției lui Dumne- 
zeu, Raiului. În schimb, se contabilizează numărul de avorturi. 

Nu este important câți copii ai, ci câți ai omorât. O femeie 
poate să nască un copil și atât. Poţi avea 18 copii, dar să ucizi 
unul și, dintr-odată, intri în rândul criminalilor. Și nu crima în 
sine este problema cea mai gravă, ci lipsirea copilului de lumina 
dumnezeiescului Botez. Crima este un rău cumplit, dar marele 
rău, nerezolvabil, rămâne lipsirea pruncului de Botez. 

— Revin la întrebarea de mai înainte: de ce se comit la noi în tară 
atât de multe avorturi? 

— Din două motive: lipsa de credință și comoditatea. Dacă 
am avea credință în Dumnezeu, nu am omori chipul Lui în om. 
Nu este mai comod să scapi de un prunc sau să nu zămislești 
copii, decât să naști? A naște un copil înseamnă să-l porți nouă 

luni în burtă, să faci unele tratamente, să iei calciu dacă este 
nevoie, să stai blocat în casă, apoi să-ți pierzi somnul, să depui 
efort de îngrijire și protejare a copilului născut. 

— Totuși, sunt alte popoare care dispun de comodități mai mari 
decât noi, prin prosperitate şi nivel de trai, şi nu sunt campioni 
mondiali la avorturi. 

— Nu sunt campioni la avorturi cu chiureta, pentru că asta 
mai și doare, dar sunt de departe campioni la prezervative și la 
anticoncepționale. Este un alt fel de ucidere. Opunerea la viață 
este mai grea decât eliminarea vieții. Prezervativul înseamnă a 
te opune vieții, a te opune momentului când Dumnezeu vrea 
să sădească suflet într-un corp conceput de bărbat și femeie. 

— Pilulele anti-baby, anticoncepționalele, sunt tot otrăvuri 
ucigașe? 

— Da, pentru ca ele nu sunt anticoncepționale, ci sunt abor- 
tive. Dacă ar fi anticoncepţionale, ar conduce la alt fel de păcat, 
dar sunt abortive, omoară copilul până în 14 zile. 

— Dacă la noi păcatul avortului are proporție de masă, catastro- 

fală, oare nu în aceeași măsură şi largă cuprindere apasă şi pedep- 
sele de sus? Cum vedeti dumneavoastră urmările acestei înmultiri 
incredibile a prunc-uciderilor? 

— Urmează pieirea! Dumnezeu privește și pe cei drepți și pe 
cei păcătoşi la fel, plouă la fel peste toți, răsare soarele și-i lumi- 
nează și-i încălzește fără deosebire pe credincioși și pe necredin- 
cioși. Dumnezeu ne privește ca pe un tot. La Judecată vom veni 
cu neamul nostru, nu separat. Vom fi judecați ca persoane, dar 
în neamul nostru. Dacă un neam se opune lui Dumnezeu, luptă 
împotriva Lui, are ca viitor pieirea! Ar fi o nădejde ca poporul 
român să scape, dar este stăpânit de acest păcat îngrozitor. Un 
păcat așa de mare lângă tradiții așa de frumoase, lângă credința 
jertfelnică și mărturisitoare! 

— Un paradox! 

— Da. Suntem țara cu 543 de mănăstiri, cu peste 6.000 de 
călugări, țara cu cele mai multe Liturghii, țara cu cele mai multe 
biserici pe metru pătrat. Suntem țara cu oameni ce pot sta în 
genunchi nopți întregi, ţara care, în anumite momente ale isto- 
riei, a salvat Sfântul Munte, iar acum salvează Occidentul prin 
credință, țara în care toți oamenii luminați își pun nădejdea. 
Fi bine, țara aceasta trebuie distrusă, să rămână o suprafață cu 
păduri, cu iarba verde, cu autostrăzi, un loc unde se face turism 
și atât”.195 

Părintele Arsenie Boca spunea: 

„Crima de avort este mai mare decât crima simplă, pentru că 
se face împotriva unui copil fără apărare. De aceea, cere cap de 
mamă și de tată. Sângele lor strigă la cer Răzbunzare, și puţini 
sunt cei ce scapă de ea. 

Nenorocirile între oameni, războaiele au și rolul acesta, de a 
face dreptate acolo unde nu s-a făcut pocăință. «Să nu spurcați 
pământul pe care aveţi să trăiţi, că sângele spurcă pământul, și 
pământul nu se poate curăți de sângele vărsat altminteri decât 
cu sângele celui ce l-a vărsat» (Numeri 35:33)”.1% 

Un exemplu de război din ultimele decenii este dat de Părin- 
tele Nicolae Tănase, care demonstrează că fără avorturi nu s-ar 
fi ajuns aici — este vorba de războiul din Kosovo: 

55 Părintele Nicolae Tănase, Un vârf de lance împotriva poporului român, 
interviu în revista Credința Ortodoxă, 2006, preluat pe site-ul http://www. 
cuvantul-ortodox.ro/2011/08/25/parintele-tanase-fara-menajamente-des- 
pre-avort-si-perspectivele-apocaliptice-ale-neamului-urmeaza-pieirea/. 


1% Părintele Arsenie Boca, Ridicarea căsătoriei la înălțimea de Taină, Edi- 
tura Agaton, Făgăraș, 2002, p. 28. 

„Să discutăm aceste lucruri, adică marile probleme ale Bise- 
ricii, mai precis marile nenorociri ale lumii, care sunt rezultatul 
nenașterii. 

Nenașterea a provocat în subsol războiul din Kosovo, pentru 
că, cu 200 de ani în urmă, într-un război pe care musulmanii 
l-au avut cu creștinii, creștinii erau 98% și musulmanii 2%. [...] 
Creștinii ortodocși n-au mai născut și procentul, după 200 de 
ani, s-a inversat; și a apărut iarăși conflictul. 

Nenașterea anulează bucuria, adică nu este copil, nu va fi 
nepot; nu este copil, nu e bucuria Botezului; nu e copil, nu e 
bucuria primei zile de școală; nu e copil — nu e preocuparea și 
bucuria succesului la Treaptă, la Capacitate, Bacalaureat, intrare 
la Facultate etc. Nu e naștere — nu e nuntă, nu e satisfacție, nu 
sunt lacrimi de bucurie la biserică la Cununie, când părinții își 
aduc copiii la sfântul altar, îi predau nașilor și preotul săvârşeşte 
Sfânta Taină a Cununiei. Nu o să ai nici bucuria de a fi bunic. 
Iată câte bucurii se pierd. Apoi vine osânda...” 1 

Părintele Nicolae Tănase oferea în conferințele sfinţiei sale 
un exemplu cutremurător, care ni se pare cel mai bun răspuns 
la întrebarea: „Oare noi putem să luăm dreptul unei ființe ome- 
nești de a veni pe lume?”: 

„Am amintit odată cum un medic a recomandat un avort 
unei femei în America. Acest avort nu s-a săvârșit pentru că în 
momentul avortului copilul a lovit cu un picioruș în chiuretă. 
Medicul s-a emoţionat și a renunțat. De ce se săvârșea avortul? 
Pentru că copilul nu avea un picior, iar cu singurul existent îl 
lovise în chiuretă. 


137 Părintele Nicolae Tănase, De /a prietenie la iubire: căsătoria — taina 


iubirii creștine, Editura Agaton, Făgăraș, 2011, pp. 237-238. 

Și au trecut 36 de ani. Același medic a fost invitat într-un 
oraș de un prieten de-al său, la un spectacol. Și a zis: «Vino!» 
«N-am venit de ani de zile la un spectacol! N-am fost. Am fost 
ocupat». Era cercetător științific în domeniu și ginecolog. I-a 
mulțumit la sfârșitul spectacolului. «Ai observat ceva?» «Ce?» 
Era un spectacol de harpă. «Când s-a ridicat cortina, harpista 
era deja la harpă. Deși, în mod normal, abia după ridicarea cor- 
tinei apare interpretul». «Da, dar de ce nu s-a întâmplat așa?» 
«Pentru că harpista are doar un picior și este penibil să apară 
șchioapă pe scenă». 

Era vorba de cea mai mare harpistă a lumii. Atunci doctorul, 
șocat, a mers câteva sute de kilometri în statul în care fusese 
medic de circă, a căutat în registru în urmă cu 36 de ani și a con- 
statat că el renunțase la un avort dintr-o banalitate considerată 
atunci, din acest gest de a lovi cu piciorul în chiuretă și astfel 
lăsase perspectiva acestei fetițe să ajungă cea mai mare harpistă 
a lumii. Vreți să continuăm cu asemenea exemple? 

Să spunem că între cele 8 milioane de avorturi din țara noas- 
tră, cel puţin s-au omorât 8.000 de genii și sute de mii de oa- 
meni cu tărie spirituală și intelectuală... Asta putem spune....""% 


198 Părintele Nicolae Tănase, Sozu/ ideal, sotia ideală, Editura Anastasis, 
Sibiu, 2011, p. 36. 

XII. CÂTEVA VEȘTI BUNE 


De câteva decenii, peisajul cultural al lumii este străbătut 
de idei distructive precum „eliberarea sexuală”, „independența 
financiară” sau „planificarea familială”. Dacă vestea rea este că 
aceste noțiuni s-au născut și au înflorit împreună, vestea bună 
este că încep să se discearnă semne ale unui declin comun al lor. 

Să luăm de pildă „eliberarea sexuală” (adică promiscuitatea). 
În 1989, Centrele pentru Controlul Bolilor (CDC — Centres 
for Disease Control) au descoperit că 59% dintre liceeni făcuseră 
sex. În anii următori, studii CDC similare au arătat o scădere 
a cifrelor: 54% în 1990, și 43% în 1992. În 1994, Organizația 
Roper a realizat, împreună cu SIECUS (The Sex Information and 
Education Council of the U.S.), un studiu care a arătat că numai 
36% dintre liceeni făcuseră sex. 

O scădere de 23% în 5 ani este notabilă, dacă nu chiar uimi- 
toare. Ce s-a întâmplat? 

„Eliberarea sexuală” suna ca o idee excelentă în anii '70, 
atunci când metodele contraceptive erau abundente, iar bolile 
venerice rare. 

Deși declaraţiile lor loveau în bărbați susținând că aceștia 
le exploatau pe femei și le tratau ca pe niște obiecte sexuale, 
feministele au adoptat tacit „filosofia P/ayZoy” a sexului fără an- 
gajament ca nou standard al sexualității feminine. Însă, treptat, 
femeile au început să-și dea seama că făcuseră o afacere proastă. 
Dacă fetele ofereau sex pentru a primi iubire, în timp ce băieții 

ofereau iubire pentru a primi sex, punerea în comerț a sexului 
liber (prin filme și reviste pornografice, prin legalizarea pros- 
tituției etc.) a condus inevitabil la creșterea corespunzătoare a 
preţului ce trebuia plătit de fete pentru a primi iubire. Fetele 
trebuiau să ofere băieților cantități enorme de sex în încerca- 
rea disperată de a cumpăra cele mai mici cantități de iubire. 
O adolescentă o întreba pe o prietenă: „M-am culcat cu Rick 
azi-noapte. Crezi că mă place?” 

Deși „eliberarea sexuală” este încă privită în mod confuz ca 
pe ceva care ajută femeile să-și conștientizeze și să se bucure 
de propriile sentimente sexuale, aspectele negative sunt greu 
de ignorat: divorțuri, boli venerice, avorturi, copii nelegitimi și 
multe inimi frânte. „Sexul liber” le-a făcut pe femei să se simtă 
libere așa cum te simți liber atunci când cazi de la etajul doi- 
sprezece al unei clădiri: expuse, vulnerabile și îndreptându-se 
către dezastru. 

„Cluburile de abstinență” nu apar numai în mediile religi- 
oase, ci putem întâlni mesaje anti-promiscuitate în cele mai 
neașteptate locuri. Un manual popular de dating, The Rules (Re- 
gulile), le sfătuiește pe femei să refuze să facă sex, amintindu-le 
cât de dureros este atunci când iubitul din noaptea trecută nu 
mai sună, și câtă putere se află conținută într-un „Nu” care se 
transformă mai târziu într-un „Da”. Iar adolescenții din miş- 
carea straight edge refuză sexul, drogurile și alcoolul — deși se 
îmbracă la fel ca punkiștii și urlă în formații de hardcore. 

În timp ce din ce în ce mai mulți adolescenți spun „Nu” se- 
xului, cea mai grăitoare dovadă împotriva „emancipării sexuale” 
provine de la copiii care au răspuns „Da”. Un studiu publicat în 
American Journal of Preventive Medicine în 1991 i-a intervievat 
pe adolescenții din mai multe orașe americane, întrebându-i 
care este vârsta pe care ei o considerau cea mai potrivită pentru 

începerea vieții sexuale. 83% dintre ei au sugerat vârste mai mari 
decât vârsta pe care o aveau în acel moment. 25% dintre copiii 
cu experiențe sexuale au spus de asemenea că ei cred că sexul 
înainte de căsătorie este un lucru rău. (Acest punct de vedere 
a continuat să crească în popularitate. Institutul de Cercetări 
pentru Studii Superioare al UCLA efectuează anual sondaje pe 
250.000 de studenți din primul an. În 1987, 52% dintre studenți 
au spus că sexul ocazional este un lucru acceptabil; în 1996, cu 
acest lucru erau de acord doar 42%). 

În studiul Roper din 1994 citat mai sus, 62% dintre fetele cu 
experiență sexuală și 54% dintre toți liceenii cu experiență sexu- 
ală au spus că „ar fi trebuit să mai aștepte”. lar un studiu publicat 
într-unul dintre numerele revistei Family Planning Perspectives 
pe anul 1990 descrie un chestionar distribuit la o mie de fete 
active din punct de vedere sexual, cerându-le să bifeze punctul 
despre care ar dori să afle mai multe informații. 84% dintre ele 
au bifat „cum să spui «Nu» fără a răni sentimentele celuilalt.” 

De asemenea, un studiu din aprilie 1992 publicat în revista 
Family Planning Perspectives a arătat o neașteptată tendință a 
adolescenților de a se împotrivi avorturilor. Autoarele studiului, 
Rebecca Stone și Cynthia Waszak, au fost îngrozite să constate 
că „marea majoritate” a adolescenților din grupul-țintă supus 
studiului erau de părere că avortul este periculos din punct de 
vedere medical, este traumatic din punct de vedere emoțional, și 
este un lucru rău. S-au obținut aceleași rezultate, indiferent de 
apartenenţa etnică, de nivelul venitului sau de sexul adolescen- 
ților supuși studiului. Acești adolescenți americani au considerat 
că eșecul metodelor contraceptive în unele situații nu constituie 
o justificare pentru ca în acele cazuri să se recurgă la avort, de- 
oarece posibilitatea concepției (sarcinii) venea în urma alegerii 
de a face sex. Avortul era numit de ei „un lucru egoist” și „o cale 

lașă de a te eschiva de răspundere”, și era asociat în mod con- 
secvent cu cuvinte precum „ucidere”, „sânge” și „moarte”. Autoa- 
rele atribuiau aceste răspunsuri succesului „campaniilor intense 
anti-avort” (sugerând în mod implauzibil că acestor copii nu li 
s-ar fi oferit la orele de educaţie sexuală suficiente argumente 
pro-avort pentru a putea face o „alegere”). Adolescenţii credeau 
că viaţa începe în momentul conceperii, iar soluția corectă în 
cazul unei sarcini nedorite era păstrarea copilului: „Orice e mai 
bine decât să îl omori”, a spus o adolescentă. În timp ce parcur- 
gem acest studiu, aproape putem să le vedem pe autoare frân- 
gându-și mâinile. Ceea ce le-a făcut pe autoare să sufere cel mai 
mult a fost ardoarea și obstinația cu care adolescenţii consideră 
că avortul e un lucru rău; aceasta „le-ar putea ghida mai târziu 
voturile”. (Într-adevăr, studiul UCLA pe studenții din primul 
an arată că în 1990 65% considerau că avortul trebuie să rămână 
legal, însă în 1996 doar 56% erau de acord cu aceasta). 

De asemenea, tinerele mame, cu vârste între 20 și 24 de ani, se 
pronunță tot mai mult împotriva adevăratului flagel al carieris- 
mului femeilor, care le împiedică să își întemeieze o familie sau 
să nască mai mult de un copil, pe care îl încredințează în grija 
unei bone care adesea își neglijează total îndatoririle. O tânără 
mamă spune: „Mama mea lucra; soțul mamei mele lucra; însă eu 
și soțul meu dorim mai multă îndrumare parentală acasă pentru 
copilul nostru”. În conformitate cu William Mattox de la Family 
Research Council, acești părinți tineri simt că au fost trădați prin 
absența părinților lor în anii copilăriei, iar 62% dintre ei afirmau 
Că intenționează să petreacă mai mult timp împreună cu copiii lor 
decât au petrecut ei cu părinții lor. lată, în acest context, și scrisoa- 
rea de demisie pe care a înaintat-o un părinte firmei la care lucra: 

„La întrunirea noastră cu X. din 1996 ați formulat unele idei 
și condiții ce trebuie respectate de reprezentanții filialei regiunii 

noastre. De atunci am încercat din greu să fac față ritmului 
afacerii, pentru a satisface aceste condiții. 

Din nefericire, un astfel de ritm a deranjat într-un mod 
important echilibrul și calitatea vieții copiilor mei. În ultimele 
săptămâni a trebuit să-mi târâi copiii la diferite babysitter-e și 
în diferite cămine, la orice oră din zi și din noapte, doar în 
numele grupului de investitori și al performanțelor sale bazate 
pe vânzări, nu pe calitatea reprezentanților ce servesc clienții. 

Dată fiind intoleranța din partea dvs. și a lui X. față de împăr- 
țirea mea între viața de serviciu și cerințele familiei mele, vă anunț 
prin prezenta de demisia mea, cu începere din acest moment. 
Nici măcar un potenţial câștig de 100.000 de dolari pe an nu e 
un substitut decent pentru o educaţie de calitate dată copiilor”. 

Acest tată a renunțat la slujba sa pentru una nu tot la fel de 
bine plătită, care însă îi i-a permis să petreacă mai mult timp 
împreună cu copiii săi. 

În concluzie, pentru fiecare dintre cele trei verigi dintr-un 
lanţ de idei ce se condiţionează reciproc — promiscuitate, ca- 
rierism și avort — începe să apară o inevitabilă întoarcere la 
echilibru și sănătate. În toate cele trei cazuri, drumul este des- 
chis de adolescenți și de adulții tineri, ceea ce este semnul cel 
mai încurajator. Ce anume aduce această modificare rămâne o 
chestiune de speculație; probabil sunt dovezile de necontestat 
ale eșecurilor din trecutul apropiat, o întrezărire a zorilor reali- 
tății și o înțelegere mai profundă a lucrurilor care te împlinesc 
cu adevărat în viață.2% 


1 Dr. Laura Schlessinger, Zece prostii prin care bărbaţii îşi încurcă viața, 
Editura Image, București, 1999, p. 236. 

2% Pre]. după Frederica Mathewes-Green, Now For Some Good News, First 
Things, nr. 75, august / septembrie 1997, pp. 20-23, http://www.leaderu.com/ 
ftissues/ft9708/opinion/green.html. 

XIII. PURITATEA SEXUALĂ 


Pe măsură ce societatea noastră înaintează în anii primului 
secol al mileniului al treilea, se constată o tendință a „culturii” 
noastre, tendință care se accentuează tot mai mult. Locurile în 
care cineva poate scăpa pentru a evita tentațiile sexuale continuă 
să se împuțineze din ce în ce mai mult. Copiii nu mai pot fi lă- 
sați să rătăcească nesupravegheați prin magazinele din vecinătate, 
din cauza rafturilor cu DVD-uri afișând coperţi cu femei sumar 
îmbrăcate (sau chiar complet goale). Coridoarele cu cele mai po- 
pulare noi apariţii conțin imagini din filme pentru adulți, care în 
urmă cu câteva decenii se puteau găsi doar în revistele interzise 
prin lege. Un drum până la cel mai apropiat magazin te poate 
duce pe lângă chioșcurile de ziare pline de reviste pornografice, 
sau pe lângă tarabele de cărți unde tronează romane de dragoste 
cu coperţi sugestive ce prezintă chiar și acte sexuale. Reclamele 
la bere, mașini sau la filme conțin sex pentru a se vinde mai bine. 
Posturile de radio difuzează melodii care ar fi fost interzise cu 
decenii în urmă. Un drum până la supermarket trece prin fața 
sex-sbop-urilor. Casa îţi este invadată de imagini cu conținut se- 
xual explicit venite chiar și pe canalele pe care nu le recepționezi 
prin cablu, sau de pe propriul tău computer. Scrisori nedorite 
pătrund în casa ta oferindu-se să-ți vândă binecunoscute reviste 
de sex care continuă să câștige milioane de dolari anual. 

Din momentul în care Adam și Eva au conștientizat că erau 
goi și s-au rușinat, tentația sexuală a pătruns în mijlocul nostru. 

Însă în istorie, cu excepția unor scurte perioade în cadrul cultu- 
rilor aflate în declin, tentaţiile trebuiau căutate pentru a le putea 
afla. Existau multe locuri în care puteai fi relativ în siguranță că 
nu vei fi asaltat de imagini și de sunete care trezesc poftele și 
dorințele sexuale. Acele zile sunt acum de domeniul trecutului. 
Astăzi, puritatea sexuală este o virtute rară și adeseori ironizată. 

În aceste condiții, ce putem face pentru a nu cădea, cu atâtea 
tentaţii de natură sexuală ce roiesc în jurul nostru? 

Ei bine, a cunoaște ce este corect nu este sinonim cu a și 
face ceea ce este corect. Încrederea prea mare în forțele proprii 
este cel mai puternic dușman al nostru în fața tentaţiei. Să ne 
amintim de două personaje contrastante din trilogia „Stăpânul 
inelelor” a lui ]. R. R. Tolkien: Boromir și Faramir. Boromir și 
Faramir erau frați. Boromir, cel mai mare ca vârstă dintre cei 
doi, era renumit pentru vitejia sa în război. Era favoritul tatălui 
său și principalul moștenitor. Era încrezător, totuși, că dacă el 
ar fi fost cel care să mânuiască Inelul Puterii, nu ar fi corupt 
de acesta și l-ar putea folosi pentru a înfrânge armatele perso- 
najului negativ Sauron. Totuși, încrederea prea mare în sine și 
dorința de putere l-au îndemnat să încerce să fure inelul de la 
cel ce fusese stabilit purtător al Inelului. Actul său necugetat a 
făcut ca Frăția Inelului să fie divizată în urma atacului și a dus 
în final la moartea sa. A crezut că poate rezista tentației prin 
propriile forțe, însă a fost înfrânt. 

În schimb, fratele său Faramir deţinea o imagine realistă a 
propriei sale naturi păcătoase. Atunci când mai târziu i s-a ofe- 
rit aceeași oportunitate de a vedea și chiar de a ține în mână 
Inelul, el a refuzat. Își dădea seama că tentația va fi puternică și 
că modalitatea cea mai bună pentru a nu ceda în fața dorinței de 
putere este să țină tentația cât mai departe posibil de el. Faramir, 
deși era perceput ca fiind mai slab decât fratele său, era de fapt 

cel mai înțelept și cel mai puternic dintre cei doi. El a fost atent 
și nu a căzut, iar mai târziu a jucat un rol important în victoria 
finală asupra forțelor răului. 

Dar tu? Te consideri suficient de puternic pentru a rezista 
tentațiilor prezentate în filme, reviste, reclame etc.? Te duci la 
cinema nepăsător, fără să te informezi dacă filmul care se di- 
fuzează este „R-rated”2! sau chiar PG-13? Eşti un Boromir 
încăpățânat, sau un Faramir care își cunoaște slăbiciunea în fața 
tentației și o evită ori de câte ori este posibil? 

Să fim sinceri: dacă dorințele sexuale nu ar fi atât de plăcute 
la prima înfățișare, nu le-am cădea pradă atât de ușor. Iar fap- 
tul că tentațiile se află acum pretutindeni le face să fie și mai 
greu de rezistat. Până și un film proclamat pe scară largă ca un 
film pentru toată familia, Forrest Gump, i-a surprins pe mulți cu 
scene care nu erau necesare și care aveau un conținut sexual ex- 
plicit. Dacă ai fost surprins, nu ar fi trebuit să fii. Interesează-te 
dinainte de aceste lucruri. Nu te purta ca un tânăr fără judecată 
care se plimbă nepăsător pe străzile tentaţiilor. 

Mulţi au căzut înainte de tine și mulți o vor face după tine. 
Cea mai mare greșeală a ta ar fi să te consideri deasupra aces- 
tor dorințe sexuale sau imun la ele. Nu te înșela pe tine însuți! 
Te poate distruge fizic, emoțional și spiritual! Se spune că nu 
poţi opri păsările să zboare pe deasupra capului tău — însă, cu 
siguranță, le poți împiedica să-și facă cuib în părul tău! Unele 
tentaţii nu pot fi evitate — însă, pe cât depinde de tine, nu le 


oferi nicio oportunitate de a le accepta și găzdui în mintea ta.2? 


%1 R-rated: film interzis celor sub 18 ani,conținând nuditate, vulgaritate, 
violență sau chiar acte sexuale explicite. PG-73 (parental guide 13): film ce 
poate fi vizionat de copiii sub 12 ani numai cu acordul părinților. 

%2 Prel. după Raymond G. Bohlin, Sexual Purity, Probe Ministries, 1999, 
http://www.leaderu.com/orgs/probe/docs/sxpurity.html. 

REVOLUTIA SEXUALĂ a schimbat în mod 
fundamental fața lumii în ultima 
jumătate de secol. Sute de milioane 
de avorturi în lumea întreagă, cu 
mult mai multe divorţuri și copii 
crescuți fără ambii părinți, 
amărăciune, deznădejde, depresie și 
o creștere a ratei sinuciderilor 
sunt doar câteva dintre statisticile 
triste ale acestui fenomen ideologic. 


Dacă ar fi să analizăm care a fost efectul așa-zisei 
revoluţii sexuale, am putea constata că a făcut pe 
timp de pace cu mult mai mult rău omenirii decât 
cele mai mari războaie mondiale. Și marșul ei în 
istorie se continuă! 


Ce putem face? Să conștientizăm pericolul și să ne 
luptăm. Să ne păzim atât simţurile, cât și sănătatea 
mentală, menţinându-ne departe de seducţiile 
mesajelor erotice și pornografice, și să ne luptăm 
să ne salvăm familiile și copii. Nu va fi ușor, dar 
cine nu va lupta nu știm dacă va putea supraviețui 
în fața ofensivei acestei revoluţii, nu mai puţin 
însetată de sânge decât mama ei bună, regimul 
totalitar comunist. 


Virgiliu Gheorghe 

